
Det  er  ikke  noget  betydeligt  literært  Efterladen- 
skab, som  her  forelægges  Læseverdenen.  Knud 
Valløs  Livsgjerning  førte  ham  i  en  anden  Retning 
end  den  literære;  han  har  hele  sit  Liv  igjennem 
været  tvungen  til  vedholdende  og  anstrengende  Ar- 
bejde, kun  i  sin  sparsomme  Fritid  kunde  han  følge 
sit  Lunes  Inspirationer  og  udarbejde  sine  Smaating 
med  den  Finhed  og  Formfuldendthed,  hvori  deres 
væsenligste  Fortjeneste  ligger.  Hans  Forfatterskab 
tog  ikke  fat  paa  mægtige  Opgaver  og  bredte  sig  ikke 
over  store  Omraader;  hans  Talent  var  af  en  ganske 
specifik  Natur,  det  holdt  sig  indenfor  snevre  Grændser, 
og  hans  særlige  Begavelse  viste  sig  i  den  omhygge- 
lige Udmejsling  og  den  til  de  mindste  Enkeltheder 
gjennemførte  Behandling.  lian  var  som  en  af  de 
hollandske  Miniaturmalere,  der  holde  af  at  gjentage 
det  samme  Thema  med  smaa  Variationer,  men  hvis 
Udførelse  er  saa  fin  ,  at  den  kan  taale  at  ses  endog 
gjennem  Lou  pen.  Med  en  lille  Forandring  af  et  be- 
kjendt  Ord  kunde  man  sige  .om  ham:  »Son  genre 
est  petit,  mais  il  est  excellent  dans  son  genre" 

Knud  Engelbrecht  Vallø  var  født  i  Ros- 
kilde den  5te  Februar  1833;  hans  Forældre  vare 
Prokurator  Jens  Jørgensen  Vallø  og  Marie  Vallø, 
født  Selmer.  Kun  syv  Aar  gammel  sattes  han  i 
Byens  Latinskole,  og  i  1848  var  han  Dux  i  øverste 
Klasse,  men  han  var  for  ung  til  at  blive  Student  og 
holdtes  derfor  endnu  et  Aar  tilbage  i  Skolen.  Baade 
Artium  og  anden  Examen  tog  han  med  Udmærkelse; 
hans  hurtige  Nemme,  lette  Opfattelse,  sikre  Hu- 
kommelse og  udholdende  Flid  gjorde  ham  i  det  Hele 
særlig  egnet  til  den  studerende  Bane.  Efter  Faderens 
Ønske  og  for  en  Gang  at  kunne  gaa  ind  i  dennes 
Praxis  læste  han  Jura  og  var  vel  knap  et  Aar  fra 
Examen,  da  i  1853  Koleraen  udbrød.  Under  denne 
Epidemi  vaagnede  hans  oprindelige  Lyst  til  det  me- 
dicinske Studium,  han  gik  paa  Hospitalerne,  gjorde 
frivillig  Tjeneste  paa  flere  Steder,  og  i  Efteraaret  er- 
klærede han  til  Faderen,  at  hans  Valg  var  truffet,  at 
han  vilde  være  Mediciner,  men  at  han,  hvis  Faderen 
ønskede  det ,  gjerne  forinden  vilde  tage  juridisk 
Examen.  Herpaa  satte  Faderen  imidlertid  ikke  Pris, 
naar  Sønnen  dog  ikke  i  sin  Tid  kunde  blive  hans 
Efterfølger,  og  han  gav  derfor  sit  Minde  til  hans 
forandrede  Bestemmelse,  men  paa  det  Vilkaar,  at 
Sønnen  da  maatte  give  Afkald  paa  al  Hjælp  fra  ham 
og  sørge  for  sig  selv.  Vallø  gik  ind  herpaa;  han 
havde  Regensen  og  fik  senere  Borchs  Kollegium, 
men  maatte  for  øvrigt  søge  sit  Livsophold  væsenlig 
ved  at  give  Timer  i  Naturhistorie  og  Botanik,  dels  i 
Skoler    og    dels    privat   til    Manuducender.      I    denne 

Periode  var  han  tillige  Forelæser  hos  Fru  Gyllem- 
bourg-Ehrensvård,  „Hverdagshistoriernes"  Forfatter- 
inde og  J.  L.  Heibergs  Moder,  og  paa  Mindet  om 
denne  begavede  Dame,  der  viste  ham  megen  Ven- 
lighed, samt  om  det  hele  Heibergske  Hus  satte  han 
ganske  særlig  Pris.  Samtidig  anvendte  han  al  Kraft 
paa  sit  medicinske  Studium.  Af  dette  havde  han 
navnlig  med  Forkjærlighed  helliget  sig  til  Anatomien, 
og  det  varede  kun  et  Par  Aar,  førend  han  kunde 
paatage  sig  at  manuducere  i  delte  Fag  til  Examen. 
Den  1ste  Maj  1860  blev  han  Prosektor  i  normal 
Anatomi  hos  den  udmærket  dygtige  Lærer  og  fine 
Præparator,  Professor  J.  P.  Ibsen,  og  der  udviklede 
sig  imellem  dem  et  varmt  Hengivenhedsforhold. 
Ibsen  vedblev  at  minde  sin  unge  Medhjælper  om 
Nødvendigheden  af  at  tage  den  fuldstændige  medi- 
cinske Embedsexamen,  og  han  var  saa  meget  ivrigere 
heri,  som  han,  der  selv  kun  havde  den  kirurgiske 
Examen ,  af  egen  bitter  Erfaring  vidste ,  hvor  meget 
en  videnskabelig  Bane  kan  hindres  ved  Mangler  i 
denne  Henseende.  Valle  gjorde  bestandig  gjældende, 
at  han  kun  havde  Interesse  for  Anatomien  og  vilde 
hellige  sig  udelukkende  til  den ,  medens  han  ikke 
følte  Kald  til  at  være  udøvende  Læge;  men  paa 
Ibsens  gjentagne  Opfordringer  tog  han  dog  fat  paa 
de  øvrige  Fag,  og  i  Foraaret  1862  var  han  oppe  til 
den  skriftlige  Examen,  som  han  bestod  med  Ud- 
mærkelse. Saa  blev  imidlertid  Professor  Ibsen  syg; 
Vallø  lod  Bøgerne  ligge  for  at  tage  Plads  ved  sin 
Vens  og  Lærers  Sygeseng,  han  vaagede  Nat  og  Dag 

hos  ham,  og  da  Ibsen  døde,  tog  han  sig  dette  Tab 
saa  nær,  at  han  ikke  kunde  have  nogen  Sans  for 
Examen.  Siden  vilde  han  ikke  anvende  nogen  Tid 
paa  at  indhente  det  Forsømte;  da  han  kun  vilde 
dyrke  Anatomien,  ansaa  han  Examen  for  unyttig, 
og  hans  Tid  var,  mente  han,  bedre  anvendt  ved  at 
undervise  og  manuducere.  Praktisk  Lægevirksomhed 
har  han  saaledes  kun  udfoldet  som  ganske  ung  Be- 
gynder under  Koleraepedemien  og  siden  i  Sommeren 
1864,  da  han  under  Krigen  var  Underlæge  paa 
Garnisonshospitalet.  Hans  Stilling  som  Prosektor  var 
den  eneste,  som  gav  ham  en  fast  Indtægt,  for  øvrigt 
maatte  han  som  Timelærer  søge  sit  Erhverv,  navnlig 
efterat  han  d.  20de  Maj  1864  havde  giftet  sig.  Fra 
den  tidlige  Morgen  til  den  sildige  Aften  var  han  op- 
tagen af  Dissektioner,  Informationer  og  Manuduktioner, 
og  en  stor  Del  af  hans  Tid  medgik  til  de  ofte  be- 
sværlige og  langvarige  Forberedelser  til  næste  Dags 
Gjerning.  Han  arbejdede  for  meget,  han  stillede  for 
store  Fordringer  til  sin  tilsyneladende  stærke  Konsti- 
tution, og  Følgerne  udeblev  desværre  ikke. 

Det  er  under  saadanne  ydre  Vilkaar,  at  Valløs 
literære  Frembringelser  have  set  Lyset.  De  fleste  af 
dem  tilhøre  Satiren  og  Parodien,  de  bedste  af  dem 
ere  rettede  imod  Grundtvigianismen.  Det  er  en 
Fejltagelse,  dersom  man  tror,  at  han  manglede  Blik 
for  Grundtvigs  Betydning  som  folkelig  Skjald  og 
Banebryder  for  en  aandelig  Vækkelse,  eller  at  han 
miskjendte  det  Betydningsfulde  i  den  fra  ham  ud- 
gaaede  Lære  og  Aandsretning.  Uden  at  sympathisere 

med  denne  kunde  han  meget  vel  se  det  Berettigede 
i  den  og  anerkjende  dens  Værd.  Men  alle  de  Ud- 
skejelser, alle  de  Forsyndelser  imod  sund  Sans  og 
god  Smag,  hvori  den  grundtvigianske  Skole  gjorde 
sig  skyldig,  fandt  i  ham  en  ubarmhjertig  Kritiker. 
Grundtvig  selv  kunde  som  bekjendt  af  og  til  præ- 
stere overraskende  Ting  i  denne  Retning,  men  endnu 
meget  værre  var  det  hos  Epigonerne,  der  ganske 
manglede  hans  store  Genialitet,  men  med  Held  havde 
afluret  ham  alle  hans  Fejl  og  Svagheder,  disse  efter- 
gjorte Originaler,  der  traadte  hans  store  Tanker 
flade  og  søgte  at  beruse  sig  selv  og  Andre  med  en 
grundtvigiansk  Jargon,  disse  Lirekasser,  der  kunde 
spille  den  samme  Melodi  i  det  Uendelige,  men  heller 
ikke  kjendte  nogen  anden,  disse  „Karrikaturer  af  En 
selv",  som  Grundtvig  engang  udtrykte  sig.  Det  kunst- 
lede Had  til  Videnskabeligheden  og  „den  sorte  Skole", 
Overvurderingen  af  „det  levende  Ord"  i  Forhold  til  det 
trykte  og  skrevne,  den  sygelige  og  ukritiske  Beundring 
for  alle  Slags  gamle  „Emter",  Sammenblandingen  af 
Christendom  og  Asalære,  af  brændende  Tro  og  barn- 
agtig Overtro,  den  under  det  paatagne  Væsen  ulmende 
Erotik  og  Sans  for  det  Materielle,  den  affekterede 
Jagen  efter  det  Folkelige,  Misbrugen  af  Sangen,  det 
af  al  Poesi  forladte  Rimsmederi,  de  falske  og  forcerede 
Billeder,  den  uendelige  Snakke-^alighed  —  for  alle 
disse  Udvæxter  paa  det  grundtvigianske  Træ  havde 
Valle  et  ganske  usædvanlig  skarpt  Øje.  Han  stu- 
derede dem  som  en  Sygdom,  han  trængte  med  en 
Anatoms   Udholdenhed  og  Skaanselløshed    lige  ind  til 


deres  dybeste  og  fineste  Cellevæv,  og  han  fandt  en 
særlig  Fornøjelse  i  at  reproducere  dem  i  Form 
af  et  fint  og  omhyggelig  udfort  Præparat.  Grundt- 
vigianske Boger  og  Tidsskrifter  havde  i  ham 
en  yderst  opmærksom  Læser;  han  havde  saa  at 
sige  anlagt  et  helt  grundtvigiansk  Herbarium,  og 
efterhaanden  var  han  bleven  saa  fortrolig  med 
Stilen  og  Facon'en ,  at  man  uden  Overdrivelse  tor 
paastaa,  at  selv  øvede  Grundtvigianere  skulde  haVe 
havt  ondt  ved  at  skelne  nogle  af  hans  Parodier  fra 
de  Ting,  som  bødes  og  nødes  i  god  Tro,  f.  Ex.  af 
»Dansk  Kirketidende«  under  N.  Lindbergs  Redaktion. 
»Emte- Jægerne«,  som  i  1861  optoges  i  »Dagbladet«, 
gjorde  en  ualmindelig  Opsigt  og  er  vistnok  ogsaa  det 
bedste  og  mest  afrundede  af  Valløs  Arbejder,  en  kvik 
lille  Novelle,  baaren  helt  igjennem  af  et  sprudlende 
Humor  og  midt  i  sin  skarpe  Satire  dog  godmodig 
lunefuld;  den  viser,  at  Vallø  havde  maattet  kunne 
præstere  noget  Ualmindeligt  paa  Novellens  Omraade, 
hvis  han  havde  kunnet  dyrke  sine  Evner  i  denne 
Retning.  Men  ogsaa  Kapellanens  syv  udvalgte  Digte, 
»Balders-Baalet  i  Ny- Aars-Tiden « ,  Anmeldelsen  af 
Birkedals  »Livs-Førelse«  og  Artiklen  »Hvor  skal  jeg 
sætte  min  Søn  i  Skole?«  indeholde  ypperlige  Ting. 
Maaske  vil  Parodien  hist  og  her  forekomme  noget 
vel  stærk,  men  saa  er  det,  fordi  man  ikke  kj ender 
Originalerne;  selv  de  dristigste  blandt  Valløs  Efter- 
ligninger ere  blevne  overgaaede  af  Virkeligheden. 
»True-Brevet  til  Trold-Tøjet«  og  Verset  til  »Dværge- 
Krybet«     ere    ikke    i  mindste  Maade  overdrevne:    den 

Maade,  paa  hvilken  her  en  Mængde  Slagord  ere  dyn- 
gede sammen  i  klingende  Alliterationer,  der  smigre 
Øret,  men  ere  ganske  blottede  for  virkelig  Tankegang, 
er  netop  karakteristisk  for  den  grundtvigianske  Efter- 
digtning  og  kan  pletvis  paavises  hos  Grundtvig  selv. 
»Eja-Sangen«,  »Kukkeren",  »Birke-Træet«  osv.  have 
i  deres  ordskvaldrende  Klingklang  endnu  ikke  naaet 
adskillige  Kvad,  der  i  fuldt  Alvor  ere  bragte  frem  i 
grundtvigianske  Blade,  ikke  at  tale  om  saadanne  Ting 
som  den  jydske  Skolelærers  fem  eller  syv  Vers  om 
»Lykke,  Lykke,  Lykke!«,  der  trodsede  enhver  Parodi. 
Det  er  interessant  at  iagttage  den  Omhu,  hvormed 
Vallø  har  studeret  denne  specielle  Art  af  Verse- 
mageri ,  og  den  Sikkerhed,  hvormed  han  efterligner 
den;  om  det  saa  er  den  for  Grundtvig  ejendommelige 
falske  Betoning  af  Stavelserne,  saa  har  han  ogsaa 
tilegnet  sig  dette  Træk;   Linier  som  disse: 

Birke-Træ  er  Barne-Træ, 
Trækker  ud  Kød-Tanden. 


eller : 


Var  det  end  et  Guld-Ribben, 


ere    med    deres    forkerte  Skansion    ikke    blot    grundt- 
vigianske,  men   ægte  grundtvigske. 

Den  grundtvigianske  Parodi  var  Valløs  egentlige 
Specialitet,  i  den  staar  han  uovertruffen.  Men  hans 
humoristiske  Sans  gav  sig  ogsaa  Luft  paa  andre  Om- 
raader.  Det  forenede  Venstre,  i  hvis  hele  aandelige  Præg 
Grundtvigianismen  jo  forøvrigt  var  bleven  en  væsenlig 
medbestemmende    Faktor,    var    en    Yndlingsgjenstand 

for  lians  Satire.  Her  som  der  var  det  Udskejelsen, 
Overdrivelsen,  Fornægtelsen  af  de  højere  aandelige 
Interesser,  som  vakte  hans  Harme  og  lod  ham  svinge 
Svøben.  I  »Fædrelandet«  for  1876  er  der  optaget 
adskillige  Artikler  af  ham  under  Mærket  Fg.,  hvori 
han  paa  en  ypperlig  Maade  kritiserer  Partiets  hele 
Optræden  i  Form  af  Landsbyfortællinger  og  Dialoger 
imellem  Skolelæreren  og  Høkeren;  men  disse  Indlæg 
ere  for  specielt  knyttede  til  Øjeblikkets  Begivenheder 
til  at  egne  sig  til  Optrykning.  Der  meddeles  derimod 
i  den  tredie  Afdeling  af  nærværende  Samling  nogle 
Prøver  af  hans  Bidrag  i  denne  Retning  til  Bladet 
»Punch«.  Men  for  Resten  vil  man  der  se,  at  det  for- 
enede Venstre  dog  ikke  var  den  eneste  Skive  for 
hans  Vittighedspile. 

Man  vilde  tage  fejl  af  Valløs  Karakter,  hvis 
man  af  disse  Parodier  og  Satirer  drog  den  Slutning, 
at  han  var  blot  negativt  anlagt.  Dette  var  paa  ingen 
Maade  Tilfældet.  Baade  i  Politiken  og  i  Literatnren 
var  der  Interesser,  som  han  omfattede  med  Varme  og 
af  hele  sin  Sjæl  var  knyttet  til.  Først  og  fremmest 
gjaldt  dette  om  alle  nationale  Spørgsmaal,  om  Slesvigs 
Bevarelse,  om  Kampen  imod  Tysklands  Rovbegjærlighed. 
Vidnesbyrd  om  denne  hans  Begejstring  ville  ogsaa 
findes  i  den  efterfølgende  Samling,  og  navnlig  vil 
man  af  flere  Digte  fra  1864  kunne  se,  hvor  dybt 
greben  han  var  af  Datidens  Stemninger  og  Be- 
givenheder. 

I  Efteraaret  1875  ramtes  Vallø  af  en  stor  Sorg, 
den  tungeste  i   hele  hans   Liv.     Hans  ældste  Søn,   en 

haabefuld  Dreng  i  det  ellevte  Aar,  som  han  elskede 
ubeskrivelig  højt,  blev  syg,  og  efter  nogle  Dages  Skiften 
imellem  Frygt  og  Haab  mistede  Forældrene  ham.  Sorgen 
og  den  ved  det  trættende  Undervisningsarbejde  bevirkede 
Overanstrengelse  fremkaldte  en  Sygdom  hos  Knud  Vallø. 
En  ondartet  Hoste  angreb  hans  Bryst,  og  med  rivende 
Hurtighed  udviklede  der  sig  heraf  en  tærende  Svindsot. 
Allerede  i  Begyndelsen  af  1877  var  det  kommet  saa 
vidt,  at  Lægerne  foreskrev  en  Rejse  til  Mentona  som 
det  sidste  Redningsmiddel,  og  hans  Hustru  fulgte  ham 
derned  i  Februar  Maaned.  Tre  Maaneder  fristede  han 
endnu  Livet  dernede,  legemlig  svag,  men  mærkværdig 
aandsfrisk  og  livlig,  saa  at  han  endnu  i  sine  aller- 
sidste Dage  skrev  et  spøgende  Digt  til  en  bortdragende 
Husfælle.  Den  17de  Maj  1877  døde  han  i  ..Villa 
Constantin«,  og  anden  Pintsedag,  den  21de  Maj,  blev 
han  begravet  paa  den  skjønne  Kirkegaard,  fra  hvis 
lrjjt  fremspringende  Pynt  Øjet  kan  følge  Riviera'ens 
smilende  Kyster  og  hvile  paa  Middelhavets  mægtige 
Flade.  En  tysk  Præst  holdt  i  Kapellet  en  Ligtale 
over  den  ham  ubekjendte  Fremmede.  Jeg  var  til- 
fældigvis kommen  til  Mentona  et  Par  Dage  i  For- 
vejen, og  jeg  blev  den,  der  ved  hans  Grav  talte  de 
danske  Afskedsord.  Det  er  nærmest  Erindringen 
herom,  der  har  ladet  hans  efterlevende  Enke  nære 
Ønsket  om,  at  jeg  med  en  kort  Skildring  af  den  Af- 
døde vilde  indlede  dette  lille  Udvalg  af  hans  efter- 
ladte Arbejder. 

Den  17de  Maj  1879. 

C.  St.  A.  Bille. 

Knud  Vallø. 

(„Fædrelandet"  for  23.  Maj  1877.) 


r  laget  paa  halv  og  en  Sang  til  hans  Minde ! 
Han  har  forladt  os,  den  frejdige  Svend. 
Skovene  løves  og  Kilderne  rinde, 
Svalen  er  kommen,  men  ikke  vor  Ven. 
Skovbunden  rækker  forgjæves  sin  Stjerne, 
Han,   som   saa  glad 

Smykked  sin  Hat  med  det  lysgrønne  Blad, 
Han  har  nu  lagt  sig  til  Ro  i  det  Fjerne. 


Vel,  lad  ham  hvile;  hvad  gjer  det,  om  Palmen 
Skygger  hans  Støv  i  det  fremmede  Land! 
Øresundsbølgeme  synge   dog  Psalmen, 
Bøgene  lytte  og  svare  ved   Strand. 
Graven   er  ej  blandt  de  ukj endte  .Navnes 
Smulrende  Spor, 

Graven  er  her,  hvor  han  virked  paa  Jord, 
Her,  hvor  han  leved  og  kj endtes  og  savnes. 

Her  skal  han   mindes,  ej   sandt,  Kammerater? 

Mindes  ej  blot  ved  det  lystige  Sold, 

Men  naar  der  kæmpes,   naar  Aandens  Soldater 

Kaldes  til  Vaaben  og  møde  paa  Vold. 

Forrest  blandt  dem  var  med  ungdomsglad  Stræben 

Altid  hans  Plads; 

Syngende  stred  han,   og  Pilen   var  hvas, 

Skjont  den  hed  Skjæmt,   naar  den  fo'r  ham  fra  Læben. 

Her  skal  han  mindes,  ej  blot  naar  i  Salen 

Latteren  lyder  til  Glassenes  Klang, 

Ogsaa  naar  stillere,  mildere  Talen 

Glider  og  tolker  en   dybere  Trang. 

Under  hans  flagrende  Lune  paa  Bunden 

Alvoret  laa, 

Gjemt,  som  naar  rislende  Bølgerne  gaa 

Hen  over  Guldsand,  der  glimter  fra  Grunden. 

Ung  i  sit  Væsen   og  Færd,  i   sin  Tanke 
Var  han   en  Mand,  som  stod  fast  paa  sin  Fod. 
Svigted  ham   Lykken,   saa  lod  han  den  vanke, 
Kom  den,   saa  tog  han  den   rolig  imod. 
Havde  han  Ønsker,   som  fristed  og  vinked, 
Tvang  han  dem  stærk 
Under  den  selvsatte  Lov  for  hans  Værk, 
Smilte  med  Ro,   naar  de  skummed  og  blinked. 

Dagen  var  trælsom,  skjønt  aldrig  han   sukked, 
Aftenen  var  hans  Foryngelses  Gry; 
Op  af  dens  kølige   Strømme  han  dukked 
Frisk  og  forstærket  til  Arbejd  paa  ny. 

Husker  I,  Venner,  hvor  muntert  i   Vrimlen 
Ordenes  Væld 

Flød  som   en  Bæk  fra  hans  Læber  ved  Kvæld 
Favnende  Jorden   og  spejlende  Himlen? 

Flaget  paa  halv  og  en  Sang  til  hans  Minde! 
Sangeren   har  vel  en   Vise  fortjent. 
Tiderne  skifte,  mens  Aarene  svinde, 
Han  var  en  gammeldags,  ægte  Student; 
Lystig  ved  Gildet  og  rask  til  sin   Gjerning, 
Trofast  og  kjæk; 

Ingen,  som  kjendte  ham,  glemmer  hans  Træk. 
Hvordan  saa  Fremtiden  ruller  sin  Tærning. 

Chr.  Molbech. 


Emte-  Jægerne. 


En  Skizze. 


Knud  Valløs  efterladte  Digte  og  Fortællinger.  1 


Første    Kapitel. 

Indledning. 

i\jøn  er  han  —  det  skal  villig  indrømmes! 
Glat  af  Ansigtet  som  en  af  Kaphaels  Engle.  Og  jeg 
har  ogsaa  hørt  Frøkenen  sige,  at  han  var  en  sand 
Engel;  »han  mangler  blot  et  Par  Vinger«,  føjede 
hun  til.  Præstens  Datter,  til  hvem  hun  syntes  at 
tale,  sagde  Intet,  men  hendes  øjne  hvilede  spør- 
gende —  jeg  tror  nok,  at  det  var  paa  hans  sorte 
Hornbriller. 

Skade  nok,  at  han  mangler  de  Vinger!  De 
kunde  have  kommet  ham  godt  tilpas  den  Dag,  da 
han  sad  paa  Diget  og  sang  sit  nyeste  Kvad,  og 
da  Herremandens  Tyr  med  Et  stod  for  ham  og 
begyndte  at  sætte  Bas  til.  Nu  kunde  han  kun 
bruge  sine  Ben,  men  dem  brugte  han,  det  kan  det 
halve  Sogn  bevidne.      Spørg  blot   Christen   Smed! 

Denne  stod  ved  Vejen  og  talte  med  Præstens  Datter, 
da  han  kom  farende,  og  Christen  slap  Hammeren 
for  at  slaa  Hænderne  sammen  med  det  Udraab: 
»Nei!  aldrig  havde  jeg  dog  vidst,  at  Kapellanen 
var  saa  skjævbenet!«  —  Saa  gik  det  ogsaa  op  for 
Præstens  Datter,  at  Kapellanen  var  skjævbenet,  og 
Dagen  efter  kunde  Drengene  ved  Gadekjæret  en  ny 
Leg,  som  hed:   »Tyren  efter  ham!« 

Ja !  Jammerskade,  at  han  mangler  de  Vinger ! 
Havde  han  dem,  saa  kunde  han  i  Tordenvejr  sidde 
højt  oppe  over  Skyen  og  le  ad  det  Hele.  Nu  maa 
han  sidde  nedenunder  og  er  nærmere  ved  at  græde. 
»Det  ligger  i  Luften,«  siger  han  til  Frøkenen,  og 
den  dybe  Rynke  i  hans  Pande  bliver  endnu  dybere. 
»Det  ligger  i  Luften,«  siger  Frøkenen  til  ham,  og 
saa  skjæver  hun  til  sine  Hængekrøller,  der  trække 
sig  nedad  paa  Grund  af  Fugtigheden,  og  saa  sætte 
de  Mod  i  hinanden  med  kjølende  Pulver. 

Men  han  er  nu  født  uden  Vinger  af  velha- 
vende Forældre  i  Kjøbenhavn.  Kjærlige  Hænder 
have  j evnet  Vejen  for  ham  i  hans  Barndom  og 
Ungdom,  Maden  blev  puttet  ham  i  Munden,  Vis- 
dommens Ord  blev  givne  ham  ind  med  Skeer; 
Sorg  og  Elendighed  kjendte  han  fra  Avertissemen- 
terne i  Avisen,  Fristelserne  havde  han  læst  om  i  sine 
Bøger,  og  saa  stod  han  en  skjøn  Dag  som  Kandi- 
dat i  Begreb  med  at  drage  ud  i  Verden  som  Lærer, 


som  Lærer  i  den  Kunst  at  bære  Sorg  og  Ulykke, 
som  Lærer  i  den  Kunst  at  sejre  i  Fristelsernes  Time. 

Saa  døde  de  skjemtefulde  Ord  og  den  lystige 
Sang  paa  hans  Tunge;  han  blev  alvorlig,  uhyre 
alvorlig,  og  da  saas  for  første  Gang  den  dybe 
Rynke  i  hans  Pande.  Han  saa  frem  i  Tiden;  han 
saa  sig  selv  staa  som  en  stor  Lærer,  omgiven  af  talrige 
Disciple,  der  kvægedes  ved  Ordets  Manna  fra  hans 
Læber.  Men  hvorledes  skulde  han  nu  naa  dette 
Maal?    Derpaa  var  det,  han  grundede. 

En  Dag  sad  han  paa  en  Bænk,  og  Enhver,  der 
saa  ham,  kunde  se,  at  han  grundede  paa  Noget. 
Da  saa  han  en  gammel  Mand  gaa  forbi  med  en 
ung  Kvinde,  og  med  Et  blev  der  lyst  i  hans  Sjæl. 
»»Du  har  Eet,  store  Mester!  Jeg  Daare,  som  ikke 
for  har  set  Vejen,  som  Du  selv  har  vist  mig. 
Kvindens  Lod  er  det  at  blive  Hustru  og  Moder; 
vinder  jeg  Kvinden,  da  vil  Hustruen  og  Moderen 
fore  Manden  og  Børnene  til  mig.  Jeg  vil  vende 
mig  til  Kvinden.« 

Og  han  fik  igjen  Ro  i  sin  Sjæl.  Han  følte 
sig  som  Mand,  Alvorens  Mand,  fra  hvem  Straffens 
Ord  kunde  fare  som  Hagelbyger  paa  en  Foraarsdag, 
Glædens  Mand,  paa  hvis  Tunge  den  lystige  Sang 
kunde  opstaa  fra  de  Dode,  som  Lærkekvidder  i 
Solskinsøjeblikke. 

Saa  rejste   han   som  Kapellan   til  Fyn.      Den 


dybe  Rynke  rejste  med.  Han  saa  saa  ung  ud 
uden  den. 

Kjender  Du  Fyn?  Det  ligger  i  Danmark,  saa 
gemytlig  for  sig  selv,  saa  smilende,  saa  lokkende. 
Danmark  er  en  dejlig  Have,  og  Fyn  er  Jasminlyst- 
huset, der  ligger  i  Haven,  saa  gemytlig  for  sig  selv, 
saa  smilende,  saa  lokkende. 

Jasminlysthuset  kjender  Du! 


Andet   Kapitel. 


I  Jasm.inlysth.uset. 
Det  var  en  Foraarseftermiddag.  I  Jasminlyst- 
huset i  Hjørnet  af  Præstens  Have  sad  Kapellanen 
og  Frøkenen  i  en  ivrig  Samtale.  Hun  var  en  Søster 
til  Præsten,  mager  og  høj,  et  halvt  Hoved  højere 
end  Kapellanen,  og  naar  hun  rejste  sig  —  og  det 
gjorde  hun,  hver  Gang  hun  talte  ivrig  —  saa  syntes 
hun  endnu  højere  paa  Grund  af  sin  Nederdels  ringe 
Vidde.  Nu  sad  hun  og  lod  Fingrene  lege  med 
Krøllerne  ved  Tindingerne,  imedens  hendes  Blik 
ufravendt  hvilede  paa  Kapellanen.  Hans  søgte 
derimod  ud  af  Lysthuset  og  fulgte  Præstens  unge 
Datter,  som  snart  syslede  med  nogle  Blomster,  snart 
holdt  inde  med  sit  Arbejde  for  at  klappe  en  sort 
Hund,  der  fulgte  hende  overalt  som  hendes  Skygge. 


»Ja,  det  er  nu  baade  vist  og  sandt!«  sagde 
Kapellanen,  uden  at  hans  øje  flyttede  sig,  »ja 
vist  var  han  en  stor  Lærer.  Pavens  Magt  knæk- 
kede han, .  ligesom  Thor  knækkede  Troldenes ;  men 
det  er  dog  soleklart,  at  han  langtfra  har  saa  Meget 
at  sige  for  den  danske  Menighed  som  for  den  tyske. 
Ja!«  vedblev  han  og  hans  Stemme  hævede  sig,  »en 
Dannemand  maa  det  være,  som  ved  det  levende 
Ords  Dannefæ  bringer  de  danske  Christne  Livets 
rare  Yduns-Æbler  tilbage,  og  om  Gud  vil!  —  saa 
er  Timen  ikke  fjern  . . .« 

»O,  jeg  forstaar  Dem,«  raabte  Frøkenen,  »sig 
kun,  at  den  er  kommen.« 

»Ja!  dersom  Tiden  var  moden...« 

»O  husk,  at  De  taler  ikke  til  Tiden,  De  taler 
til  mig,  og  jeg,  jeg  er  moden.  Har  De  ikke  Tillid 
til  mig?  Mistror  De  da  Deres  eget  Værk?  Som 
Misteltenens  vege  Skud  sad  jeg  paa  en  fremmed 
Stamme  og  svajede  for  alle  Vinde.  Da  kom  De! 
De  talte  til  mig.  Deres  Ord  Lød  til  mig  som  Guld- 
harpeklang fra  Engiebryster ;  De  fandt  Vejen  gjen- 
nem  Hørevej  til  Hjertedyb.  De  lærte  mig  at  kjende 
Asamaalets  fine  Stangguld,  som  saa  længe  laa  fjæ- 
let af  Kulfuster;  De  lærte  mig  at  søge  det  og 
udgrave  det,  hvor  det  laa  skjult  ved  Folkets  Tunge- 
rod. Ved  Dem  fandt  min  Sjæl  en  Virksomhed,  ved 
Dem  fik  mit  Liv  sit  dejligste  Indhold ;  thi  De  lærte 

mig  at  kjende  ham,  Ordets  Mand,  det  levende  Ords 
Mester-Mand,  og  jeg  véd  det:  ham  var  det,  som 
De  tænkte  paa,  han  er  den,  som  skal  komme,  ja, 
som  —  om  Gud  vil!  —  er  kommen  alt.«  Frøke- 
nen satte  sig  igjen. 

»Ja,  der  er  sandelig  Mening  i  den  Tale!  De 
har  gjættet  min  Lønlige  Tanke,  den  Tanke,  som  jeg 
véd,   er  saa  mange  gode  Christnes  lønlige  Tanke.« 

»O,  jeg  véd  det!  Timen  er  nær,  da  Danne- 
mænd og  Dannekvinder  skulle  samles  om  ham.  Og 
han  skal  tale  til  sine  Børn,  og  Glædens  Drenge  og 
Glædens  Piger  skulle  sjunge  til  hans  Pris,  og  det 
lille  Ord  skal  flyve  hen  over  Folket  som  med  store, 
stærke  Vingeslag.  Sving  skal  det  være!  Og  det 
store  Sejer- Værks  Time  skal  slaa,  og  Glæden  skal 
blive  stor,  og  den  skal  blive  ved  at  blive  stor,  ind- 
til den  bliver  meget  stor!«  —  Hun  satte  sig  igjen. 

»Men  lad  os  nu  bare  ta'e  os  i  Vare,  til  Timen 
slaar.  Endnu  er  der  rundtenom  i  Gamle  Danmark 
mange  Kjættere  og  Somme,  som  glo  fælt  paa  os 
med  Nat-Mandens  onde  øjne.  Betragt  en  Gang  det 
smukke  Barn  derude.  Ikke  en  Gang  hun,  der  dog 
har  saadan  en  værdig  Fader  og  i  Dem  saadant  et 
Forbillede,  ikke  en  Gang  hun,  tror  jeg,  endnu  har 
kunnet  smage,  hvad  der  for  os  er  Hjertets  dejligste 
Klenodie.  O,  hvilken  Hjerte-Glæde,  om  det  dog 
en  Gang  maatte  lykkes  os  at  lyse  op  i  denne  Sjæl.« 


Han  nikkede  ud  til  hende  og  udbrød:  »Ja,  hvilken 
Guldstage  for  Troens  Lys !  Og  sikken  Stemme  hun 
har,  saa  høj,  o  saa  hoj!  Ja,«  tilføjede  han  som 
halvt  i  Tanker,  »er  hun  ikke  som  skabt  til  at  gjøre 
en  Mand  af  Vore  lykkelig!«  Og  Kapellanens  øje 
hvilede  paa  den  store  Hund,  som  netop  havde  rejst 
sig  paa  Bagbenene  for  at  kjærtegne  sin  Hersker- 
inde, der  holdt  den  ene  af  dens  sorte  Poter  i  sin 
hvide  Haand.     Et  dybt  Suk  undslap  ham. 

»De  sukker,  min  kjæreste  Ven,«  sagde  Frøke- 
nen med  saa  megen  Blidhed,  som  hun  formaaede 
at  lægge  i  sin  skarpe  Stemme.  »Suk  ikke!«  til- 
føjede hun  hviskende.  »Jeg  kjender  det  -Onske, 
der  rører  sig  hos  Dem  ved  Synet  af  dette  Barn. 
Vel  har  hun  Meget  af  sin  Moders  Sind,  det  det 
aldrig  lykkedes  enten  mig  eller  min  Broder,  den 
Troens  Strids-Mand,  at  bøje,  men,  naar  vi  begge 
af  al  Formue  arbejde  paa  at  vende  hendes  Sind 
den  rette  Vej,  da  vil  den  Dag  komme,  da  hun  er 
os,  er  Dem  værdig,  da  vi  kunne  føre  hende  til 
Alteret  som  en  sand  Dannekvinde.  O,  hvilken 
Glæde!  Thi  skjon  er  hun  som  Freja,  og  hendes 
Moder  har,  som  De  véd,  efterladt  hende  en  Del 
jordisk  Guld  og  Gods,  om  det  ellers  er  tilladt  at 
tænke  derpaa.« 

»Det  er  vistnok  tilladt.  Jeg  tror,  at  det  er 
tilladt,  ja,  jeg  véd  det.     Guldet  i  den  rette  Haand 

er  et  mægtigt  Vaaben.  Har  ikke  han  selv  vist  os, 
at  man  ikke  bør  vende  sig  fra  det?  Har  ikke  han 
selv  kæmpet  med  Verden  om  det  til  Guds  Ære?« 

»Forlad  mig  min  Synd!  O,  De  har  Ret,  De 
har  altid  Ret.    O,  hvilken  Ven  jeg  har  fundet  i  Dem  !« 

Hun  trykkede  hans  Haand. 

»Og  nu,«  vedblev  hun,  »nu  ville  vi  mindes, 
at  det  i  Dag  er  Tirsdag,  og  at  denne  Dag  er  Virke- 
Dag.  Endnu  er  der  et  Par  Timer  til  Aften,  og  i 
den  Tid  kan  der  findes  mangt  et  Guldkorn  for  den, 
som  søger  med  det  rette  øje.  Har  De  Listen  hos 
Dem?    Til  hvem  skulle  vi  i  Dag?« 

Kapellanen  fremtog  et  stort  Ark  Papir  og  fol- 
dede det  ud.  Frøkenen  flyttede  hen  ved  hans  Side. 
Det  var  en  Fortegnelse  over  alle  Sognets  gamle 
Mænd  og  Koner,  systematisk  ordnede  efter  Alderen 
og  afdelte  i  store  Rubrikker  efter  Aartiere.  Ved 
en  Del  af  Navnene  var  der  anbragt  Kors  og  andre, 
som  det  i  et  Hjørne  af  Fortegnelsen  hed,  »Mærke- 
Tegn  til  foreløbig  østning«,  der  røbede,  at  man 
her  havde  fundet  en  gammel  Bøn,  hist  en  Emte, 
her  en  Remse,  og  der  et  gammelt  »Guld-Ord«. 
»Døve-Dorthe«,  som  stod  øverst  imellem  Halvfem- 
serne, havde  allerflest;  Pladsen  om  hendes  Navn 
saa  ud  som  en  hel  Kirkegaard.  »Se,«  sagde  Kapel- 
lanen og  lod  med  Velbehag  sin  Finger  hvile  paa 
Kirkegaarden,   »det  ser  ud  livagtig  som  min  latinske 

Stilebog ;  allerede  som  lille  Buxetrold  vendte  mit  Hjerte 
sig  med  Væmmelse  fra  al  denne  døde  Boglærdom.« 

»Men  hvor  langt  ere  vi  komne?«  spurgte  Frø- 
kenen utaalmodig. 

»Lad  os  se.  Med  Halvfemsernes  og  Firsernes 
Rødkredse  ere  vi  nu  færdige;  dog  maa  vi  have  et 
øje  paa  hver  Finger,  om  vi  ikke  kunne  faa  en 
Efterslæt.  Vi  ere  naade  til  det  treoghalvfjerd- 
sindstyvende  Aar,  men  nede  mellem  de  ældre 
Tredser  staar  Ane  Vævers;  hun  er  kun  daarlig  og 
falder  vist  snart  fra.  Hun  er  en  klog  Kone,  en 
Kone  af  den  rette  Tro,  hun  véd  mange  rare  Ting, 
som  det  skulde  gjore  mig  ondt  at  maatte  kaste 
Jord  paa,  og  hun  har  bevaret  det-  saa  rent,  for  hun 
tror  paa  det  som  paa  sit  Fadervor.  Lad  os  lade 
Fem  være  lige  og  gaa  til  Ane  Vævers.« 

»Velan!  jeg  henter  Protokollerne.  Og  hør,« 
vedblev  hun  med  et  betydningsfuldt  Nik,  »vi  ville 
tage  Augusta  med  os;  hun  bør  vænnes  til  at  tage 
Del  i  vor  Idræt  og  smage  dens  Sødme.  Og  saa 
ere  vi  ogsaa  sikre  for  hende  saa  længe  —  De  véd 
nok,  hvem  jeg  tænker  paa.« 

»Ja,  De  har  Ret,  De  har  altid  Ret.  Sikken 
Veninde  jeg  har  fundet  i  Dem!«  Og  han  trykkede 
hendes  Haand. 

»Gusta!«  skingrede  Frøkenens  Røst  igjennem 
Haven.     »Skynd  Dig!« 

Et  øjeblik  efter  nærmede  Præstens  Datter  sig 
Jasminlysthuset.  Hunden  stormede  foran  og  lagde 
sine  Poter  paa  Frøkenens  Skjød. 

»Væk,  dit  væmmelige  Dyr!  Kommer  Du  her 
med  dine  skidne  Poter!*«  Et  eftertrykkeligt  Rap 
ledsagede  disse  Frøkenens  Ord. 

»Men  kjære  Tante,  hvorfor  slaar  Du  dog  Theo- 
dors Hund?« 

»Theodors  Hund!«  raabte  Frøkenen,  »nævn 
mig  ikke  det  afskylige  Menneske,  den  Kjætter, 
den  Kjættersøn.     Hektor  hedder  den,  det  véd  Du.« 

»Ja,  men  derfor  kan  det  dog  godt  være  Theo- 
dors Hund.« 

» Snak !  Fordi  han  en  Gang  i  din  salig  Moders 
Tid  har  bragt  det  Kræ  her  til  Huset?  Men  hvem 
føder  den,  hvem  betalte  Dyrlægen,  da  den  var  syg  ? 
Var  det  maaske  Theodor?  Han  skal  vel  have  ondt 
nok  ved  at  føde  sig  selv?     Er  det  ikke  rigtigt?« 

»Jo — o,«  stammede  Augusta,  men  i  Smilehullet 
i  hendes  Kind  kunde  man  tydelig  læse:  »men  jeg 
har  dog  Ret  alligevel.« 

»Men  hør  nu,  min  lille  Pige, « -  faldt  Frøkenen 
ind  i  en  venligere  Tone,  »tag  nu  din  Hat,  saa  skal 
Du  faa  Lov  til  at  følge  med  Pastoren  og  mig  til 
gamle  Ane  Vævers  og  høre,  hvad  hun  har  at  for- 
tælle. Og  hvad  mener  De,  Hr.  Pastor,  om  Augusta 
ogsaa    tog  Papir  og  Pen   med,    saa  kunde  vi  paa 

en  Gang  faa  tre  Afskrifter,  et  til  at  sende  bort,  et 
til  Sognets  og  et  til  vor  egen  Selvejer  samling.  Det 
var  et  Indfald!  Nu  rask,  min  lille  Gusta!«  Og 
Frøkenen  rejste  sig  og  nikkede,  saa  Krøllerne  dan- 
sede, og  gjorde  et  Forsøg  paa  at  se  mild  ud,  og 
saa  saa  hun  ud  som  en  Humlestang  ved  Vinter- 
tid, naar  Vinden  leger  med  de  visne  Ranker,  der 
ere  blevne  hængende  ved  dens  Top. 

Augusta  tav  et  øjeblik.  Kapellanens  -Øjne 
hængte  ved  hendes  Læber.  »Jeg  tør  ikke,  kjære 
Tante!« 

»Tør  ikke?  Og  jeg  og  Pastoren  ere  med.  Pri- 
mer Du?«  Og  Frøkenen  rettede  sig  til  sin  fulde 
Højde. 

»Jeg  tør  ikke»,  gjentog  Augusta.  »Mads  Røg- 
ter drev  før  Kvæget  fra  Herregaarden  op  ad  Vejen  til 
Ane  Vævers,  og  de  brummede  og  brølte.  Og  jeg 
i  min  røde  Kjole!« 

Hendes  Blik  søgte  Kapellanens.  Han  slog  sit 
mod  Jorden,  men  vendte  sig  strax  mod  Frøkenen. 
»Jeg  frygter,  hun  har  Ret.  Jeg  tør  ikke  tage  det 
paa  min  Samvittighed  at  udsætte  hende  for  denne 
Fare.  Hvad  om  vi  opsatte  vor  Udflugt  til  i  Morgen  ? 
Imidlertid  kunde  vi  jo  blive  siddende  her  og  kvæge 
Sindet  ved  at  synge.  Ska'  vi  saa  synge?«  Han 
kastede  et  spørgende  Blik  paa  Augusta  og  gjorde 
Plads  paa  Bænken. 

»Jeg  tør  ikke,«  svarede  Augusta,  »Doktoren 
har  forbudt  mig  at  synge,  saa  længe  jeg  havde 
Hoste.  Og  i  det  Hele,  sagde  han,  maatte  jeg  ikke 
synge  for  meget.« 

»Doktoren?  Synge  for  meget?  —  Jeg  trode 
ikke,  at  man  kunde  synge  for  meget,«  mumlede 
Kapellanen.  »Ja,  ja,  da!  Han  maa  vel  vide  det. 
Men  De,  Frøken?« 

»Kan  aldrig  faa  for  meget  af  at  synge,«  udbrød 
Frøkenen,  »og  mindst  af  at  høre  Dem  synge,« 
føjede  hun  til,  idet  Augusta  og  Hektor  forsvandt  i 
Haven. 

Og  saa  begyndte  de  at  synge,    den  ene  Sang 
efter  den  anden,  Psalmer,  Sange,  Kvad,  Kvædlinger 
og  Kæmpeviser  imellem  hinanden.     Han  havde  en 
god  Stemme,  »ingen  Steds  nogen  Ridse« ;  hun  havde 
ingen  god  Stemme,   men  hun  vidste,  at  hvad  man 
vil,  det  kan  man,   og  nu  vilde  ogsaa  hun  fortjene 
den  Ros,  at  hun  kunde  gaa  »saa  højt,  o,  saa  højt«. 
I  den  anden  Ende  af  Haven  sad  Augusta  i  et 
Lysthus.     Det  tætte  Lindeløv  skjulte  hende  for  de 
Syngendes  Blikke.     Ved  Indgangen  laa  Hektor  paa 
Vagt  med  Forpoterne  strakte  lige  ud  foran  sig  og 
Halsen  rank  i  Vejret  og  snappede  en  Gang  imellem 
efter  Fluerne    for    at   adsprede    sig    under  Vagten. 
Augusta    sad   med   et   Brev  i  Haanden,    som    hun 
læste  og  læste  igjen.    Af  og  til  fo'r   en    Sky   over 


15 

hendes  Pande.  -Ak,«  sukkede  hun,  »hereringen, 
der  forstaar  mig,  Ingen,  som  jeg  kan  betro  mig  til, 
Ingen!«  Og  hun  støttede  sin  Pande  imod  sin 
Haand.  Et  øjeblik  efter  tørrede  hun  en  Taare  af 
sit  øje;  hun  læste  videre,  og  hendes  Ansigt  opkla- 
redes igjen.  Hun  foldede  Brevet  sammen,  kyssede 
det  og  gjemte  det.  Hun  lukkede  øjnene,  og  lyse, 
venlige  Fremtidsbilleder  svævede  forbi  hendes 
indre  Syn. 


Tredie   Kapitel. 


Bissekræmmeren. 

Jasminlysthuset  med  sit  syngende  Indhold  laa 
tæt  ved  Landevejen. 

Lige  overfor,  paa  den  anden  Side  af  denne,  laa 
Christens  Smedie.  Han  sad  den  samme  Eftermid- 
dag paa  en  Blok  udenfor  Smedien  og  fortærede  sin 
Mellemmad.  Hans  Dreng  stod  ved  Siden  med  et 
stort  Rundtenom,  halvt  i  Haanden,  halvt  i  Munden, 
og  betragtede  den  stadselige  Rytter,  der  drejede  sig 
efter  Vinden  ovenpaa  Smediens  Tag.  »Ja,  Dreng,« 
sagde  Christen,  »se  kun  paa  den.  Den  Dag,  Du 
gjor  mig  den  efter,  saa  skal  Du  fra  mig;  saa  kan 
Christen  Smed  ikke  lære  Dig  Mere.«     I  det  Samme 

naade  de  første  Toner  fra  Jasminlysthuset  Smedens 
øre.  Han  rejste  sig  fra  Blokken,  satte  sin  Kabuds 
paa  og  strakte  de  blottede  Arme  et  Par  Gange  ud  i 
Luften,  saa  at  de  kraftige  Muskler  kunde  ses  at 
spille  under  Huden.  »Til  Bælgen  Dreng!«  raabte 
han.     "Har  vi  nu  Tid  til  at  staa  og  gabe?« 

»Kors,  Husbond«,  udbrød  den  forbløffede  Dreng, 
»det  Par  Hængsler  til  Herremandens  ere  jo  næsten 
færdige,  og  saa  trode  jeg,  vi  vare  færdige  for  i  Dag. « 

»Snak,  Dreng!  Tag  det  Stykke  Jern  der  og 
blæs  til.  Ane  Skolemesters  var  her  i  Gaar  og  kla- 
gede saa  gudsjammerlig,  at  hendes  Blis  skulde  have 
et  Par  nye  Sko.  Om  Herremanden  faar  sine  Hængs- 
ler i  Dag  eller  i  Morgen,  det  dø  han  og  hans  ikke  af. 
Men  gaar  den  Blissede  i  Staa  for  Ane,  saa  gaar 
Munden  i  Staa  for  alle  hendes  Rollinger.  Forstaar 
Du  det,  Dreng?« 

»Jo,  Husbond,«  svarede  Drengen,  og  han  for- 
stod det;  han  havde  altid  efter  Mellemmad  en  For- 
nemmelse af,  at  Munden  var  gaaet  for  tidlig  i  Staa, 
og  Drengen  trak  i  Bælgen,  den  sorte  Røg  vældede  op 
igjennem  Skorstenen,  Christen  hamrede  løs,  og 
Lyden  af  Hammerslagene  drønede  igjennem  Luften 
og  blandede  sig  med  Sangen  fra  Lysthuset. 

»Det  er  rigtig  meget  ubehageligt  med  den 
Smed,«  sagde  Kapellanen,  og  hans  Blik  søgte  ud 
af  Lysthuset  og  spejdede  omkring  i  Haven. 

»Meget  ubehageligt !«  sagde  Frøkenen,  »skal  vi 
saa  tage  Goliath?« 

Og  saa  »tog«  de  Goliath:  »Goliath  drog  fra 
Gath«  —  det  var  et  godt  Indfald.  Naar  de  læm- 
pede  sig  lidt,  kunde  de  synge  i  Takt  med  Smedens 
Hammer. 

»Ja,  ja,«  brummede  Smeden,  »hver  Fugl  syn- 
ger med  sit  Næb,  mit  sidder  nu  paa  Hammeren 
der.  Se  her,  Dreng!  Saadan  bærer  Du  Dig  ad, 
saa  faar  Du  en  god  Sko.  Stadssko  skal  det  blive; 
naar  Ane  faar  dem  lagt  under « 

»Ja  saa  kan  Ane  nok  bisse  til  Verdens  Ende 
og  tilbage  igjen  —  Hi  Hi  Hi!«  lod  en  Stemme 
bag  Smeden.  Han  saa  op.  »God  Dag  Lars  Kræm- 
mer!« og  han  hamrede  igjen.  — »God  Dag  Christen 
Smed!  Du  har  nok  travlt  i  Dag?«  —  »Ja!«  — 
»Jeg  gad  dog  forsøge,  om  ikke  din  Ild  skulde  have 
Tid  til  at  tænde  min  Pibe.«  Han  spændte  den 
store  Kasse,  han  bar  paa  Ryggen,  af  sig,  satte  sig 
paa  Blokken  og  begyndte  at  stoppe. 

»Men  hvad  er  det?«  spurgte  Lars,  da  nogle 
høje  Toner  fra  Lysthuset  skar  igjennem  Hammer- 
slagene. » Hvad  er  det  for  nogle  Kanariefugle,  Sog- 
net har  lagt  sig  til  der?« 

»Det  maa  Du  nok  sige,  Lars.  Det  er  nok 
ellers  Præsten,    den  unge,    som  holder  Helligdag. « 

Knud  Valles  efterladte  Digte  og  Fortællinger.  & 

»Helligdag?« 

»Aa  ja!  Det  tænker  nu  jeg.  En  Anden  sli- 
der de  sex  Dage  og  hviler  paa  den  syvende  —  og 
Hvilen  kan  være  knap  nok,  naar  man  skal  passe  en 
Smule  Jord  foruden  Smedien  —  men  saadan  En, 
han  arbejder  nu  paa  den  syvende,  og  saa  holder 
han  vel  Hellig  paa  de  sex.« 

»Han  skal  nok  være  skrap?«  spurgte  Kræm- 
meren med  et  polisk  Smil,  og  han  plirede  med  det 
ene  øje  —  han  havde  mistet  det  andet.  »Hvor 
der  handles,  der  spildes,«  plejede  Lars  at  svare, 
naar  man  frittede  ham  om  det. 

»Skrap?  Aa  ja,«  svarede  Christen  og  Leftede 
Hovedet  imod  Lars.      »Du   har  maaske  hørt  det?<> 

»Nej!«     Lars  saa'  grumme  uvidende  ud. 

»Jo  —  forgangen  Søndag  kom  jeg  i  Kirken, 
og  han  prækede,  og  i  visse  Maader  kan  det  jo  være 
meget  godt;  høre  det  kan  man,  og  døve  Dorthe 
tror,  at  hendes  øren  ere  blevne  meget  bedre,  siden 
han  kom  her.  Naa  —  saa  peger  han  paa  en  Gang 
ned  paa  mig  og  raaber:  »Naa  Christen  Smed,  er 
Du  der!  Det  var  da  godt,  at  Du  en  Gang  kunde 
faa  Tid  til  at  komme  og  besøge  Vorherre.«  Og 
saa  sagde  han  til  de  Andre,  at  nu  var  det  bedst, 
de  sang    den   Psalme    om   Syndernes  Omvendelse.« 

»Men  hør,«  spurgte  Lars,  idet  Tonerne  lod 
stærkere,    »jeg  synes,    der  er  Kvindfolk  med  i  den 

Sang.     De  sige,    at  han   nok   skal  have  Præstens 
Datter;  er  det  hende?« 

»Det  er  Fanden,  er  det«,  svarede  Christen. 

»Er  det  Fanden?     Fanden  heller!« 

»Det  er  Frøkenen.«     Og  han  hamrede. 

»Den  lange,  magre?« 

»Den  lange,  magre.« 

»Med  Krøllerne?« 

»Med  Krøllerne.«  Og  Christen  hamrede  endnu 
stærkere. 

»Er  det  hende?  Ha!  Ha!  Saa  vil  jeg  ønske, 
at  hun  maa  blive  siddende  en  Stund  endnu  og  for- 
nøje Dig  med  sin  Sang.  Det  synes,  som  Du  hol- 
der meget  af  den.« 

>Ellers  Tak,  Lars!  Du  behøver  ikke  at  ønske, 
for  de  pleje  at  blive  ved,  indtil  Deres  Maver  begynde 
at  synge  med.« 

»Saa  vil  jeg  skynde  mig  op  i  Køkkenet  og 
slaa  en  Handel  af  med  Pigerne  i  god  Ro.  Sidste 
Gang  gik  det  galt,«  føjede  han  til,  idet  han  spændte 
Kassen  paa  Ryggen.  »Jeg  havde  pakket  ud  en 
dejlig  Kremorline,  og  jeg  tror  nok,  at  den  lille  Per 
vilde  kjøbe  den  til  Stuepigen,  den  kjønne  Mette. 
Men  saa  kommer  Frøkenen  over  os  og  rusker  i  Pigen 
og  raaber:  »Kremorlinerne  ere  ikke  Andet  end  For- 
fængelighed og  Forgængelighed!  Vil  I  strax  pakke  Jer, 
I  Djævelens  Udsendte!«     Og  jeg  fik  ingen  Handsel.« 

2* 

»Ja,  ja!«  smiskede  Christen,  »det  var  nu 
Mettes  Held.  Hvordan  gik  det  ikke  Jomfruen  fra 
Herregaarden?« 

»Hvordan  da?« 

»Hun  var  tidsnok  kommen  i  de  brede  Skjor- 
ter. Hun  sad  i  Kirken,  og  saa  raabte  han  ned  til 
hende:  »Du  der  med  Kremorlinen!  Kremoiiinerne 
ere  ikke  Andet  end  Forfængelighed  og  Forgænge- 
lighed!« Akkurat  som  Frøkenen.  Og  den  arme 
Tøs  græd,  som  om  hun  stod  aabenbare  Skrifte. 
Han  havde  nok  ellers  faaet  poleret  sine  Glarøjne 
den  Dag  med  en  ny  Slags  Polervand,«  føjede  Sme- 
den til. 

»Hvorfor  det?« 

»Aa  jo!  For  Frøkenen  og  Fruen  der  oppe  fra, 
de  har  nu  været  der  saa  mange  Gange  før  i  samme 
Mundering,  og  han  har  aldrig  sagt  et  Ord.« 

»Eller  kanske  han  først  den  Gang  havde  faaet 
Parolen  fra  Provsten  eller  Bispen.  Men  nu  maa 
jeg  skynde  mig.  Jeg  bliver  vel  nok  kjørt  paa 
Porten  alligevel.  Sandt  at  sige,  vilde  jeg  nødig, 
for  jeg  har  vigtigt  Bud  til  En  der  oppe.« 

»Ja,  det  kommer  da  endelig  an  paa  Dig  selv, 
om  Du  vil  lade  Dig  smide  ud  af  et  Fruentimmer, 
eller  om  Du  vil  sidde  i  Stuen  og  lade  hende  skjænke 
Godtøl  for  Dig.« 

»Hvad  for  noget?« 


21 

•»Jeg  skal  give  Dig  et  godtRaad,«  sagde  Chri- 
sten og  tog  Lars  til  Side  og  hviskede  med  ham. 
Lars  horte  til  med  aaben  Mund  og  opspilet  øje, 
og  alt  som  den  Anden  talte,  fortrak  hans  Ansigt  sig 
til  et  stort,  polisk  Grin. 

»Tak  for  det,  Christen.  Det  skal  have  gode 
Veje.  Har  Lars  kun  havt  ét  øje,  saa  har  han 
alle  sine  Dage  havt  to  øren,  og  det  er  ikke  første 
Gang,  at  han  har  tjent  sin  Fode  med  sin  Tunge. 
Farvel !  <«  Idet  han  gik,  smeldede  han  et  Par  Gange 
med  Tungen,  kukkede  som  en  Gjog  og  galede  som 
en  Hane,  som  for  at  forvisse  sig  om,  at  Tungen 
var  i  behorig  Orden. 

Et  Par  Minutter  efter  var  Kræmmeren  i  Folke- 
stuen. Kisten  blev  aabnet,  Pigerne  kjobte,  og  Kar- 
lene betalte,  og  Lars  Kræmmer  var  Lystigheden 
selv.  »Ja  lille  Mette,  tolv  Skilling  er  Prisen,  men 
siden  det  er  Dig,  skal  Du  have  den  for  otte,  men 
saa  faar  jeg  et  Kys.«  —  !>Nej,  Lars  Kræmmer, 
det  faar  Du  ikke.«  —  »Ja  saa  tager  jeg  det,«  og 
han  tog  det.  »Men  det  tog  jeg,  saa  nu  koster  den 
tolv  Skilling  igjen.«  Den  Handel  skulde  Frokenen 
have  set! 

Men  hun  sad  i  Jasminlysthuset  og  sang.  De 
vare  netop  ved  det  treogtredivte  Vers  af  en  gammel 
Vise,  da  hun  saa1  Mette  skynde  sig  gjennem  Haven, 
som  om  hun  sogte  Noget. 

»Mette!     Hvad  søger  Du?« 

»Jeg  søger  Jomfruen.« 

»Hvad  vil  Du  hende?« 

*>Jeg  vil  levere  hende  Nøglen  til  Fadeburet.« 
Mette  vilde  gaa  videre. 

»Den  kan  Du  levere  mig.  Hid  med  den!« 
Pigen  greb  i  Lommen  og  trak  Nøgleknippet  frem. 
En  Rulle  røde  Silkebaand  trillede  ud. 

»Nye  Baand!  Saa  skal  man  se,  at  den  Kræmmer, 
det  Belials  Barn,  er  deroppe.     Marsch,  følg  med!« 

Men  Kræmmeren  havde  havt  sine  Spejdere  ude. 
Da  Frøkenen  kom  ind  i  Folkestuen,  vare  Piger  og 
Karle  forsvundne,  og  Kræmmeren  sad  med  nedslaaet 
Blik  paa  en  omvendt  Fjerding.    Kassen  var  lukket. 

»Er  han  her  igjen?  Har  jeg  ikke  forbudt  ham 
at  sætte  sin  Fod  indenfor  mine  Døre?« 

»Jo !  Det  var  den  Gang,«  sagde  Lars  i  en  dæm- 
pet, sagtmodig  Tone,  som  forbløffede  Frøkenen. 
»Det  var  den  Gang!  Nu  vilde  jeg  bare  sige  Frø- 
kenen, at  jeg  havde  Uret  i  at  bringe  det  Tøjeri 
med  mig.  Nu  har  jeg  kun  nyttige  Varer,  Naale  og 
Saxe  —  en  Pige  maa  dog  kunne  sy  sine  Klæder 
selv  —  en  Stump  Baand,  nogle  Stykker  Sæbe  — 
Renlighed  er  dog  en  god  Ting,  Renlighed  for  Lege- 
met som  for  Sjælen.« 

Frøkenen  saa1  højst  forbavset  ud.  Hun  kj endte 
ikke  Lars  igjen.     Han  vedblev: 

»Og  saa  tænkte  jeg,  at  en  fattig  Mand  kunde 
vel  faa  Lov  til  at  hvile  her  en  Stund.  Hele  Dagen 
har  jeg  gaaet,  og  hele  Natten  har  jeg  vaaget  hos 
den  gamle  Per  Skrædder  paa  den  anden  Side  af 
Aaen.  Jøsses  Navn!  Hvad  han  dog  fortalte  mig 
Altsammen ! « 

»Fortalte?     Hvad  fortalte  han?« 

»Jo,  jeg  kom  ind  til  ham  i  Aftes,  og  saa  bad 
han  mig  om  at  sidde  ned  hos  ham,  for  han  var 
saa  daarlig,  og  han  trode  ikke,  at  han  havde  langt 
tilbage;  saa  skulde  han  fortælle  mig  Noget,  som 
han  havde  hørt  af  sin  Farfar,  og  som  han  aldrig 
havde  fortalt  til  noget  Menneske  i  de  halvfemsinds- 
tyve Aar,  han  havde  levet.« 

»Halvfemsindstyve  Aar,  siger  Du?  Per  Skræd- 
der, sagde  Du?  Hvor  bor  han?  Det  maa  Du 
sige  mig,  saa  vil  jeg  se  ind  til  ham.« 

»Ja,  Frøkenen  kan  jo  nok  komme  til  ham 
endnu,  men  saa  maa  De  skynde  Dem,  og  saa  kan 
De  endda  kun  komme  til  hans  Begravelse.« 

»Begravelse!  Er  han  dod?  Og  han  var  halv- 
femsindstyve Aar,  sagde  Du?« 

»Ja,  det  var  han,  og  det  var  vel  derfor,  at 
han  døde,  men  død  er  han.  Jeg  fik  hans  sidste 
Ord.  Det  var  nu  vel  ikke  Andet  end  Snak  det 
Hele,  saadan  gammel  Snak  og  Passiar  om  Nisse- 
bukke,    Troldtøj     og    Højgodt,     som     et     kristent 

Menneske  ikke  skal  befatte  sig  med ;  men  Per 
Skrædder  trode  nu  paa  det,  og  kunde  jeg  gjøre 
den  salig  Sjæl  en  Glæde  med  at  høre  paa  det,  saa 
kunde  jeg  jo  nok  tjene  ham  deri.  Mener  Frøkenen 
ikke  ogsaa  det?« 

»Jo  vist,  lille  Lars!  Jo  vist!  Det  var  ganske 
rigtigt,  o 

»Ja,  det  tænkte  jeg  med;  og  gik  det  ind  ad 
det  ene  øre  i  Gaar,  saa  er  det  vel  nok  ude  af  det 
andet  inden  i  Morgen." 

»Ude  af  det  andet!«  mumlede  Frøkenen  og 
syntes  et -Øjeblik  raadvild.  » Hør,  lille  Lars !  <«  sagde 
hun  i  en  venlig  Tone,  »siden  han  nu  synes  at  være 
kommen  her  med  et  andet  Sind  og  at  have  foran- 
dret sig  — « 

»Ak  ja!«  faldt  Lars  hende  i  Talen,  »det  er 
svært,  saa  et  Menneske  kan  forandre  sig.« 

—  »saa  vil  jeg  bede  ham  tøve  lidt  her  og  faa 
en  Bid  Mad  og  en  Kande  -01,  og  saa  kunde  han 
fortælle  Præsten  og  mig,  hvad  han  hørte  af  Per 
Skrædder. « 

»Ja,  dersom  det  ellers  er  rigtigt  at  fortælle, 
hvad  der  saaledes  bliver  betroet  af  En  paa  Sotte- 
sengen; men  det  véd  Frøkenen  vel  bedre.« 

»Kigtig,  lille  Lars.  Og  Du  kan  jo  selv  indse, 
at  Per  fortalte  Dig  det,  for  at  det  ikke  skulde 
blive  glemt,    og   naar  Du   nu  gaar,  og  klatter   det 

bort  paa  Landevejen,  saa  er  der  jo  Ingen,  der  véd 
det  mere.« 

Lars  gjorde  ingen  flere  Indvendinger.  Pigen  fik 
de  fornødne  Befalinger  til  at  beværte  Kræmmeren, 
medens  Frøkenen  skyndte  sig  til  Haven,  hvor 
Kapellanen  i  en  Fart  blev  sat  ind  i  Situationen. 
»Ja!«  udraabte  hun,  »var  det  ikke  en  Styrelse,  at 
vi  ikke  kom  til  Ane  Vævers  i  Aften!  Og  véd  De 
hvad?  Nu  skal  min  gode  Augusta  med  op  for  at 
skrive.  Lad  os  saa  se,  om  hun  kan  finde  paa  en 
Undskyldning. « 

» Gusta ! « 


Fjerde  Kapitel. 


Paa    Jagt. 

Et  øjeblik  efter  finde  vi  Kapellanen  og  Frø- 
kenen ved  et  Bord  i  Stuen,  hver  med  en  Protokol 
for  sig,  Frøkenen  med  spillende  øjne  og  en  Pen 
bag  øret.  Augusta  kom  med  Papir,  og  Lars  Kræm- 
mer traadte  ind.  I  samme  øjeblik  tabte  Augusta 
Papiret;  hun  maatte  bukke  sig  efter  det,  og  det 
var  naturligvis  Grunden  til  den  Rødme,  som  far- 
vede hendes  Kinder.  Lars  blev  anmodet  om  at 
sætte  sig  mellem  Frøkenen    og  Kapellanen.      Han 

satte  sig,  men  rejste  sig  strax.  »Med  Forlov,  Hr. 
Pastor!  Maatte  jeg  ikke  sætte  mig  paa  Deres  Plads ; 
mit  øje  taaler  ikke  Sollyset,  og  naar  man  har  saa 
Lidt,  maa  man  spare.  »Spinke,  spare  —  længe 
vare«,  sa'e  min  salig  Fa'er  altid.«  Kapellanen  nik- 
kede fornøjet  ved  at  høre  de  sidste  Ord  og  byttede, 
saa  at  Lars  kom  til  at  sidde  ved  Siden  af  Augusta. 
Han  benyttede  Lejligheden  til  at  blinke  dygtig  med 
øjet  til  hende.  Han  lagde  sin  Pengepose  paa  Bor- 
det, og  nu  holdt  Kapellanen  og  Frøkenen  skarpt 
Forhør  angaaende  Per  Skrædder,  hans  Livsforhold, 
om  han  var  rask  og  rørig,  ved  sine  Forstandsevners 
fulde  Brug,  hvilket  Alt  blev  omhyggelig  protokol- 
leret, efter  at  Per  Skrædders  Navn  var  indført  i 
Registret  med  Henvisning  til  det  Pagina,  hvor  føl- 
gende Historie  blev  nedskreven: 

»Og  saa  sagde  Per  til  mig:  Lars,  sagde  han, 
det  var  min  Farfar,  ja  ham  har  Du  nu  ikke  kjendt, 
for  han  døde  endnu,  mens  jeg  var  ung,  men  inden 
han  døde,  sagde  han  til  mig:  Per,  sagde  han,  nu 
skal  jeg  sige  Dig  Noget,  som  Du  ikke  maa  sige  til 
noget  Menneske,  førend  Du  mærker,  at  Du  er  lige- 
saa  nær  ved  det  som  jeg.  Naar  Du  har  hørt  det, 
kan  Du  nok  se  Grunden,  hvorfor  . . . « 

»Ikke  for  hurtig,  lille  Lars!«  raabte  Frøkenen, 
»husk,  vi  skrive.  Tag  Dig  kun  en  Slurk  ø\  en 
Gang  imellem.« 

Lars  fortsatte,  idet  han  holdt  sig  den  sidste 
Formaning  efterrettelig. 

»Saa  sagde  da  Pers  Farfar:  Det  var  i  Krigens 
Tid.  Jeg  laa  ved  Regimentet  i  Sverig,  og  Sven- 
skerne vare  stærkt  efter  os ... « 

» Stærkt  efter  os, «  gjentog  Frøkenen,  »hvad saa?« 

—  »...  og  vi  døjede  meget  Ondt,  for  Sven- 
skerne leve  nu  ikke  som  vi.  De  gav  os,  hvad  de 
havde,  men  de  havde  ingen  Ting,  og  saa  kan  Du 
nok  begribe,  at  vi  fik  ikke  Meget.« 

»Ikke  Meget,«  gjentog  Frøkenen. 
»Hvilket  Lune!«  udbrød  Kapellanen. 
»Hvad  saa  mere?« 

—  »Saa  en  Aften  blev  jeg  sendt  af  Sted  af  en 
høj  Officer  med  et  Brev,  som  jeg  skulde  bringe 
til  enGaard  i  Nærheden.  »Pas  vel  paa  det,«  sagde 
Officeren,  »pas  vel  paa...«« 

»Av,  min  Ligtorn!«  raabte  Frøkenen  og  skar 
et  skrækkeligt  Ansigt. 

»Jeg  beder  Frøkenen  saa  meget  om  Forladelse,« 
sagde  Lars,  »naar  man  har  gaaet  saa  langt,  blive 
Benene  stive  og  vanskelige  at  regere.  Det  var  ikke 
saadan  ment.  Det  er  bedst  at  se  sig  for.«  Og 
saa  saa  han  ned  under  Bordet  og  satte  sin  Fod 
ganske  lempelig  paa  Augustas.  Hun  syntes  ikke 
at  have  Ligtorne. 

»Hvad  saa  mere  —  o — o — oh !«  raabte  Frøkenen. 

—  »...og  der  fik  jeg  saa  god  Levemaade,  som 
jeg  aldrig  har  faaet  før  eller  sideD,  og  jeg  fik  en 
stor  Pose  Mad  med  mig  hjem.  Det  blev  Midnat, 
inden  jeg  kom  tilbage.  Jeg  blev  sulten  og  satte  mig 
paa  en  Høj  og  tog  et  stort  Stykke  Mad  frem.  Men 
aldrig  saa  snart  havde  jeg  sat  det  til  Munden,  før- 
end det  begyndte  at  krible  og  krable  inden  i  mig. 
Det  var,  ligesom  Højen  gik  til  Vejrs,  og  det  blev 
ganske  lyst,  Og  saa  løb  der  en  stor  blaa  Mus  ud 
af  Munden  paa  mig ..." 

»Var  den  blaa?«  spurgte  Kapellanen.  »Er  Du 
vis  paa,  at  den  var  blaa,  lille  Lars?« 

"Nej,  jeg  skal  nu  ikke  kunne  sige  det,«  sva- 
rede Lars;  »men  Per  var  vis  paa,  at  hans  Farfar  var 
vis  paa,  at  den  var  blaa  —  endskjøndt,  det  var  jo 
ved  Lys,  og  saa  er  det  jo  altid  muligt,  at  den  har 
været  grøn.« 

»Hm!«  sagde  Kapellanen  og  saa'  højst  betænk- 
som ud.    »Men  han  sagde,  at  den  var  blaa?    Videre!« 

—  »...jeg  syntes,  det  var  jo  fælt  og  vilde 
tage  Smørrebrødet  af  Munden,  men  jeg  kunde  ikke; 
den  ene  Mus  løb  ud  af  Munden  paa  mig  efter  den 
anden  hen  over  Smørrebrødet,  og  saa  krablede  de 
ovenpaa  hinanden,  forst  i  to  Klumper,  og  saa  kom 
der  en  Klump  ovenpaa  dem  og  saa  en  Klump  oven- 
paa den,  og  saa  to  Klumper  til,  som  hang  ned  ved 
Siden  af,  og  saa  saa'  det  ud  livagtig  som  en  Trold 

eller  Nissebuk  med  Hoved,  Krop  og  Lemmer,  og 
saa  var  det  ogsaa  en  Trold.  Og  saa  sagde  Trol- 
den; »Vel  mødt,  Per!«  —  »Tak!«  sagde  jeg.  — 
»Vær  ikke  bange,  jeg  er  din  Ven!«  —  »Tak!« 
sagde  jeg.  —  »Jeg  skal  sige  Dig  Noget,  som  kan 
gj øre  Dig  til  det  lykkeligste  Menneske  under  Solen.« 

—  »Tak!«  sagde  jeg.  —  »Men  jeg  maa  først  se, 
om  Du  kan  tie.  Kom  igjen  i  Morgen  ved  samme 
Tid!«  —  »Tak!«  sagde  jeg.« 

»Hvilken  ægte  nordisk  Koldblodighed!«  udraabte 
Frøkenen. 

...»Og  saa  blev  Trolden  til  bare  blaa  Mus 
igjen,  og  saa  krøb  de  alle  sammen  over  Maden  og 
ind  i  Munden.  Næste  Dag  talte  jeg  ikke  til  Nogen 
om  det.  Om  Aftenen  var  det,  som  om  Nogen  drev 
mig  med  Magt  til  Højen.  Jeg  satte  mig  igjen  til 
at  spise,  og  saa  gik  det  akkurat  som  den  forrige 
Aften.  Musene  kom  ud  af  Munden,  løb  over 
Smørrebrødet  og  blev  til  en  Trold,  og  han  sagde: 
»Jeg  skal  sige  Dig  Noget,  som  kan  gjøre  Dig  og 
alle  Dine  til  de  lykkeligste  Mennesker  under  Solen. « 

—  »Tak!«  sagde  jeg.  —  »Men  jeg  maa  først  se, 
om  Du  kan  tie.  Kom  igjen  i  Morgen  ved  samme 
Tid.«  — »Tak!«  sagde  jeg,  »men  hvis  jeg  i  Morgen 
ikke  faar  Mere  at  vide  end  i  Gaar  og  i  Dag«  . . .  sagde 
jeg.  —  »Se  en  Gang,«  sagde  Trolden,  og  saa  kunde 
jeg  se  ind  i  Højen,  og  jeg  saa',  at  den  var  fuld  af 

Guld.  —  »Jeger  Troldkongen,«  sagde  Trolden,  »det 
er  Hojgodt,  Du  ser,  lidt  Legetøj  for  mine  Børn!«« 

Lars  havde  talt  meget  hurtig,  saa  at  Kapel- 
lanen og  Frøkenen  vare  nær  ved  at  faa  Krampe  i 
Fingrene  af  at  skrive.  Han  stødte  med  Armen  til 
sin  Pengepose,  den  faldt  paa  Gulvet.  Lars  buk- 
kede sig  ned,  et  Brev  for  fra  Kræmmerens  Haand 
ind  i  Augustas,  og  fra  hendes  ned  i  hendes  Lomme. 

»Puh!«  sagde  Frøkenen.  »Glem  ikke  -Oliet, 
lille  Lars!     Hvad  saa  mere?« 

.  . .  »Den  næste  Aften  kom  jeg  igjen  og  satte 
mig  til  at  spise,  og  Trolden  kom  ganske  som  de 
forrige  Aftener.  Saa  sagde  Trolden:  »Per!  Jeg 
ser,  at  Du  kan  tie.  Nu  skal  jeg  sige  Dig  det. 
Du  kan  følge  med  mig  ned  i  Jorden,  saa  skal  jeg 
sige  Dig,  hvordan  al  Ting  er  bleven  til,  og  hvordan 
Alt  gaar  til  i  Verden  ..." 

»En  hel  Verdensanskuelse!«  raabte  Frøkenen, 
»nej  han  er  mageløs!     Videre!« 

,..  »Og  Trolden  holdt  Ord.  Og  nu  skal  jeg 
fortælle  Dig  Alt,  hvad  Trolden  fortalte  mig ;  det  var 
forskrækkeligt,   men  Du   skal  ikke  blive  bange 

Lars  tav.     Kanden  var  tom. 

» Og  hvad  saa  mere? « spurgteFrøkenen  utaalmodig. 

»Ja  længer  kom  Per  Skrædder  ikke.  Saa 
døde  han!« 

»Døde  han?     Men  Emten?« 

»Enken?  —  Der  er  ingen  Enke.  Hun  døde 
for  mange  Aar  siden!« 

»Nej  ikke  hende,  men  Historien?« 

»Ja  Resten  blev  i  Per  Skrædder,  og  paa  Lør- 
dag skal  den  begraves.« 

Frøkenen  lod  Hænderne  synke  og  saa1  først 
paa  Lars,  saa  paa  Kapellanen,  som  om  hun  ikke 
ret  fattede  det. 

»Ja,  nu  skal  Herskabet  have  Tak  for  god 
Beværtning,«  sagde  Lars.     »Farvel!« 

Lars  gik.  Frøkenen  stirrede  paa  Døren,  som 
lukkede  sig  efter  ham.  Endelig  fik  hun  Mælet: 
»Jeg  kan  dog  ikke  udstaa  den  Karl!  Hvem  véd, 
om  han  ikke  sad  og  lavede  det  paa  Stedet?« 

»Jeg  tror  det  dog  ikke,«  svarede  Kapellanen. 
»Der  er  indre  Kriterier  eller  rettere  Kj endemærker, 
som  borge  mig  for  denne  Emtes  Ægthed.  Lagde 
De  Mærke  til,  at  Musene  vare  blaa?  Det  er  grumme 
vigtigt.  De  kan  jo  nok  huske,  at  vi  have  en  om 
hvide  Mus  og  en  anden  om  røde  Mus.  Jeg  har 
en  Gang  i  en  verdslig  Bog  læst  om  tre  Hovedfarver, 
som  tilsammen  udgjøre  en  Grundfarve  —  saa  vidt 
jeg  mindes,  var  det  netop  disse.  Det  aner  mig,  at 
vi  i  disse  tre  Emter  have  en  Trilogi  eller,  som  det 
rettere  bør  hedde,  et  Trekvad,  der  kun  kan  forstaas 
i  sin  Helhed,  efter  at  de  enkelte  Dele  have  belyst 
hinanden.     Sørgeligt  nok,    at   Sligt   skal  lægges  i 

Graven,  men  hvordan  kan  man  vente  Andet,  saa- 
dan  som  Sjælesorgen  eller  rettere  Sjæleplejen  er 
hos  de  stakkels  Mennesker  i  det  Sogn?  At  Noget 
blev  reddet,  kan  Verden  dog  takke  os  for,  og  jeg 
maa  ret  takke  Dem,  Froken,  fordi  De  saa  snildt, 
om  jeg  saa  maa  sige,  fik  lokket  disse  Mus  i  vor 
Fælde!«  Med  disse  Ord  lukkede  han  Protokollen 
i,  og  den  dybe  Rynke  forsvandt  fra  hans  Pande  og 
blev  borte  i  nogle  øjeblikke  —  dog  ikke  saa  længe 
som  ved  Middagsbordet  samme  Dag.  Da  havde 
den  været  fraværende  lige  saa  længe,  som  Flæske- 
stegen havde  været  nærværende.  Flæskesteg  med 
Rødkaal  til  Middag!  Troldtøj  med  Højgodt  til 
Aften!  Jo  jeg  takker.  Han  gned  sine  Hænder  og 
udbrød:  Jeg  er  glad,  jeg  er  virkelig  meget  glad. 
Ska1  vi  saa  synge?«     Og  saa  sang  de. 

-Tak  for  dit  Raad,  Christen  Smed!«  raabte 
Lars,  da  han  igjen  passerede  Smedien. 

»Naa,  blev  Du  saa  smidt  paa  Døren?« 

»Paa  det  Lav!  Baade  Fadebur  og  Kj ælder 
blev  lukkede  op  for  mig.  Hør  Christen!  Du  er 
i  Grunden  klogere,  end  Du  ser  ud  til.« 

»Saa  smaat,  lille  Lars!  Christen  Smed  har 
før  dirket  en  Dør  op.« 

»Men  hvad  mon  de  nu  vil  gjøre  med  det  Kram, 
jeg  fortalte  dem?« 

»Det  skal  nok  til  Byen  og  trykkes.« 
»Véd  Du,  hvad  jeg  tænker  paa,  Christen?« 
»Nej.« 

»Man  skal  dog  ikke  tro  Alt,    hvad   der  staar 
paa  Tryk!     Farvel  og  Tak  for  Mad!« 


Femte  Kapitel. 


Drømmebilleder. 

Augusta  sov  ikke  meget  den  Nat.  Først  hen 
ad  Morgenen  faldt  hun  i  Slummer.  Godt  var  det, 
at  Frøkenen  ikke  stod  ved  Siden  og  kunde  høre  de 
Ord,  som  Drømmen  lagde  paa  hendes  Tunge. 
»Theodor!«  hviskede  hun.  »I  Morgen!  — I  Lunden! 
—  Jeg  kommer!« 

Men  Frøkenen  hørte  det  ikke.  Hun  laa  i  en 
dyb  Søvn  og  trak  Vejret  tungt.  Hun  drømte,  at 
hun  sad  i  Jasminlysthuset  lige  overfor  Kapellanen. 
Paa  Bordet  stod  en  stor  Pose  med  smaa  Kringler 
og  Tvebakker,  ogsaa  kaldet  »Vrøvl«.  Han  puttede 
i  Munden  paa  hende,  og  hun  puttede  i  Munden 
paa  ham.  Pludselig  løb  en  stor  Skare  blaa,  røde 
og  hvide  Mus  ud  af  Munden  paa  hende,  og  Musene 
klumpede    sig    sammen    og   blev  med  Et   til  Lars 

Knud  Valles  efterladte  Digte   og  Fortællinger.  O 

Kræmmer.  Han  aabnede  Munden  og  sagde:  »Kan 
Du  tie,  saa  skal  jeg  sige  Dig  Noget.  Det  er  Løgn, 
hver  en  Trevl!  Hi!  Hi!  Hi!  Men  hvis  Frøke- 
nen skulde  have  Lyst  til  en  Kremorline,  saa  ligger 
min  Pakke  oppe  i  Kroen.«  Og  Lars  Kræmmer 
stod  for  hende  og  nejede  med  en  herlig  Krinoline 
paa  med  femogtyve  Ringe.  Hun  greb  efter  den, 
men  Kapellanen  holdt  hendes  Haand  tilbage  og 
sagde:  »Krinoliner  ere  ikke  Andet  end  Forfænge- 
lighed!« Saa  stod  han  lidt  og  saa'  paa  den  og 
sang:  » Crinolinchen !  Ach,  warum  denn  nicht?« 
»Ja!  De  Ord  kj ender  Du  nu  ikke,  min  Putte!« 
—  Melodien  kjendte  hun  saa  godt,  den  havde  han 
jo  benyttet  til  nogle  af  sine  Gylden-Kvæder!  Og 
saa  tog  han  Krinolinen  paa  under  Præstekjolen  og 
drejede  sig  rundt  paa  Hælen  og  sagde:  »Ved  Frejas 
milde  øine!  Herlig!  Luftig!  Sundt  om  Somme- 
ren!« Og  Lars  Kræmmer  holdt  sig  paa  Maven  og 
lo,  saa  han  var  nær  ved  at  sprække,  og  saa  spræk- 
kede han  og  blev  til  lutter  Mus,  som  vilde  Løbe  ind 
i  Munden  paa  hende.  Saa  vaagnede  hun  med  et 
højt  Skrig ;  thi  hun  var  saa  bange  for  Mus,  at  hun 
fik  Feber  af  at  se  en  eneste.  »Hu!«  sagde  hun, 
vendte  sig  paa  Siden  og  sov. 

Sjette    Kapitel. 


Augusta  og  Theodor. 

Det  var  lummert  i  Vejret  den  næste  Middag. 
Ikke  en  Vind  rørte  sig.  Blomsterne  i  Haven  hang 
med  Bladene  —  Augusta  havde  forsømt  at  vande 
dem  om  Morgenen.  Katten  laa  og  sov  i  Forstuen. 
Den  kochinkinesiske  Hane  gik  lige  op  i  Lænke- 
hundens Trug  og  gottede  sig,  og  Karo  aabnede  blot 
det  ene  øje  paa  Klem,  men  lukkede  det  strax  igjen, 
uden  en  Gang  at  knurre. 

I  Studerkammeret  laa  Augustas  Fader  og  sov. 
Han  havde  skrevet  hele  Formiddagen  paa  et  theo- 
logisk  Stridsskrift.  Efter  Middagsmaaltidet  læste 
han  igjennem,  hvad  han  havde  skrevet,  og  hver 
Gang  han  kom  til  en  rigtig  skarp  Udtalelse,  nik- 
kede han  med  Velbehag,  og  han  nikkede  tiere  og 
tiere,  til  sidst  nikkede  han  ved  hver  Linie,  og  saa 
holdt  han  op  at  nikke. 

I  Værelset  ved  Siden  af  laa  Kapellanen.  Han 
havde  skrevet  paa  et  •> Skær-Sommer-Dags-Kvad«. 
Det  sidste  Vers  var  ikke  blevet  færdigt: 

Danne-Piger !    Danne-Drenge ! 
Med  Guld-Stage,  med  Guld-Penge- 
Eja!     Eja! 

3* 

Iler  til  Guld-Sangens  Slot 

Med  Guld-Sangens  Guld-Godt-Godt! 

Eja!     Eja! 
Sjunge  Hver,  som  sjunge  aarker, 

I  Guld -Sangen!     Eja! 

Men  han  havde  ikke  kunnet  finde  noget  Rim  paa 
det  gode  gamle  danske  Ord  »aarker«.  Saa  havde 
han  lagt  sig  paa  Sofaen  for  at  søge.  Havde  han 
hørt  sig  selv  et  øjeblik  efter,  saa  havde  han  sik- 
kert fundet  Rimet.  Om  han  havde  kunnet  bruge 
det,  var  et  andet  Spørgsmaal  —  dog  hvorfor  ikke? 

Frøkenen  havde  støjet  med  Pigerne  i  Køkke- 
net hele  Formiddagen.  Efter  Bordet  betragtede 
hun  sine  Krøller  i  Spejlet  og  heldte  Vand  paa  et 
Parti  Kvædekjerner  —  lidt  efter  snorkede  hun. 

Augusta  gik  sagte  gjennem  Gangen,  aabnede 
Køkkendøren  og  sagde:  »Hvis  de  spørge  efter  mig, 
saa  sig,  at  jeg  er  gaaet  lidt  op  paa  Herregaarden. 
Der  har  Du  Nøglerne!« 

Hun  gik  op  imod  Herregaarden,  men  da  hun 
var  kommen  et  Stykke  fra  Landsbyen,  drejede  hun 
om  ad  en  Vej,  som  paa  begge  Sider  skjultes  af 
levende  Hegn,  og  gik  over  Bakken,  fra  hvis  Top 
man  saa'  en  lille  Lund.  Da  hun  efter  en  halv 
Times  Gang  nærmede  sig  denne,  begyndte  Hektor 
at  blive  urolig,   som  om  den  sporede  Noget.     Med 

Et  fdr  den  lige  over  Marken  hen  imod  Lunden,  og 
strax  efter  hortes  der  en  lydelig  Gjøen  imellem 
Buskene.  Augusta  havde  forladt  Vejen  for  at  følge 
Hektor.  I  det  øjeblik,  da  hun  næsten  aandelos  af 
den  hurtige  Gang  naade  Buskadset,  bøjedes  Gre- 
nene til  Side,  og  hun  stod  Ansigt  til  Ansigt  med  en 
ung  Mand.  »Theodor!«  raabte  hun  og  sank  i  hans 
Arme.  —  »Gud  være  lovet,  at  Du  kom,«  hviskede 
han,  men  hun  hørte  neppe,  hvad  han  sagde.  Hun 
trykkede  sig  tæt  op  til  hans  Bryst  og  hviskede: 
»Endelig!  Endelig  har  jeg  Dig!«  En  Strøm  af 
Taarer  styrtede  over  hendes  Kinder,  og  han  maatte 
mere  bære  end  lede  hende  ind  under  Træerne. 

I  to  Aar  havde  de  ikke  set  hinanden.  I  to 
Aar  havde  hun  ikke  fundet  en  deltagende  Sjæl,  til 
hvem  hun  kunde  betro  sig.  Intet  Under  da,  at 
det  første  Indtryk  næsten  overvældede  hende,  saa 
at  det  varede  noget,  inden  hun  fuldstændig  kunde 
samle  sine  Tanker. 

Theodor  var  Officer.  Han  var  ikke  kjøn  af 
Ansigt,  dog  en  Del  kjønnere  end  Fanden,  og  det 
skal  jo  være  nok.  Men  saa  var  han  glad  ved  Livet. 
Godhed  og  Trofasthed  lyste  ud  af  hans  øjne.  Bange 
var  han  ikke.  Det  havde  været  en  af  hans  største 
Fornøjelser  at  drille  Tyrene,  og  mange  Gange  havde 
Augusta  maattet  bede  ham  om  at  lade  være.  Og 
naar  det  var  Tordenvejr,  lo  han ;  det  var  saa  mor- 


38 

somt,  syntes  han,  det  lød  som  Kanonerne  ved  Mid- 
sunde  —  der  havde  han  været  med  som  ganske 
ungt  Menneske.  Skjøndt  flere  Aar  ældre,  havde 
han  været  Augustas  Legekammerat ;  siden  blev  han 
den  unge  Piges  første  og  inderlige  Kjærlighed.  Saa 
døde  Augustas  Moder,  en  Søster  til  Theodors  Fader, 
der  var  Præst  i  en  anden  Kant  af  Fyn.  Forholdet 
mellem  de  to  Præster  havde  paa  Grund  af  religiøse 
Tvistigheder  i  længere  Tid  været  spændt.  Den  Ene 
drog  til  højre,  og  den  Anden  drog  til  venstre,  og 
det  var  netop  Ulykken.  Skarpe  Breve  vexledes 
mellem  dem  og  afløstes  snart  af  Artikler  i  de  kirke- 
lige Tidender,  og  efter  disse  fulgte  heftige  Strids- 
skrifter. Heftige  vare  de  begge,  især  Augustas 
Fader.  Theodor  og  hans  Familie  bleve  banlyste  fra 
hans  Præstegaard.  Forgæves  søgte  Theodor  baade 
mundtlig  og  skriftlig  at  afvæbne  Augustas  Fader. 
Dørene  vare  og  bleve  lukkede  for  ham.  Imidlertid 
bragte  Lars  Kræmmer  hemmelig  Breve  mellem  ham 
og  Augusta,  og  vis  paa  hendes  uforandrede  Kjær- 
lighed havde  Theodor  igjen  gjort  et  Forsøg  paa  at 
formaa  hendes  Fader  til  at  indvilge  i  deres  For- 
bindelse. Et  bestemt  Afslag  var  Svaret.  Præsten 
tilføjede,  at  han  havde  fundet  en  værdig  Herrens 
Tjener,  hans  Alderdoms  Støtte,  et  troende  Medlem 
af  Kirken,  ikke  Statskirken  eller  Stenkirken,  men 
den   sande  Ordets    og   Livets    Kirke,    og    til   ham 

agtede  han  at  skænke  Augustas  Haand.  »Hun  er 
min  Datter,«  skrev  ban,  »min  Datter  kan  ikke 
modsætte  sig  sin  Faders  Villie.« 

Saaledes  stod  Sagerne.  Theodors  sidste  Brev 
havde  givet  Augusta  nogen  Oplysning.  Nu  med- 
delte han  hende  Resten  og  lod  hende  læse  Fade- 
rens Brev.  »Nu  maa  Du  vælge,«  sagde  han,  »tor 
Du  nu  følge  mig,  saa  har  jeg  bragt  Alt  i  Orden. 
Om  et  Par  Dage  kan  Du  ledsage  mig  som  min 
Hustru  hertil,  og  tro  mig,  det  skal  lykkes  os  at 
bøje  din  Faders  Hjerte.     Tør  Du?« 

»Theodor!«  svarede  hun,  »Du  véd  ikke,  hvad 
jeg  har  lidt  i  den  lange  Tid.  Men  naar  jeg  man- 
gen Gang  gik  og  var  nær  ved  at  tabe  Modet,  saa 
tænkte  jeg  paa  Dig,  paa  din  Troskab  imod  mig, 
og  jeg  lovede  at  forlade  Alt  for  din  S^yld.  Og  nu 
—  nu  er  jeg  til  Mode,  som  om  jeg  stod  i  Begreb 
med  at  begaa  en  stor  Synd.« 

»Augusta,«  svarede  han,  og  hans  Stemme  lød 
saa  alvorlig,  som  hun  aldrig  før  havde  hørt  den, 
»naar  og  hvorledes  tror  Du  da,  at  vi  igjen  skulle 
ses  ?  Hvor  ofte  har  jeg  ikke  forsøgt  at  nærme  mig 
Dig,  og  har  ikke  bestandig  din  Tantes  Aarvaagen- 
hed  forhindret  det?  Vil  Du  nu,  at  jeg  skal  drage 
bort  alene,  bort  fra  al  Livets  Lykke  og  Glæde,  og 
tror  Du,  at  Du  vil  kunne  finde  din  Lykke  hos  ham?« 

»O,  Theodor,  ti!     Jeg  vil  følge  Dig«. 

Nogle  Minutter  efter  vare  de  ved  den  mod- 
satte Kant  af  Lunden,  hvor  de  besteg  en  Vogn, 
som  ventede  her.  »Kjør  saa  til!«  raabte  Theodor. 
Kudsken  vendte  sig  om  og  blinkede  med  det  ene 
#je  —  han  havde  ikke  liere.  »Tak  for  i  Gaar, 
lille  Jomfru!«  og  saa  kjørte  han  til,  saa  at  Hektor 
havde  Møje  med  at  følge  Vognen. 

Inden  Aften  vare  de  paa  Sjællands  Grund. 
Her  var  Alt  forberedt  til  deres  Ankomst,  og  den 
næste  Dag  blev  de  viede. 


Syvende  Kapitel. 


I  Præstegaarden. 

Det  var  lummert  den  Middag,  Augusta  forlod 
Præstegaarden,  og  det  blev  værre.  Præsten,  Kapel- 
lanen og  Frøkenen  sov  som  Stene,  da  Augusta  ikke 
vækkede  Frøkenen  som  sædvanlig,  og  hun  altsaa 
ikke  kunde  vække  de  Andre.  Pigerne  havde  Fred, 
saa  længe  Frøkenen  sov,  og  Ingen  havde  befalet 
dem  at  kalde  paa  hende. 

Himlen  blev  overtrukken.  Et  vældigt  Torden- 
skrald vækkede  pludselig  de  Sovende.  Kapellanen 
farer    op,    højst    forskrækket,    ser  paa  sit  Uhr    og 

udbryder:  »Det  forbandede  Asen  af  en  Uhrmager!« 
Og  saa  gaar  han  ind  til  Præsten  for  at  faa  at  vide, 
hvad  Klokken  er.  Præsten  staar  midt  i  Stuen  og 
holder  sit  Uhr  for  øret  og  vil  netop  til  at  stille 
det  efter  Kapallanens.  De  gaa  begge  til  Frøkenen ; 
hun  sidder  med  Æsken  med  det  kølende  Pulver; 
hendes  Uhr  gaar  ogsaa  galt,  men  viser  samme 
Klokkeslet  som  de  to  andre  —  saa  mærke  de  plud- 
selig, hvad  Klokken  er  slaaet,  og  der  staa  de  og 
skamme  sig  for  hinanden. 

Et  nyt  Tordenskrald  fulgte.  Præsten  fik  travlt 
med  at  se  efter  inde  og  ude.  Frøkenen  og  Kapel- 
lanen søgte  ind  i  Havestuen,  hvor  der  ingen  Kak- 
kelovn var,  satte  sig  saa  langt  fra  Vinduerne  som 
muligt  og  forsøgte  paa  at  synge,  men  Stemmen 
slog  over,  og  de  kunde  slet  ikke  huske  Ordene. 

Først  henad  Aften  savnedes  Augusta,  og  Pigen 
gav  da  Besked.  Regnen  strømmede  ned;  man 
antog  det  for  rimeligt,  at  hun  blev  paa  Herregaar- 
den  om  Natten.  Den  næste  Dag  kom,  men  Augu- 
sta kom  ikke.  Der  gik  Bud  til  Herregaarden  — 
Ingen  vidste  Noget.  Kapellanen  vilde  gaa  til  Ane 
Vævers  for  at  spørge,  men  mødte  Tyren  og  gik  til 
Døve  Dorthe.  Det  lykkedes  ham  dog  ikke  at  gjøre 
sig  forstaaelig  for  hende ;  thi  Dorthe,  som  var  vant 
til  at  blive  pompet  af  ham  for  Historier  og  Rem- 
ser,   trode,    at  han  nu   havde  samme  Ærinde,   og 

hun  var  saa  glad,  da  han  kom:  »hun  havde  ogsaa 
kunnet  høre,  at  det  tordnede,  og  saa  var  hun  kom- 
men i  Tanke  om  et  gammelt  Tordenskjold,  som 
hun  som  Barn  havde  sunget  med  de  andre  Børn, 
naar  det  tordnede.«  Og  hvad  saa  Kapellanen  nu 
spurgte  om,  saa  fik  han  ikke  andet  Svar  end  Tor- 
denskjoldet fra  den  ene  Ende  til  den  anden.  —  Al 
Søgen  var  forgæves.  Først  henad  Aften  bragte  en 
Drenget  Brev,  som  han  havde  faaet  af  Lars  Kræm- 
mer. Det  var  fra  Flygtningene,  som  fortalte  Alt  og 
bønfaldt  om  Tilgivelse.  Præsten  læste  det  og  rakte 
det  til  Frøkenen  med  det  Ord:  »Læs!«  Frøkenen 
læste  det  og  rakte  det  til  Kapellanen  med  det  Ord: 
»Læs!«  Præsten  gik  op  og  ned  ad  Gulvet.  »Hun 
er  ikke  mere  min  Datter!«  raabte  han.  —  »Hun 
er  ikke  mere  min  Broderdatter!«  raabte  Frøkenen. 
—  »Hun  bliver  ikke  min  Kone,«  tænkte  Kapellanen, 
og  saa  sukkede  han. 

Den  næste  Dag  sad  Præsten  i  sit  Studerkam- 
mer  ved  sit  Stridsskrift.  Han  rev  et  Par  Blade  ud 
og  skrev  dem  om  meget  skarpere  end  før.  Frø- 
kenen huserede  i  Køkkenet,  saa  at  baade  Kokke- 
og  Stuepigen  inden  Aften  mødte  hos  Præsten  og 
opsagde  deres  Tjeneste.  Kapellanen  sad  og  grun- 
dede paa  sin  Opskrift  af  Tordenskjoldet ;  den  var  ikke 
lige  forstaaelig  i  alle  sine  Dele ;  thi  vel  talte  Dorthe 
meget  højt,    men    paa  den  anden  Side  var  det  lige 

som,  om  hun  knuste  Ordene  mellem  Gummerne,  og 
han  var  derfor  vant  til  at  maatte  hjælpe  sig  med 
en  lille  Gisning  en  Gang  imellem.  Endelig  skrev 
han  den  ind  saaledes: 

Døve   Dorthes   Torden-Skjold. 

End,  Thors  Torden! 
Træk  træt  til  Fjorden! 
Syv  Syndere  ta'e  Dig! 
Ni  Nitte-Tyve. 

Ved  det  sidste  satte  han  dog  en  Note  under 
Texten,  saa  lydende: 

»Ninindertyve«  siger  Døve  Dorthe,  om  det  skulde  være 
lettere  at  forstaa! 

Et  nyt  Besøg  hos  Dorthe  bragte  ingen  Oplys- 
ning. Hun  havde  glemt  det  Hele,  og  naar  Kapel- 
lanen foresagde  hende  det,  nikkede  hun  blot:  »jah, 
jah!     Saadan  var  det  nok.« 

Henad  Aften  kom  et  nyt  Brev.  Præsten  lagde 
det  uaabnet  paa  sin  Pult.  Han  vedblev  at  gaa  op 
og  ned  til  langt  ud  paa  Natten.  En  Gang  imellem 
stod  han  stille  foran  Brevet,    men  rørte  det  ikke. 

Klokken  slog  fem  om  Morgenen  fra  Kirketaar- 
net.  Præsten  vaagnede  og  fandt  sig  selv  i  sin 
Lænestol.  Det  var  den  første  Søvn,  han  havde 
faaet,  siden  Ulykken  ramte  ham.  Han  gik  til  Vin- 
duet og  aa.bnede  det;    den  friske  Morgenluft   bøl- 

gede  ham  i  Møde  og  førte  en  Duft  af  Blomster  imod 
ham,  det  var  hendes  Blomster.  Han  vendte  sig, 
gik  tvers  over  Gulvet,  stod  stille  og  stirrede  hen 
for  sig;  han  stod  foran  et  Portræt —  det  var  hen- 
des. Han  kastede  sig  i  sin  Lænestol.  En  Solstraale 
faldt  igjennem  Vinduet  paa  et  Brev;  det  var  hen- 
des Brev.  Han  rejste  sig  og  gik  ind  i  Dagligstuen. 
Der  stod  en  Skikkelse  ved  Thebordet  paa  Augustas 
Plads  og  bod  ham  et  vrantent  god  Morgen.  Nat- 
trøje havde  hun  paa  og  Papirskroller  i  Haaret.  Det 
var  ikke  hende.  Det  var  ikke  den  Morgenhilsen, 
han  plejede  at  faa,  naar  hun  ilede  ham  i  Møde  med 
sit  milde  Blik,  bragte  ham  hans  The  og  stoppede 
hans  Morgenpibe. 

Han  vendte  sig  bort,  gik  ind  paa  sit  Værelse, 
greb  Brevet,  aabnede  og  læste  det.  Hun  skildrede 
ham  udførlig  Alt,  hvad  hun  havde  baaret  paa  i 
den  lange  Tid,  hvor  ulykkelig  hun  havde  været, 
fordi  hun  ikke  havde  turdet  tale  til  ham  og  betro 
sig  til  ham.  »Fader!«  skrev  hun,  »jeg  véd,  at  jeg 
har  gjort  Uret  imod  Dig.  O!  Kunde  jeg  komme 
til  at  tale  med  Dig,  med  Dig  alene,  Du  vilde  til- 
give mig.  Du  vil,  Du  kan  ikke  dømme  mig.«  — 
Han  gik  igjen  en  lang  Tid  op  og  ned  af  Gulvet; 
saa  standsede  han,  greb  Stridsskriftet,  der  laa  paa 
Bordet,  og  rev  det  i  Stykker.  Saa  gik  han  lige 
igjennem   Stuen   ud   til  Karlen.     Efter  Theen  kom 

Karlen  ind  og  meldte,  at  der  var  spændt  for. 
»Spændt  for?«  raabte  Frøkenen  og  slog  Hænderne 
sammen  —  hun  glemte,  at  hun  havde  en  Kop  i 
hver  Haand.  »Hvorhen?«  —  »Det  skal  Du  faa  at 
se.«  —  »Skal  jeg  ikke  følge  Dig,  jeg  kan  snart 
være  færdig.«  Frøkenen  anede  nemlig  Uraad.  »Jeg 
rejser  —  Du  bliver!«  svarede  Præsten  og  lo.  Den 
Latter  holdt  Frøkenen  ikke  af,  saa  vidste  hun,  at 
hun  ingen  Magt  havde  over  ham.  Præsten  rejste. 
Henad  Aften  sad  Kapellanen  og  Frøkenen  i 
Jasminlysthuset.  Frøkenen  havde  »majet«  sig  med 
en  Dannebrogssløjfe,  som  hun  havde  taget  frem  af 
Rustkammeret,  hvor  den  havde  ligget  siden  Kri- 
gens Tid,  siden  den  Dag,  da  den  sidste  svenske 
Officer  forlod  Præstegaarden.  De  talte  længe  sam- 
men om  Børns  Utaknemlighed  og.  Vanart.  »Ja,« 
sagde  Kapellanen,  »en  ung  Kvindes  Sind  kan  man 
aldrig  lide  paa.  Om  man  ogsaa  tror  fuldt  og  fast 
at  have  stænget  alle  Døre,  finder  Fristeren  dog 
Vejen  til  hendes  Hjerte.  Ak,«  sukkede  han,  »hvil- 
ken Stemme!«  —  »Men  hvad  er  selv  den  dejligste 
Englerøst,  naar  den  ikke  toner  til  Guds  Ære?«  — 
»Ja,  De  har  Ret,  en  Daare  den,  som  sætter  sin 
Lid  til  en  ung  Kvinde.«  —  »Og  min  Broder!  Tviv- 
ler De  om,  at  han  har  ladet  sig  bedaare?  O!  Det 
er  dog  sandt,  Alderen  gjør  svag.  Den  aldrende 
Mand  er  som  den  unge  Kvinde ;  en  Daare  den,  der 

stoler  paa  ham.  Nej!  Ung  maa  Manden  være, 
ung  og  kraftig  for  at  kunne  staa  imod  Fristelserne. 
De  havde  aldrig  handlet  som  han!«  Og  saa  talte 
de  en  Tid  lang  om,  hvor  rart  og  hvor  sødt  og  hvor 
dejligt  der  vilde  være  i  Verden,  hvis  alle  Mennesker 
vare  ligesaa  rare  og  søde  og  dejlige,  som  de  skulde 
være,  og  som  man  da  Gud  ske  Lov  ogsaa  kunde 
finde  nogle  —  de  lod  intet  Ord  falde  om,  hvem 
disse  Udvalgte  vare,  men  de  talte  jo  rigtig  nok  Ad- 
skilligt med  øjnene. 

»Ska'  vi  saa  synge?«  Og  saa  sang  de  den  ene 
Sang  efter  den  anden,  og  Christen  Smed  akkom- 
pagnerede. »Jeg  har  lagt  et  nyt  Kvad,«  sagde 
Kapellanen,  »det  sidste  Vers  er  rigtig  nok  ikke  ble- 
vet ganske  færdigt,  men  vi  kunne  maaske  prove  de 
første  fem  og  tyve.«  —  »Et  nyt!  —  O,  hvor  her- 
ligt! Og  af  Dem!  O,  De  minder  mig  om  Kingo! 
Tænk,  forleden  sang  jeg  en  hos  Skolelærerens;  jeg 
sagde,  at  den  var  af  Kingo,  jeg  var  saa  vis  paa 
det,  baade  Aanden  og  Klædebonnet  vare  Kingos; 
han  sagde  Nej,  og  jeg  maatte  give  tabt.  Véd  De, 
af  hvem  den  var?    Af  Dem!« 

Frøkenen  flyttede  tæt  hen  til  Kapellanen  for 
at  kunne  læse  med.  Hun  var  henrykt,  de  sang 
den  og  sang  den  igjen,  og  saa  begyndte  det  at 
blive  mørkt  i  Lysthuset,  men  de  sang  den  alligevel; 
thi  nu  kunde  de  den  udenad. 

Det  var  en  dejlig  Aften.  Jasminerne  duftede. 
Sangen  forstummede.  En  sagte  Hvisken  Lød  i 
Lysthuset.  En  Haand  legede  med  hendes  Krøller, 
der  sænkede  sig  i  Aftenduggen.  Det  var  ikke  hen- 
des Haand.  Den  gled  gjennem  Lokkerne  paa  hans 
Englehoved.  Skulde  det  være  en  Fejltagelse?  Der 
sad  de. 

En  Vogn  rullede  ind  i  Præstegaarden.  Hur- 
tig ilede  de  op  i  Stuen.  Der  stod  Præsten,  Augu- 
sta og  Theodor  og  talte  og  lo.  »Ingen  Skænden!« 
sagde  Præsten  til  de  Indtrædende,  »det  er  besørget.« 

»Ak!  Hvor  kunde  jeg  skænde  paa  en  saadan 
Aften!«  sagde  Frøkenen.  Hun  greb  Kapellanens 
Haand.  »Maa  jeg  præsentere  Dem  min  Forlovede!« 
—  Det  gav  et  Sæt  i  Kapellanen  ved  de  Ord  »min 
Forlovede« ;  hans  øjne  vare  faldne  paa  Augusta; 
men  han  maatte  frem,  bringe  og  modtage  Lyk- 
ønskninger. Men  den  dybe  Rynke  forlod  ikke 
hans  Pande. 

»Jomfru!«  lød  en  Stemme  fra  Gangen,  og 
Augusta  ilede  ud.  Det  var  Pigerne,  som  vilde  hilse 
paa  hende.  Taarerne  stod  dem  i  Øjnene,  de  tryk- 
kede og  trykkede  hendes  Hænder,  og  saa  bad  de 
hende  saa  bønlig  om  at  lægge  et  godt  Ord  ind  for 
dem  hos  Præsten,  for  at  de  kunde  faa  Lov  til  at 
blive  i  Præstegaarden.  »Tak,  Jomfru!  —  »Hel- 
er ingen  Jomfru   her,«    sagde  Frøkenen,   som  viste 

sig  i  Døren,   »nu  er  hun  jo  gift  med  Officeren  der.« 
Augusta  lob  ind. 

» Skal  vi  saa  synge,  Børn ! «  sagde  Præsten  efter 
Aftensbordet.  Og  saa  sang  de.  Det  var  kun  to 
Vers,  men  det  var  længe  siden,  at  en  Psalme  havde 
lydt  med  saa  megen  Inderlighed  i  den  gamle  Præ- 
stegaard. 


Nu  gaa  Kapellanen  og  Frøkenen  og  lægge 
Fremtidsplaner  angaaende  deres  »Paradis«  eller 
»Gladhjem«,  som  det  hedder  i  Fremtidstheologiens 
fornyede  Maal.  Betingelserne  herfor  ere  et  lille 
Kald,  helst  paa  en  lille  ø,  som  indbefatter  hele 
Sognet,  hvor  der  er  rigtig  mange  rigtig  gamle 
Mænd  og  Koner,  og  hvor  ingen  Emtejæger  endnu  har 
sat  sin  Fod.  De  tænkte  en  Tid  lang  paa  Færøerne ; 
men  saa  fik  de  at  vide,  at  der  skulde  være  stærkt 
forjaget.  Indtil  videre  gaa  de  paa  Jagt  i  det  gamle 
Sogn,  og  af  og  til  giver  Sognebaandets  Løsning 
dem  Lejlighed  til  at  foretage  Strejftog  ind  paa 
Nabosognenes  Grund.  . 


Syv  udvalgte  Digte 

af 

Kapellanen. 

Meddelte 

af 

Jens  Birke-Ris, 

Skolemester  i  Sognet. 


Fortale. 

Dandt  at  sige,  kjære  Læser!  er  jeg  ikke 
Mand  for  at  begribe,  hvad  en  Fortale  skal  til, 
naar  det,  den  skal  tale  for,  er  Karl  for  at  tale  for 
sig  selv,  og  jeg  skulde  saamæn  heller  ikke  have 
belemret  denne  lille  Bog  med  saadan  en  over- 
flødig Tale,  al  den  Stund  jeg  for  længst  har 
traadt  mine  Borne-Sko  og  som  saadan  véd,  at 
den  dog  ikke  vil  gaa  fri  for  Bagtale  ovenpaa  og 
det  baade  af  disse  gamle  lærde  Per -Nitten- 
Gryner,  der  rynker  Næse  ad  Alt,  som  ikke  er 
af  deres  egen  Gryde,  og  af  disse  unge  Per- 
Næse- Viser,  som  bare  vil  have  Grød  at  grine 

Knud  Valles  efterladte  Digte  og  Fortællinger.  4 

af,  til  Hobe  nogle  nette  Karle,  som  ikke  kan  faa 
øjnene  op  for,  at  de  er  saa  blinde  som  nyfødte 
Hunde-Hvalpe  og  dog  bilder  sig  og  Andre 
ind,  at  de  har  saadan  godeBen  i  Næsen,  mens 
det  dog  er  s  ole -kl  art,  at  om  de  saa  er  aldrig 
saa  stor-snudede,  saa  har  de  ingen  Ben  i 
Næsen,  men  bare  i  Hjertet,  og  det  er  værst 
for  dem  selv,  og  derfor  vil  jeg  nu  ogsaa  sige  dem 
forud,  at  vi  kærer  os  aldrig  en  Kjende  om, 
hvad  de  saa  river  af  sig,  for  vi  har  vores  B  ørne  - 
Lærdom  godt  inde  og  véd,  at  den,  som  gjør 
Nar  af  Andre,  han  er  saamæn  Narren  selv. 
Men  jeg  skulde  som  sagt  være  den  Sidste  til  at 
skrive  en  Fortale;  men  saa  kom  der  over  mig 
saadan  en  mægtig  Lyst  til  at  sige  et  Par  smaa 
Ord  om  det  Ord  »Omgang«,  som  her  bemær- 
ker det  Samme,  som  Andre,  der  følger  den  gamle 
Slendre-Hans,  kalder  »Periode«,  og  da  jeg 
mærkede,  at  mine  Fingre  mere  og  mere  ret  lige 
som  klode  efter  Pennen,  saa  tænkte  jeg,  hvad 
vi  jo  ogsaa  har  lært  i  vores  Barndom,  at  den  Klo- 
geste gier  efter.  Og  saa  vil  jeg  da  blot  sige 
det,  at  ikke  blot  er  det  Ord  »Periode«  et  meget 
slemt  Ord,  som  da  ogsaa  Enhver  kan  tage  og 
fole  paa,  hvor  dets  Kjole  er  skaaren;  men 
paa  den  anden  Side  er  det  saa  ypperligt  med  det 
Ord    » Omgang«,    for    det     kan     saa    magelig 

begribes,  ikke  blot  af  clen  fineste  Prinsesse, 
men  ogsaa  af  den  simpleste  Hose-Binder- 
Tøs,  det  jeg  nu  strax  skal  søge  at  oplyse.  Havde 
vi  kims  min  Ven  Kapellanen  her!  —  han  er 
nu  des  værre  uden  Lands  med  Hendes-Naade  — 
han  har  det  rette  Greb,  han  kjender  Maaden; 
nu  maa  jeg  se,  om  jeg  har  lært  ham  Ko  ns  ten 
af  paa  Bibel-Læsningerne.  Du  véd  jo  nok,  kjære 
Læser,  hvad  det  er  at  strikke,  eller,  som  det  i 
somme  Egne  af  Landet  kaldes,  at  binde.  Naar 
man  nu  strikker,  saa  slaar  man  jo  saadan  en 
Løkke  af  Garnet  over  Pinden,  og  det  hedder  saa 
en  Maske,  og  den  kan  strikkes  baade  ret  og 
vrangt,  men  det  kan  nu  være  det  Samme  med 
det;  naar  vi  saa  har  alle  de  fire  Pinde  fulde  af 
Masker,  se  saa  hedder  det  en  Omgang,  og  alle 
disse  Omgange,  baade  de  vrange  med  de  rette, 
de  gier  saa  en  hel  Strømpe  eller  en  Vante  — 
ja  somme  Steds  strikker  de  saagar  hele  dejlige,  varme 
Trøjer,  som  oppe  paa  Fær-øerne.  Se  saadan 
har  vi  nu  tænkt  os,  at  en  Rad  Kvad,  som  saadan 
hører  sammen,  de  gjør  ligesom  en  Omgang,  og 
alle  disse  Kvad-Omgange  de  bliver  saa  til  det 
hele  Kvad-Væv,  som  saa  kan  være  større  eller 
mindre,  for  den  Ene  kan  være  mere  flittig  end 
den  Anden,    og  saa  er  det  heller  ikke  Alle,  der 

har  lige  let  ved  at  øse  med  Haanden  afMun- 

4* 

den.  Jeg  vil  nu  bare  udbringe  det  ønske, 
at  Danne-Mænd  og  Danne-Kvinder,  som 
forstaar  denne  Konst  —  og  dem  har  vi  trods  noget 
Folk  i  Verden  —  at  de  vil  hellere  i  Dag  end  i 
Morgen  give  det  Ord  »»Periode«  Rejse -Pas, 
at  det  kan  fare  Fanden  i  Vold  neden  om  og 
hjem  til  Tyskland,  hvor  det  nok  har  hjemme, 
og  aldrig  se  Sol  og  Maane  mere  i  Danne- 
vang, og  at  de  saa  vil  skrive  det  Ord  Omgang 
alle  Vegne  i  deres  Boger. 

J.  B-R. 


Første   Omgang 

elier 

Nord-Lys-Kronen, 


True-Brev 

til 

Trold-Tøjet. 


Jubler,   Jætter  i  Jern-Skoven, 
Trumfer  Trold  med  Trods  forvoven, 
Galde-gran  i  Guld-Høj -Nord  — 
Tyrfing-tunget  Jeg   skal  tale! 
Skrep-beskreven  du  skal  skraale! 
Trolde-Trop   for  Thrud-Vangs  Thor! 

Vugge -Kvæde 

til 

Kron-Prinsen. 


.friske  Frugt  af  Løv-Falds  Lænd ! 
Guld-Sang-Gubbes  Syvtis-Svend! 
Trold  kun  tror,  du  græder! 
Bænket  bært   paa   Skjalde-Skød, 
Flasket   op-med  Flæsk  og  Mjød 
Skjalde-Kvad   du   kvæder! 


Til 

Dværge-Krybet 

som  gaar  paa 

de  vælske  Stylter. 


Dværge-Flok  af  Kæmpe-Eod! 
Orme- Spind  for  Brynje  god! 
Sylte-Tøj    for   Sylte! 
Gaase-Fjer  for  Bjærge-Staal ! 
Pige- Pjat  for  Asa-Maal! 
Dværge  gaa  paa  Stylte! 

Anden  Omgang 


eller 


Eja-Kransen, 


Fortale. 

forfatteren  har  i  de  herhen  hørende  Digte 
betraadt  en  ny  Bane.  Det  kommer  nu  af,  at  netop 
han  forstaar  saa  ma gelost  at  udtale,  hvad  der 
synger  paa  Bunden  af  Tidens  Hjerte-Dyb,  som 
dens  egentlige  aandelige  Indhold  og  dyre- 
bareste Sjæle- Eje.  Det  har  derfor  ikke  kun- 
net være  Andet  end,  atj hans  Kvad  maa  være  præ- 
gede af  det,  som  er  og  bør  være  Mærke -Tegnet 
for  vor  gjenfødte  Nyt- Aars-Tid,  og  som  nok 
aller  fyldigst  kan  udtrykkes  i  det  lille  Ord  »Eja«. 
At  han  som  Lærer  i  Natur-  og  Bibel- Historie  for 
Hendes-Naades  yngste  Søn  selv  har  maattet 
skabe  fra  Nyt  af  det  aldeles  uundværlige  Sang- 
Værk,  uden  hvilket  alskjøns  Børne-Tugt 
bliver  til  tom  Ord- Skvalder,  der  gaar  tilHodet, 
men  ikke  kan  faa  Hjertelil  til  at  hoppe,    se 

det  er  nu  bare  hvad  Somme  kalde  den  tilfældige 
Anledning;  men  hvad  jeg  heller  vil  sige  er  et  Fin- 
ger-Peg  fra  Oven  af.  —  Sluttelig  skal  jeg  blot 
tilføje,  at  disse  Vers  kunne  synges  ogsaa  om  Søn- 
dagen og  det  baade  af  Piger  og  af  Poge. 

J.  B-R. 


Kukkeren. 

Gammel  Folke-Tone,  lempet. 


JVukkeren  synger  fra  Løvets  Skjul: 

.-Kukkuk!     Kukkuk!     Faldera! 

»Jeg  har  gjort  Æg  hos  fremmed  Fugl  ! 
..Kukkuk!     Kukkuk!     Faldera! 

»Jeg  gider  ej  bygge  mig  Rede  selv 

»Og  ruge  over  det  Børne-Vræl! 

»Nej!  Liden  Fugl  skal  være  min  Træl! 
»Kukkuk!     Kukkuk!     Faldera!« 


Kukker -Ungen  i  Reden  laa. 

Kukkuk!     Kukkuk!     Faldera! 
Smal- Hans   blev  Vært  for  Sangerskens  Smaa. 

Kukkuk!     Kukkuk!     Faldera! 

Han  s  nap p ed  hvert  Korn,  hun  bragte  hjem, 
Han  aad  en  Aften  et  Par  af  dem, 
Og  sparked  den  tredie  af  Redens  Gjern! 
Kukkuk!     Kukkuk!     Faldera! 

Kukkeren,  det  er  en  tysk  Stor-Hans, 
Kukkuk!    Kukkuk!     Faldera! 
Som  kommer  og  kælver  her  til  Lands. 

Kukkuk!     Kukkuk!     Faldera! 
De  smaa  U-Tysker  ej  dyr  sig,  førend 
De  enten  har  ædt  eller  smidt  paa  Døren 
De  Danske,  som  dog  er  Guds  egne  Børn. 
Kukkuk!     Kukkuk!     Faldera! 

Kukkeren,  det  er  den  fine  Mand, 

Kukkuk!     Kukkuk!     Faldera! 
Som  immer  væk  raaber  paa  sin  Forstand, 

Kukkuk!     Kukkuk!     Faldera! 
Som  alt,  før  han  kunde  knappe  sin  Brog, 
Har  grundet  og  gransket  sig  grumme  klo^ 
Og  lært  at  pludre  de  vælske  Sprog. 

Kukkuk!     Kukkuk!     Faldera! 

Ret  Ingen  kan  hitte  hans  Hjerte-Lav! 

Kukkuk!     Kukkuk!     Faldera! 
Godt  Hoved  bliver  godt  Hjertes  Grav! 

Kukkuk!     Kukkuk!     Faldera! 

Saa  vil  han  høste,  hvor  Andre  saar, 
Smaa-Folkhan  klipper,  Smaa-Folkhan  flaar 
Og  æder  dem  saa  med  Hud  og  med  Haar! 
Kukkuk!     Kukkuk!     Faldera! 

Sang-Fugle  smaa  udi  Danne-Vang! 

Kukkuk!     Kukkuk!     Faldera! 
Med  Hj erte- Guldet !     Lyt  til  min  Sang! 

Kukkuk!    Kukkuk!    Faldera! 
Luk  Hjertet  inde!     Gjør  Guld  til  Staal! 
Luk  Kukkeren  ude!     Gjør  ham  til  Aal! 
For  ellers  han  gjør  paa  jer  alle  Kaal! 

Kukkuk!     Kukkuk!     Faldera! 


Birke-Træet. 


fekoven  fejrer  Nyt-Aars-Tid, 
Grøn  er  Bøge-Kirke. 
Grene-veg  og  stamme-hvid 
Nejer  ensom  Birke. 
Fagert  er  i  Bøge-Favn, 
Gjør  dog  mere  Gimle- Gavn 
Virke-Træ  med  Birke-Navn 
Døbt  ved  Danne- Virke. 


58 

Birke-Træ  er  Barne-Træ, 
Trækker  ud  Kjød-Tanden, 
Vil  han  gjøre  Falde-Knæ 
For  den  lede  Fanden. 
Ret  som  Sol  til  S  om  mer -Dag, 
Straale-Lyn  til  Torden-Brag, 
Birke-Ris  til  Barne-Bag 
Er  som  skabt  og  skaaret. 

Alt  i  Ungdoms  Pude-Vaar 

Krøge  maa  man  Krogen, 

Skal  ej  Lang-Halms-Efter-Aar 

Lure  lumsk  paa  Pogen. 

Spanske  Rør  fra  Blaa-Mands  Lund 

Blæk-Horns-Træl  optyske  kun! 

Birke-Vaand  ved  Belt  og  Sund 

Asa-Ætling  ave ! 

Ret  et  Rosen- Frø  det  saar, 
Som  i  Hjertet  spirer, 
Og  i  sildigst  Gylden-Aar 
Sølver-Haaret  sirer. 
Rose  rød  til  Fryd  og  Trøst! 
Rose  rød  i  Mande-Bryst! 
Rødere  til  Hjerte- Lyst 
Dog  i  Kvinde-Barmen! 

Stolte  Birke -Træ,  som  staar 
Midt  i  Herthas  Have! 
Skud  du  skyde  hver  en  Vaar 
Danne-Børn  at  ave! 
Hver,  som  ikke  arter  smukt, 
Kaster  op  forbuden  Frugt, 
Smage  Mester  Eriks  Tugt, 
Til  han  kjønt  dig  kysser! 


Storke-Laug-Bens  Eja-Sang. 


lindt  er  Storkens  Rejse-Værk, 
Vaar-Bud  til  Høj -Nord  den  kommer, 
Bringer  i  sin  hvide  Særk 
Vangens  tusind  favre  Blommer, 
Fletter  Reden  rund  og  lun, 
Forer  den  med  Edder-Dun, 
Blæser  saa  i  sin  Basun 

Eja- Sangen,  Eja! 
Eja!  Eja! 

Eja!  Eja!  Eja! 

»Fjernt  paa  Glad- Hjems  gyldne  -0 
»Under  Livsens-Træets  Kroner 
»Smiler  der  en  dejlig  Sø, 
»Hvorfra  Gylden- Sangen  toner. 

»Vandet  der  er  Suppe  sød, 
»Mudderet  er  Risen-Grød, 
»Hører  du  fra  Søens  Skjød 
»Eja- Sangen,  Eja? 
»Eja!  Eja! 
»Eja!  Eja! 
»Eja!  Eja!  Eja!» 

»Der  en  dejlig  Børne-Rad 
»Ret  som  Svesker  og  Rosiner 
»Mylrer  om  uskyldig-glad 
»Svømmende,  skjøndt  uden  Finner, 
»For  Guds  egne  Børn  smaa 
»Svømmer  altid  ovenpaa, 
»Mens  de  glade  lade  gaa 

»Eja-  Sangen,  Eja! 
»Eja!  Eja! 

»Eja!  Eja!  Eja!» 

»J)id  Du  vil?  Ak  nej!  Ak  nej! 
»Døren  stænget  er  dernede, 
»Lang- Ben  ene  kjender  Vej 
»Til  den  store  B ørne-Rede. 
-Daglig  jeg  jo  henter  der 
»De  smaa  Børn  til  Enhver, 
"Som  af  Hjerte-Grund  har  kjær 

»Eja- Sangen,  Eja! 

»Eja!  Eja! 
»Eja!  Eja!  Eja!» 

»Axler  jeg  ved  Nat  mit  Skind, 
•»Snart  maa  Gænge-Vuggen  neje, 
»Alt  ved  Gry  med  Rosen-Kind 
»Barnet  sjunger  der  sit  Eje. 
►»Men  i  Fald  din  Faer  og  Moer 
Tror  ej  paa  det  lille  Ord, 
»Bringer  jeg  en  dødfødt  Broer! 
Ak!  han  kan  ej  synge 

»Eja!  Eja! 
»Eja- Sangen,  Eja!" 


Askur  og  Embla. 

(Udtog.) 


Hvad  var  vel  den  stærke  Mand, 
Var  ej  hun,  den  søde  Kvinde! 
Kun  en  Klitte  gold,  hvis  Sand 
Vejredes  af  Hvirvel-Vinde! 
Hvor  ej  mindste  Livsens-Straa 
Mægtede  Guld-Roden  slaa. 

Embla  øm  med  bløden  Arm! 
Med  det  kjælne  Due -Øje! 
Favre  Dis  med  Bølge-Barm, 
Skjønnest  Jelling-Tvilling-Høje, 
Med  det  store  Hjerte- Skrin, 
Gjemme  for  Guld- Perlen  fin! 

Hende  har  Valfader  smurt 

Til  stor  Lykke  for  os  Alle 

Ikke  blot  i  øre-Port, 

Men  i  øje  med  sin  Salve, 

Blev  hun  og  et  Munds-Ords- Væld, 

Ingen  Pave-Penne-Træl! 

Ja  hun  fik  Guld-Perlens  Skat, 
Den,  som  Mand  forgæves  søger, 
Proppende  med  prentet  Prat 
Sig  ved  tykke  tyske  Bøger, 
Stander  ogsaa  mere  nær 
Gimle-Guldets  Dag-Moer-Skær! 

Mand,  som  øver  sorte  Konst! 
Husk,  at  Blæk  er  sort  som  Fanden! 
Stanger  han  som  Hjort  i  Brunst, 
Hug  hans  Eget  ham  i  Panden! 
Hvad  skal  Pennen?  Født  af  Gaas 
Mægter  den  kun  føde  Vaas! 

Ja,  om  du  Guld-Perlen  vil 
Til  din  Hjerte- Lise  finde, 
Lukke  du  Bog- Hylden  til, 
Splitte  den  til  Brænde- Pinde! 
Kast  paa  Baal  af  Skriver-Pult 
Sværte-Svende  død  af  Sult! 

Gak  saa  ind  i  Kvinde-Lag! 
Læs  i  hav-blaa-dybe  øje! 
Lyt  til  hendes  Hjerte- Slag 
Bagved  Barmens  Tvilling-Høje! 
»Eja!  Eja!»  her  det  slaar, 
»Eja«  hisset  prentet  staar. 

Sidste  Rest  af  Barne-Sprog, 
Som  det  klang  i  Glad- Hjems  Dage! 
Gjemt  i  Kvinde-Hjertets  Krog 
Du  alene  blev  tilbage! 
Lille  Ord  og  dog  saa  stort! 
Felt-Raab  foran  Himmel-Port! 

Eja-Spil  til  Hjerte-Dans, 
Som  i  Kvinde-Brystet  trædes! 
Kjender  Du  Guld- Perlens  Glans, 
Som  for  Sjæle- Synet  spredes? 
Gylden-Glansens  Straale-Hær 
Varsler  selv  Guld-Perlen  nær! 


64 

Eja!  Her  Guld-Perlen  bor! 
Kanst  du  bedre  Bolig  finde? 
Hjertelil,  Guld-Perle-Moer 
Svøber  den  saa  lunt  derinde, 
Hjertet,  gjemt  i  Kvinde-Barm, 
Dronning  fin  i  Gylden-Karm! 

Som  Nord-Stjernen  da  den  Stund 
Evigt  gjennem  Ætter  tindre, 
Glad-Hjems  Askur  af  sit  Blund 
Vaagned  op  et  Ribben  mindre! 
Stund,  som  tog  en  Kroppe-Del, 
Gjorde  ham  først  sjæle -hel! 

Var  det  end  et  Guld-Ribben  — 
Om  et  Ben  lad  kives  Hunde! 
Værre  var  dog  Mande- Men, 
Smiled  Embla  ej  i  Lunde! 
Sødere  Guld-Ribben-Steg 
Møder  ej  paa  Mande-Vej! 


fialders-Baalet 

i 

Ny-Aars-Tiden. 

Et  Brev  til 

højærværdige  Hr.  Pastor  Hass 

fra 

Jens  Birke-Ris. 


Skrueløse,  den  4de  Oktober  1862. 

Kære  højærværdige  Hr.  Pastor  Hass! 

Det  er  ret  Jam  mer- S  kåde,  at  vi  ikke  har 
Dem  hos  os  i  disse  Dage,  saa  at  vi  kunde  have 
snakket  med  Munden  til  hinanden,  for  dette 
hersens  Penne -Mæle  er,  som  Gud  og  Hver-Mand 
véd,  hverken  hugget  eller  stukket,  og  jeg  har 
saa  grumme  meget,  jeg  gerne  vilde  snakket  med 
Dem  om  og  længes  baade  efter  Venne-Raad  og 
Hjærte-Trøst  saadan,  som  kun  en  Danne- 
Mand  med  Deres  Hjærte-Lav  og  Hjærne- 
Kiste  kan  give  det,  som  De  for  Resten  alier  bedst 

selv  kan  forstaa,  naar  jeg  nu  i  al  Korthed  beretter 
Dem  Alting,  som  det  er  tilgaaet.  Det  var  da  altsaa 
i  Gaar  saadan  henad  Aftningen,  jeg  trissede  om- 
kring og  der  var  saadan  noget  Graa-Vejr  inden 
i  mig,  som  der  vel  i  Grunden  ikke  skulde  være 
inden  i  et  Kristen-Menneske  af  den  rette  Tro, 
men  det  er  dog  alligevel  ingen  Spas  for  en  fattig 
Skole-Mester,  naar  to  Grisse  bliver  syge  for 
ham,  for  Grisse  voxer  just  ikke  paa  Træerne  mere 
her  i  Sognet,  og  jeg  havde  just  været  ude  og  set' 
til  de  to  Smaa-Folk,  om  det  Kram  havde 
hjulpet  dem  til  Hægterne,  som  Dyr-Lægen 
havde  ordineret,  for  jeg  skal  nu  sige  Dem,  Kloge- 
Hans,  han,  som  har  tjent  hos  Dem,  han  var  netop 
fløjet  med  Vild- Gæssene,  og  saa  maatte  jeg  jo 
bide  i  det  sure  Ævle  og  liste  hen  til  Dyr-Lægen, 
skondt  det  anede  mig  jo  nok,  at  han  til  Syvende 
og  Sidst  ikke  vidste  mere  om,  hvad  der  skadte 
dem ,  end  bag  paa  min  Haand ,  og  det  uagtet  han 
er  kaldet  af  Staten  og  har  taget  Examen  i  den 
Slags  G  ris  s  er  i,  ja  det  er  vel  endogsaa  rimeligt 
nok,  at  det  netop  er  Grunden  til,  at  han  Ingen- 
Ting  véd,  for  det  véd  vi  jo  alle  sammen,  at  det 
Examens-Væsen,  det  er  det  bare  Død-Bideri, 
og  jeg  tænker  nu  saadan  for  mig  selv,  at  det  gaar 
med  saadanne  Stats-Dyr-Læger  akkurat  som 
med  vores  Stats-Kirke-Lærere,  at  de  ikke  er 

Dyr-Læger,  mon  bare  nogle  dyre  Læger,  hvis 
Lægedom  bestaar  i  at  slaa  os  Dyrene  ihjel  og 
saa  lade  os  spytte  i  Bøssen  for  det,  ligesom  de 
andre  slaar  Folke-Aanden  ogKristen-Troen 
ihjel,  men  det  er  ellers  kuns  en  daarlig  Trøst,  naar 
Ens  Gris  se  er  syge  og  ikke  er  bleven  et  Haar 
bedre  af  det,  man  har  tyllet  i  dem,  og  det  var  de 
saamænd  ikke,  for  den  største  af  dem,  som  Frøknen 
har  døbt  Gylden -Børste,  og  som  ellers  er  saa 
renlig  af  sig,  han  laa  lige  saa  lang  han  var  i 
Skidtet  og  sagde  ikke  saa  meget  som  øf,  og  det 
er  dog  ellers  en  Karl,  som  kan  mæle  for  sig  og 
gjøre  mange  af  vores  tobenede  Svin,  som  Ka- 
pellanen talte  saa  mageløst  om  sidste  Søndag,  til 
Skamme,  og  den  mindste  af  dem,  som  hedder 
Grisse-Mand,  han  hængte  med  Næbet  og,  hvad 
værre  var,  han  hængte  med  Halen,  ja  jog  stod 
saamænd  vist  over  en  halv  Time  og  snakkede  godt 
for  ham,  og  det  er  dog  ellers  mærkeligt,  som  det 
Kræ  og  jeg  vi  forstaar  hinanden,  men  ikke  kom 
der  den  aller  bitteste  Krølle  paa  Halen,  som  dog 
til  daglig  Brug  sidder  som  den  dejligste  Kringle, 
og  saa  blev  jeg  jo  ilde  til  pas  og  gik  ind  i  Huset, 
og  der  hørte  jeg,  at  der  havde  været  Bud  fra 
Præste-Gaarden,  om  jeg  vilde  komme  over  tv 
Frøknen  og  Kapellanen,  som  jeg  da  ogsaa  havde 
gaaet  og  luret  paa  den  hele  Dag,    for  jeg  vidste 

jo,  at  Præsten  var  rejst  bort  til  de  Unge,  og  saa 
plejer  vi  alle  Tider  at  tilbringe  Aftningen  sammen 
i  rigtig  Fryd  og  Gammen,  og  da  jeg  af  den 
Grund  var  i  Klæderne  og  det  var  over  min  sæd- 
vanlige Mad -Tid,  saa  gik  jeg  jo  strax  derover 
og  bankede  paa  Frøknens  Dør.  Og  det  var,  lige 
som  jeg  strax  blev  til  et  andet  Menneske,  da  jeg 
traadte  indenfor,  for  det  er  nu  saadan  et  dejligt 
Værelse  og  der  er  saa  nydeligt  og  Alting  er 
saadan,  hvad  man  kalder  rigtig  fint,  og  Bor- 
det var  dækket,  saa  man  kunde  knap  se  Dugen 
for  bare  Mad,  og  der  var  sat  tre  Lys  paa  det  og 
en  ledig  Lænestol  til  mig.  Saa  kom  de  begge  to 
dansende,  henimod  mig  og  sang,  som  de 
plejer  van: 

Velkommen!  Velkommen! 
Velkommen  indenfor  vor  Dør, 
Eja! 

og  saa  begyndte  jeg  jo  at  slaa  ud  med  det  højre 
Ben  og  den  højre  Arm,  som  Frøknen  har  lært  mig, 
og  vilde  have  sunget  til  Gj  en -Svar,  som  hun 
ogsaa  har  lavet: 

I  Lommen!    I  Lommen 

Jeg  bringer  godt  Humør! 

Eja! 

men  inden  at  jeg  endnu  havde  faaet  begyndt  paa 
Sangen,    saa'  jeg,    at  der  var  kommen  en  Høvl- 

Spaan  i  det  mellemste  af  Lysene,  og  saa  blev  jeg 
saa  angst,  og  jeg  blev  staaende  i  samme  Stilling 
saa  stiv  som  en  Støtte,  og  Sangen  blev  siddende  i 
Kværken  paa  mig,  og  det  var  da  ikke  saa  løjerligt, 
for  for  det  første  saa  betyder  det  jo,  at  det  er  En, 
der  skal  pille  af,  og  for  det  Andet  saa  krøllede  den 
sig  akkurat  lige  som  Halen  paa  G r isse-Mand, 
og  saa  faldt  det  mig  jo  strax  ind,  om  det  skulde 
være  ham,  den  varslede  for.  »Men  hvad  er  der 
dog  i  Vejen,«  sagde  Kapellanen.  —  »Hvad?  Er 
der  noget  i  Stykker,  lille  Birke-Ris? «  spurgte 
Frøknen,  og  saa  tog  hun  mig  under  Hagen  og  sang 
—  ja  det  er  mageløst,  som  Sangen  ligger  den 
Kvinde  paa  Tungen: 

■  Hvad  er  det?    Hvad  er  det, 
Som  volder  deres  Hjærte  Men? 
Ho  det  i  Været! 
Og  ingen  skjæve  Ben! 
Ej  al- 
men   endda    aarkede   jeg    ikke    at    faa    mælet    et 
eneste  Ord,  og  saa  skyndte  jeg  mig  at  snyde  Lyset 
og  pirre  Høvl- Spaanen  væk.     Saa  siger  da  Ka- 
pellanen:   »Aa!  Jeg  kan  tænke,  at  det  er  det  med 
de  Smaa,  der  spøger  Dem  i  Hodet.«   —  »Ja  vel,« 
sagde  jeg,    »der  traf  De  det.«    —    »Aa  skidt  med 
det!    Ikke  Andet!«    raabte  Frøknen.         »Ja  blæse 
være  med  det,«  sagde  han,  »er  det  for  en  Danne- 

Mand  som  Dera  at  kære  sig  om  saadan  noget 
Pøjt;  de  Smaa,  de  opper  sig  saamænd  nok  og 
bliver  netop  til  det,  de  skal  blive. <■  —  »Ja,  det 
har  jeg  jo  alle  Tider  tænkt  og  jeg  har  jo  ogsaa 
immer  væk  sørget  for  dem,  som  om  det  kunde 
været  mine  egne  Børn,"  sagde  jeg. —  »Ja  jeg  skal 
vidne  for  Dem,  at  De  aldrig  har  proppet  dem 
med  usund  og  fordærvet  Fode  og  aldrig  budt  de 
smaa  Stakler  Sten  for  Brød,  og  De  har  vel  heller 
ikke  i  Sinde  at  gjøre  nogen  Forandring?"  sagde 
han.  —  »Nej,  ikke  videre,  andet  end  som  at  jeg 
har  givet  dem  ind,  hvad  der  blev  foreskrevet,  jeg 
rørte  noget  Krudt  ud  i  en  Kop  Mælk  og  vristede 
Munden  op  paa  dem  og  tyllede  det  i  dem,  for  de 
vilde  jo  nødig  til  det.«  »Krudt,"  sagde  saa  Frøk- 
nen, »naa!  det  var  vel  Orme- Krudt!  Saa  de 
havde  Orm,  de  smaa  Pus!  Slemt  nok,  men  der 
er  dog  de  Orme,  der  er  værre  ved  dem  og  det  er 
disse  væmmelige  gamle  Bog- Orme.  Uh!"  —  »Nej 
med  Forlov,  Frøken,"  sagde  jeg,  »det  var  ellers 
rigtig  Sky  de -Krudt,  for  det  var  sandelig  det, 
Dyr-Læsren  ordinerede.«  —  »Dyr -Læ gen!«  raabte 
Kapellanen,  »har  De  hentet  Dyr- Lægen  til  de 
Smaa,  til  Børnene?.  —  Saa  brast  vi  jo  i  en 
S  kogger -Latter  alle  sammen,  da  det  kom  op, 
at  jeg  talte  om  Grissene,  men  han  om  Bør- 
nene, og  han  havde  hele  Tiden  tænkt  paa  Prov- 

sten  eller  Praasen,  som  Frøkenen  kalder  ham, 
som  forgangen  Dag  havde  været  i.  Skolen  og  givet 
knubbede  Ord  af  sig  angaaende  Børnenes 
Lærdom,  ja  han  gjorde  sig  saa  gal,  at  han 
ikke  vilde  høre  dem  hverken  i  Folke -Sang  eller 
i  Folke-Sagn,  som  begribeligvis  er  det,  de  har 
lært,  og  saa  er  det  da  ikke  saa  løjerligt,  at  han 
ikke  kunde  faa  klemt  noget  ud  af  dem,  og  det  var 
jo  en  ren  Svir  at  høre,  hvordan  han  tog  paa  Vej, 
al  den  Stund  det  dog  staar  saa  fast  som  Evan- 
geliet, at  vi  og  Vores  er  de  Pæneste  her  i  Dan- 
mark og  troligt  nok  saa  langt,  som  Solen  skinner 
paa  Jorden,  der  kan  faa  Børnene  til  at  lære  med 
Liv  og  Lyst,  mens  at  alle  de  andre,  som  Gamle 
Grundtvig  saa  tidt  og  mange  Gange  har  trommet 
for  deres  ører,  og  som  de  nu  sidst  ogsaa  kan  se 
Sort  paa  Hvidt  for  i  Ch  ri  stianis  herlige  lille 
Bog,  sej -piner  de  stakkels  Smaa  og  propper  de 
uskyldige  Maver  med  deres  gamle  vind-tørre 
Skole-Støv,  som  ikke  kan  fordøjes  og  hænge  ved 
Side- Benene,  saa  de  voxer  op  til  nogle  aandelige 
Skind-Mære  ved  Siden  af  os  andre,  —  »Naa! 
sikken  et  Skral  de- Grin!«  sagde  saa  Frøknen, 
da  vi  igjen  begyndte  at  kunne  faa  Mælet  for  Lat- 
teren, »den  kan  blæse  Sørge-Gardinerne  væk, 
hvad  lille  Birke-Ris?«  og  saa  sang  hun,  som  der 
staar  i  » O  r  e  -  S  u  n  d « : 

»Boret,  som  i  Norden  batter, 
Er  en  ægte  Skogger-Latter.« 

Saa  satte  vi  os  da  til  Bords  og  begyndte  med 
Nummer  halvfems  i  den  lille  blaa  Visebog  »Vel- 
kommen i  den  grønne  Lund«,  men  da  vi  var 
kommen  til  de  Linier: 

»Vi  føre  Lover  i  vort  Skjold 
Af  Hjærter  tæt  omsatte«   — 

saa  sagde  hun  »stop!«  og  tog  Laaget  af  et  Fad, 
og  der  laa  min  Sandten  tre  fede  Kyllinger  med 
ni  Hjærter  omkring  paa  grønne  Persille-Blade. 
»Se,«  sagde  hun,  »de  sex  snød  jeg  dem  for  i 
Gaar,  da  de  Fremmede  var  her;  den  Hjærte- 
Bid  var  for  god  til  dem,  og  det  var  godt  at  se> 
hvad  det  var  for  Hedninger,  for  de  savnede  ikke 
en  Gang  Hj ærterne.  Det  skulde  været  af  Vores, 
af  dem  med  Kj  od- Hj  ærtet  paa  Dronninge- 
stolen!« Og  saa  skar  hun  løs  paa  en  tyk  Ru  Ile - 
Pølse,  imedens  vi  sang  Resten  af  Verset: 

»Dem  forte  vi  fra  Heden -Old 
Og  ingen  Abe -Katte.« 

»Nej  ingen  Abe -Kat  te!«  sang  hun  og  lagde  en 
stor  Skive  Pølse  for  mig,  »et  dejligt  Fedt-Lam! 
Men  nu  kommer  Rosinen  i  Pølse -Enden  —  op 
med  Dig,   Suttung!«      Og    med    de  Ord  hentede 

hun  vor  egen  gode  gamle  Ven,  den  store  Dunk 
med  den  gamle  Mjød,  som  vi  netop  kalder  saadan, 
og  hvad  der  ikke  var  lystigt  forinden,  det  blev  der 
for  Alvor,  da  Suttung  kom  med  i  Laget,  og  det 
baade  med  Sange  og  Skaaler  og  Taler  i  folkelig 
Retning.  Som  vi  saa  sad  alier  bedst,  kom  Pigen 
ind  med  Aviserne,  og  De  kan  tro,  at  vi  blev  kiste- 
glade, da  vi  der  fik  Kig  paa  den  mageløse  folke- 
lige Tale,  som  Præsten  i  Skjolde,  den  Degn  paa 
Bjerre- Lide,  havde  holdt.  Det  var  Mad  for 
Mons,  kan  De  tro,  saadan  hvad  man  maa  kalde 
den  rigtige  Brage- Snakke- Salighed,  saa  han 
havde  saamænd  ikke  , behøvet  at  sige,  hvem  han 
havde  gaaet  i  Skole  hos.  Nu  vil  jeg  ret  ønske, 
at  alle  de,  paa  hvem  vi  og  Vores  er  saadan  en 
slem  Torn  i  øjnene,  og  som  til  Gjengjæld  har  et 
Horn  i  Siden  paa  os,  vil  læse  den  Tale,  for  saa 
vil  de  nok  trække  det  Horn  ud  og  sande,  som 
ogsaa  Christiani  siger,  at  vores  Maade  at  tage 
Livet  paa  er  saa  ægte  dansk  og  den  eneste,  der 
er  naturlig  for  det  danske  Folk,  men  bliver  de 
ved  at  brøle  og  ikke  vil  trække  det  Horn  ud, 
saa  er  det  tydeligt,  at  de  maa  være  noget  Horn- 
Kvæg  og  finde  sig  i  at  faa  Trak  tern  en  te  der- 
efter. Ja  det  var  en  Tale!  Først  læste  Kapellanen 
den  for  os,  og  saa  læste  jeg  den  for  ham  og  Frøk- 
nen,   som  vi  immer  gjør,    naar  vi  læser  højt,   for 

hvad  der  rigtig  skal  gaa  til  Hjærte,  det  kan  kun 
gaa  gjennem  Ørerne,  men  naar  man  selv  læser, 
saa  kan  man  ikke  høre  paa  den  rette  Maade,  og 
saa  bliver  man  ogsaa  forstyrret  af  de  grimme  sorte 
Smaa-Trolde,  som  man  kalder  for  Bog-Staver. 
Og  da  saa  vi  to  havde  læst  den,  saa  tog  Frøknen 
fat  og  læste  den  for  os,  og  jeg  kan  sige,  at  denne 
tredie  Læsning  var  den  allier  bedste,  for  hun 
holdt  den  hele  Tale  saa  grandgivelig,  som  jeg  kan 
tænke  mig  Skjolde- Præsten  selv,  efter  som  hun 
allerede  havde  faaet  lært  saa  meget  af  den,  at  hun 
kunde  gj-ure  alle  de  rigtige  Ansigter  og  Fagter, 
som  først  rigtig  gjør  Ordet  til  det  levende  Ord; 
og  vi  var  da  færdig  ved  at  sprække  af  Latter, 
saadan  Hjærte-Glæde  voldte  det  os.  Og  saa 
satte  hun  sig  ned  imellem  os  og  lagde  den  ene 
Arm  om  Kapellanens  Hals  og  den  anden  om  min 
og  sagde:  >Venskab  og  Kjærlighed  og  Danne- 
K  vi  ndens  Datter,  sikken  et  Tre-Klø  ver- 
Blad!  Ska1  vi  saa  kysses!«,  og  saa  fik  Kapel- 
lanen et  rigtig  langt  Kys,  og  mig  gav  hun  et  lille 
gesvindt  et,  saadan  et  Venskabs-Kys,  ogsaa  gav 
Kapellanen  hende  et  Slurk  af  sit  Glas,  og  saa  gav 
jeg  hende  en  Slurk  af  mit  Glas,  og  saa  drak  vi 
for  Præsten  i  Skjolde  og  for  Degnen  paa  Bjerre- 
lide  og  for  Kjærlighed  og  Venskab  ogDanne- 
Kvindens  Datter. 

Men  paa  en  Gang  rejser  Kapellanen  sig  op 
og  siger:  »Birke-Ris,  urin  Ven!  Minka, 
min  Elskede!  har  I  Mod?«  —  »Ja  bevares! 
der  er  mer  i  Dunken,««  sagde  Frøknen,  for 
hun  trode  nok,  han  sagde  »Mjød«.  —  »Har  I 
Mod?  sporger  jeg.«  —  »Love- Mod!«  svarede  vi 
begge.  —  »Birke-Ris!  Minka!  Det  lysner  i 
mig,  Aanden  taler  til  mig,  Folke- Aanden 
kalder  os,  kalder  os  til  Stor-Daad!  Læs!«  og 
saa  pegede  han  paa  Talen  lige  i  Sidstningen  og 
vi  læste: 

»Nej!  væk  med  Bogerne!    Jeg  var  tilfreds,  at 
alle  Bøger  var  brændte!" 

»Ja,«  vedblev  han,  »det  er  den  store  Tanke,  Ny- 
Aars-Tidens  største  Tanke,  Folke- Aandens 
mageløse  Bedrift,  som  bare  venter  paa  den  stærke 
Mand,  der  skal  sætte  den  i  Værk.  Immer  og 
immer  glimter  den  Tanke  frem  igjen,  snart  i  Tale, 
snart  i  Kvad  og  det  hos  vores  Ypperste -Præster 
og  Ypperste-Skjalde.  Et  Guld-Æg  er  den, 
som  den  gamle  Kæmpe- Skjald  har  lagt,  og  af 
hvilket  en  ny  og  bedre  Verdens-Orden  skal  springe 
ud.  Længe  har  vi  ligget  og  ruget  paa  det,  vi 
hans  Venner  og  Veninder,  men  nu  siger  jeg 
længe  nok!  En  Host  siger  mig,  at  vi,  vi  her, 
ere   de  udvalgte  Høns,   under  hvis  Vinger  Skallen 


76 

skal  sprække  til  Held  for  gamle  Danmark,  ja 
for  hele  Jorden!  Ja  mine  Venner!  med  de 
flammende  Baal  af  de  brændende  Bøger  skal  vi 
ryge  Bog-Ormene  ud  af  Verden,  og  den  lutrede 
Jord  vil  da  atter  kunne  skue  de  tabte  Glad- Hjems 
Dage.  Ja!  Asken  af  disse  Djævelens  Børn, 
disse  Mand-Drabere,  disse  Bøger,  den  skal 
gjøde  Jorden,  saa  Livsens  Træ  kan  slaa  sine 
Guld-Kødder  der  i,  og  Glad-Hjems  herlige 
Urte-Gaard  skal  atter  fremblomstre  med  Urter 
og  Frugter,  der  kan  lokke  Tigeren  og  Løven  og 
Ulven  saa  vel  som  Faaret  og  Lammet,  saa  at 
de  atter  skal  vandre  som  Perle -Venner  ved  Siden 
ad  hinanden  og  ædeGræs  alle  sammen  som  i  det 
gamle  Glad-Hjem,  førend  Forbandelsens  Kjød- 
Tænder  grode  frem  i  deres  Kjæve-Ben.  Velan 
da!  Haand  paa  Værket!  Grin  du  graadige 
Surtur!  Spil  op  dit  Flamme-Gab!  Nu  skal 
du  faa  Noget  i  Skrotten !« 

»Hør!  Hør!«  raabte  vi,  da  han  holdt  op,  og 
saa  tømte  vi  et  Indvielsens  Bæger  og  gik  efter  ham 
ind  i  hans  Værelse  og  begyndte  at  pille  Bøgerne 
ned  af  Hylderne.  Der  var  mange,  for  der  var  nu 
alle  dem  af  Gamle  Grundtvig  og  saa  en  Slump 
til.  Den  første,  der  faldt  mig  i  Haanden,  var 
»Brage- Snak«,  og  jeg  kunde  ikke  lade  være  at 
spørge:   »Skal  den  ogsaa?«    —    »Er  det  en  Bog?« 

spurgte  han  blot  og  pegede  ned  i  Kurven,  som 
Frøknen  havde  bragt.  —  »Jamen,  hvad  skal  vi 
saa  have  at  læse  i  til  Vinter?«  spurgte  jeg.  - 
»»Vinter?  Birke-Ris!  Lærer  Du  de  Smaa,  at 
der  er  Vinter  i  Glad- Hjem?  Vort  Baal  skal 
smelte  Polens  Bjærge  og  tænde  en  evig 
Sommer,  og  tror  Du  kanske,  at  Eva  behovede  at 
gaa  om  i  Glad-Hjem  med  Vise-Bogen  i  Lom- 
men? Nej!  Hvad  Du  her  ser,  det  er  Alt  kun 
Brænde!«  Og  dermed  kastede  han  en  hel  Favn 
Grundtvig  i  Kurven  og  et  Par  Stykker  Birkedal 
ovenpaa,  og  overst  lagde  vi  en  hel  Del  Aar- Gange 
af  Kirke -Tiden  den,  som  ikke  var  bunden  ind. 
»H<H-  kommer  jeg  med  mine  Mænd!«  sang 
Frøknen,  og  saa  kom  hun  dansende  med 
Holger  Danske  og  Hendrik  Harpe-Stræng 
under  Armen.  Saa  gik  vi  gjcnnem  Stuen  med 
Kurven,  og  Kapellanen  lod  Frøknen  tage  Lysene,  og 
selv  puttede  han  S  alt -Kar  ret  i  Lommen,  og  der- 
fra gik  vi  gjennem  Humle-Haven  ud  paa  Blege- 
pladsen. Der  stod  en  lille  Stak  Torv,  som  var 
levnet  der,  for  de  var  saa  svovlede  og  gav  saadan 
ilde  Lugt,  og  dem  lagde  vi  saa  i  Bunke  sammen 
med  Kirke -Tiden  dorne,  og  de  kunde  godt  gaa 
i  Spænd  sammen,  og  oven  paa  lagde  vi  alle  de 
andre,  og  saa  lavede  Kapellanen  en  Fillipus  af 
Chris  ti  anis  lille  Bog,   og  dermed   stak  han  Ild  i 

Kirke-Tidenderne,  og  det  blussede  op,  saa  man 
skulde  tro,  det  var  ved  Sankte-Hans.  Saa  be- 
gyndte vi  at  gaa  rundt  om  Baalet,  og  hver  havde 
vi  en  Humle-Stang  til  at  pirre  op  i  det  med,  og 
saa  sang  vi,  som  der  stod  i  Fjor  i  Kirke-Tidenden 
af  Gamle  Grundtvig: 

"Kives  aldrig  om  Bog-Staven! 
Pennen  er  i  Pagt  med  Paven!" 

og  saa  gav  vi  os  til  at  danse  omkring  Ilden  og 
sang  det  andet  Vers: 

••Skin  er  alt  fra  Skriver-Bordet, 
Livs-Kraft  er  kun  i  Mun  ds  -  Ordet,« 

og  det  kan  jo  nok  hænd' sig,  at  det  blev  til  Skin, 
alt  det  fra  Skriver-Bordet!  Og  saa  pirrede  vi  op 
og  dansede  igjen,  imens  vi  sang  den  sidste  lange, 
som  stod  i  Aar  i  Nummer  12,  men  især  det  Vers: 

»Jernbane- Tiden  hejrestet  sig  kalder 
Tids -Rummet  selv  og  er  stolt  af  sit  Navn, 
Mener,  i  Hjærnens  og  Haandens  Lys-Alder 
Langt  mer  end  Tunger  gør  Staal -Penne  Gavn, 
Skondt  Glide-Bane  som  Tungens  saa  let 
Tiden  ej  finder  i  hele  sit  Næt.« 

Og  Flammen  blev  endnu  stærkere,  for  nu 
havde  det  rigtig  fat  i  Tørvene  med,  og  saa 
dansede  vi  endnu  raskere  rundt  og  sang  saa  den 
af  Kapellanen  selv,  som  han  lod  trykke  i  Fjor: 

»Men  om  du  Guld -Perlen  vil 
Til  din  Hj  ær  te-Lise  finde, 
Lukke  du  Bog-Hylden  til, 
Splitte  den  til  Brænde-Pinde! 
Kast  paa  Baal  af  Skriver -Pult 
Svær  te-Svende  ded  af  Sult!« 

Saa  begyndte  Ilden  at  sagtnes,  men  vi  havde 
endnu  en  Bunke  Kirke-Tidender,  som  vi  kastede 
paa,  og  Kapellanen  strøde  saa  Salt  paa  det  lige 
som  Josva  paa  Jerichos  Kuiner,  og  saa  flam- 
mede og  knitrede  det  igjen.  »Nej,«  raabte  Frøk- 
nen, »sikken  mageløs  Oplysning!  Det  er  godt 
at  se,  at  det  er  Holger  Danske  og  hans  Jæv- 
ninge, der  lyser  op  i  Danne -Van g.  Jeg  tror 
saagar,  man  kan  se  at  læse  fin  Skrift!  Skal  vi 
saa  synge  Holger  Danskes  Vise?«  og  dermed 
tog  hun  den  lille  blaa  Bog  op  af  Lommen,  men 
da  Kapellanen  saa  Bogen  i  hendes  Haand,  skreg 
han:  »en  Bog  endnu!«  snappede  den  og  hev  den 
midt  ind  i  Baalet,  men  saa  skreg  hun  og  styrtede 
hen  for  at  redde  den,  men  saa  gik  der  Ild  i  den 
ene  af  hendes  lange  Krøller;  hun  skreg  jo  højere 
endnu,  men  inden  hun  havde  faaet  slukket  Krøl- 
len, greb  Ilden  fat  i  hendes  Kjole,  og  saa  be- 
gyndte hun  at  hvine  i  vilden  Sky;  saa  styrtede 
jo  Kapellanen  til.  "Til  Vandhullet!«  raabte  jeg, 
det  var  nemlig  kun  et  Par  Skridt  derfra,  og  Ka- 
pellanen slæbte  hende  efter  sig,  men  lige  da  han 

naade  der  hen,  snublede  han  og  bums!  der  slap 
han  hende  og  kom  selv  til  at  staa  paa  Hovedet 
i  Vandhullet.  Der  stod  jeg  og  vidste  ikke  ret, 
om  jeg  skulde  redde  Kapellanen  fra  at  drone  eller 
Frøknen  fra  at  brænde,  men  i  samme  Øje- Blik 
harte  jeg  en  Stemme  som  sagde:  »Abe-Katte!«, 
og  jeg  fik  et  Puf  til  Siden,  saa  at  jeg  satte  mig  lige 
ned  paa  Marken,  og  saa  saa1  jeg,  at  det  var  Chri- 
sten Smed,  som  med  den  ene  Haand  trak  Ka- 
pellanen op  af  Hullet  og  med  den  anden  satte 
Frøknen  ned  i  Hullet  lige  paa  hans  Plads.  Saa 
kom  der  et  Kj  øretøj  j  o  1  r  e  n  d  e  alt,  hvad  Remmer 
og  Tøj  kunde  holde,  og  holdt  stille  ude  .paa  Lande- 
vejen, som  var  tæt  ved  os  paa  den  anden  Side 
Grøften.  Det  var  den  gamle  Præst,  som  raabte: 
»Men  for  Gud  i  Himlens  Skyld!  Hvad  er  her  paa 
Færde,  Børn?«  —  »Børn«  —  sagde  Christen 
Smed,  idet  han  trak  Frøknen  op  af  Hullet,  »ja  det 
var  et  sandt  Ord,  Hr.  Pastor!  Det  er  nok  Bør- 
nene, som  har  leget  med  Ild  for  sildig  om  Aftenen 
og  det  plejer  at  gaa  galt,«  og  saa  vred  han  Frøk- 
nen og  langede  hende  tvers  over  Grøften  over  i 
Vognen,  og  derefter  tog  han  Kapellanen  og  skyl- 
lede ham  i  Grøften  og  vred  ham  med  og  satte 
ham  over  paa  Vejen.  »Lidt  Oplysning  var  kanske 
ikke  af  Vejen,«  sagde  Christen  og  greb  en  Brand, 
gav  saa  Kapellanen  Haanden  og  gik  foran  Vognen 

op  imod  Gaarden.  Der  var  saamænd  Ingen,  der 
tænkte  paa  mig,  som  endnu  sad  paa  Marken  opad 
en  Tue,  ikke  en  Gang  jeg  selv;  anderledes  kan  jeg 
ikke  forklare,  at  jeg  vaagnede  der  paa  den  samme 
Plet  henad  Morgen-Stunden,  og  saa  listede  jeg  kold 
og  vaad  hjem  i  min  lille  Lulle. 

Da  jeg  saa  vaagnede  i  Morges,  Hu!  Ha! 
Hele  Morgenen  havde  jeg  ligget  og  drømt  om  den 
forbandede  Smede- Bælg,  og  da  jeg  lukkede  øjnene 
lidt  op ,  troede  jeg  halvvejs,  at  han  havde  faaet 
stillet  sin  Ambolt  op  inde  i  mit  Hoved,  saadan 
hamrede  og  bankede  det,  og  saa  var  mit  Hoved 
kommet  til  at  sidde  helt  forkert  paa  Kroppen, 
for  det  var  drejet  helt  over  mod  den  ene  Skulder, 
og  Halsen  var  saa  stiv  som  en  Stok  og  værkede, 
naar  jeg  prøvede  paa  at  dreje  den,  saa  jeg  tænkte, 
det  var  bedst  at  lade  det  være,  at  den  ikke  skulde 
knække  over  som  en  Staal- Orm.  Og  saa  var 
jeg  falden  ganske  fra  Føden;  jeg  prøvede  paa  at 
spise  et  Par  smaa  Tvebakker,  som  Frøknen 
havde  stukket  til  mig  om  Aftningen,  men  jeg  mær- 
kede snart,  at  jeg  kunde  ikke  beholde  Maden,  og 
saa  maatte  jeg  jo  lade  de  Smaa  gaa  igjen.  Saa- 
dan ved  Halvgaaen- Middag  stod  jeg  op,  for  jeg 
maatte  jo  se  til  de  to  Grisse  her  ude  og  til  dem 
oppe  i  Præste- Gaarden,  men  Grissene  laa  akkurat 
som    i  Gaar,    og  da  jeg   havde   listet  mig  hen  til 

Knud  Yalios  efterladte  Digte  og  Fortællinger.  G 

Præstens  Køkken,  hørte  jeg  af  Kokke-Pigen, 
at  Frøknen  laa  og  skreg  med  en  brændt  Skade 
paa  det  ene  Ben,  og  saa  var  hun  vild,  sagde  de, 
og  raabte  i  et  Kj  øre  -væk,  at  de  skulde  kalde 
Doktor  Harpe-Stræng  og  Holger  Danske,  for 
de  var  de  Eneste,  der  kunde  hjælpe,  men  det  kan 
dog  nok  være,  at  der  var  mere  Fornuft  i  hendes 
Vildskab  end  i  de  Andres  Fornuft,  for  naar  man 
har  det  rette  Syn,  saa  véd  man  jo,  at  Holger 
Danske  paa  Billed- Sproget  betyder  saadan  al 
den  rigtige  danske  Kraft,  og  det  er  nok  muligt, 
at  de  skulde  have  givet  hende  en  god  dansk 
Skaal  Ærter  eller  Kaal  i  Stedet  for  det  Havre- 
Pjank,  de  kogte  til  hende,  som  jeg  fik  en  Skaal 
af,  men  ikke  en  Gang  jeg  kunde  beholde,  og  med 
Hendrik  Harpe-Stræng  mente  hun  vel,  at  hun 
skulde  have  Hjælp  af  den  rigtige  folkelige  Læge- 
Konst,  saadan  som  den  er  gaaet  i  Arv  gjennem  de 
levende  Ord  til  Folkets  Kærne  siden  Hendrik 
Harpe-Strængs  Tid,  og  ikke  af  de  latinske 
Krage-Tær,  som  de  nymodens  Doktore  kradser 
op  i  dyre  Domme.  Saa  smuttede  jeg  ind  til  Ka- 
pellanen; han  laa  og  var  saa  tyk  i  Ansigtet,  som 
naar  man  har  Faare-Syge,  og  saa  var  han  bleven 
aldeles  kæve-bunden,  saa  han  ikke  kunde  mæle, 
men     bare     hviske    ganske   sagte.      Han    havde 

ogsaa  drømt  om  Smeden,  og  hans  Hoved  havde  det 
lige  saadan  med  Hamren  og  Banken,  og  han  var 
saa  bange  for,  at  han  skulde  do,  og  jeg  maatte  jo 
snakke  op  for  ham,  at  det  havde  ingen  Nød,  men 
saa  kom  jeg  til  at  tænke  paa  Høvl- Spaanen  fra 
i  Gaar,  og  saa  sagde  jeg,  at  selv  om  galt  skulde 
være,  saa  skulde  han  bare  huske  paa,  hvad  Gamle 
Grundtvig  siger  saa  dejlig  i  Brage- Snak  om 
den  gamle  nordiske  Kæmpe-Tro,  som  jo  netop 
er  gaaet  i  Arv  til  os,  at  den  betragtede  Døden 
kun  som  Midten  af  Livet  og  dermed  vidste  »at 
forjage  Døds-Frygten«.  Men  saa  blev  han  saa 
løjerlig  og  begyndte  i  et  Kjøre-væk  at  hviske, 
at  der  kom  Nogen  ude  paa  Gangen,  og  det  var 
den  Bjerrelide-Degn,  som  kom  med  en  Heste- 
Doktor  for  at  brække  Kæften  op  paa  ham,  og 
da  han  blev  ved  med  det,  lovede  jeg,  at  jeg  skulde 
skrive  over  til  Dem,  kære  Hr.  Pastor,  og  bede  Dem 
sende  os  nogle  Sukker-Kugler,  som  vi  kan 
komme  i  Vand  og  helde  ned  igjennem  Tænderne. 
»Hør!«  hviskede  han  igjen ,  »hører  Du  ikke,  han 
kommer  skrævende  der  ude?  Se!  Se!  nu  skræ- 
ver han  over  Lille -Belt  —  sikken  en  Kile  han 
har  faaet  sat  i  Buxerne!«  —  Saa  hørte  jeg  jo 
nok,  der  kom  Nogen,  men  jeg  kunde  kjende  Præstens 
Skridt,  og  saa  listede  jeg  bort  i  en  Fart  og  op  ad 

Lande- Vejen.  Der  stod  Christen  Smed  i  Døren 
til  Smedien,  og  jeg  gad  ikke  se  til  den  Side  og 
vilde  vende  Hovedet  til  den  anden,  men  kunde 
ikke,  for  Halsen  var  jo  stiv,  og  saa  nikkede  Christen 
til  mig  og  sagde:  »God  Dag  Skole-Mester!  Jeg 
synes,  der  er  lidt  forkert  ved  jeres  Hoved  i  Dag! 
den  Skade  har  I  nok  sanket  paa  i  længere  Tid; 
men  kom  ind  til  mig,  saa  skal  jeg  se,  om  jeg  kan 
skrue  det  rigtig  paa.«  —  Jeg  vilde  gaa  fra  ham, 
men  han  stoppede  mig.  »Naa!  naa!  det  var  ikke 
saa  ilde  ment;  jeg  mente  bare,  hvor  man  har  faaet 
sin  Skade,  der  skal  man  søge  sin  Oprejsning;  kom 
ind  til  mig  og  sid  lidt  ved  min  Ild,  det  er  bedre 
for  Jer  end  Rusk-Regnen  her  ude.«  Og  saa  trak 
han  mig  ind  til  sig  og  gned  mig  med  nogen  gul 
Olle,  og  saa  kom  hans  Kone  med  noget  Uldent, 
som  de  varmede  og  lagde  paa,  og  saa  sad  jeg  ved 
Ilden,  og  Christen  skænkede  mig  en  Bitter,  og  den 
blev.  Nu  er  jeg  da  en  hel  Del  bedre,  men  ellers 
ser  det  kummerlig  ud  her,  og  det  baade  med 
Folk  og  med  Fæ,  og  derfor  vil  jeg  bede  Dem,  kære 
Hr.  Pastor,  om  De  ikke  vil  forbarme  Dem  over  os, 
og  især  sende  det  til  Kapellanen,  for  man  er  dog 
aldrig  rigtig  sikker  for,  hvad  den  Doktor  fra  Byen 
kan  hitte  paa.  Ja  nu  maa  jeg  slutte  for  denne 
Gang,  for  Klokken  er  allerede  bleven  lovlig  mange, 

og  De  kan  nok  tænke,  at  jeg  trænger  til  at  komme 
lidt  tidlig  til  Ro. 

Deres  aller  ærbødigste  og  af 

Hj ærtet  hengivne 

Jens  Birke-Ris. 

Efter -Skrift.  Jeg  véd  rigtig  nok  ikke,  om 
jeg  ikke  forlanger  for  meget,  men  naar  jeg  tænker 
paa,  hvor  meget  Kloge-Hans  har  lært  af  Dem, 
og  naar  man  ret  betænker,  hvor  meget  Folk  dog 
staar  over  Fæ  i  alle  Maader,  saa  mener  jeg,  at 
det  ikke  kan  slaa  fejl,  at  den,  der  er  saadan  en 
stor  Folke-Doktor  som  Deres  Høj  -Ærværdighed,  at 
han  ogsaa  maa  være  et  godt  Stykke  af  en  Fæ  - 
Doktor,  og  derfor  vilde  jeg  gærne  spørge,  om  De 
ikke  ogsaa  skulde  have  et  Par  Sukker -Kugler 
til  Grisse-Mand,  at  jeg  snart  kunde  igjen  faa 
at  se  den  velsignede  Krølle  paa  hans  Hale. 

J.  B.-R. 


Bog-Nyt. 

En  Livs-Førelse  af  Vilhelm  Birkedal. 


Anmeldt 

af 

Jens  Birke-Ris. 


Jtljja!  Sikken  en  Lækker-Bidsken,  der  her 
er  kommen  dumpende  ned  til  os,  saadan  en  fed 
Mund-fuld,  som  kan  faa  Hjærtelil  til  at 
»banke,  som  naar  Smør  bliver  kærnet«,  som 
han  selv  siger,  Birkedal,  et  Steds  i  denne  her- 
lige lille  Bog.  Ja,  den  er  for  Resten  saamænd 
ikke  saa  lille  endda,  for  for  det  Første  saa  er  den 
478  Sider  stærk,  og  for  det  Andet  er  det  jo  paa 
en  Maade  en  Tvilling,  efter  som  der  jo  er  en 
lille  Broer  endnu,  som  nok  vil  faa  Bi  sm  er  en 
til  at  vippe  lige  saa  meget  som  den  anden,  og 
man  skal  se,  vi  lever  nok  den  Dag,  da  vi  faar 
Fingre    i     Nummer     tre,     jeg    mener,     dersom 

Birkedal  faar  Helsen  til  at  drikke  sit  Q\ 
endnu  en  lille  Lunte  imellem  os  til  Lykke  og 
Velsignelse  og  Frelse  for  Gamle  Danmark,  og 
det  gjor  han  saamænd  nok,  forVor-Herre  holder 
nu  af  Gamle  Danmark  og  er  nok  haardt  nødt 
til  at  gjøre  for  det,  hvad  han  kan,  at  det  ikke  skal 
gaa  i  Spaanerne,  som  Birkedal  selv  har  lært 
os,  fordi  han  ikke  kan  undvære  Gamle  Dan- 
mark lige  som  Jøde -Rige  i  gamle  Dage,  og  det 
kan  man  jo  aller  bedst  se  der  af,  at  han  har  sendt 
os  saadan  en  Mand  til  Gamle  Danmarks  Red- 
ning, som  at  Birkedal  han  er,  for  det  er  saamænd 
ikke  hver  Dag,  atVor-Herre  spiller  saadan  en 
Trumf  ud,  som  han  sagde,  Kapellanen,  sidste 
Søndag,  da  han  talte  om  Christi  Komme,  som  kan 
stikke  alle  de  andre,  baade  de  oplagte  Styr- 
volter og  dem,  der  gjælder  for  Herre- Blade, 
som  vi  jo  véd,  at  Hj ærter  En,  naar  Hj ærter  er 
Trumf,  kan  have  Krammet  paa  alle  de  andre,  saa 
mange  og  saa  sorte  de  er.  Ja ,  saadan  en 
Hjærter-En,  mener  jeg  nu  netop,  at  Birkedal 
han  er  her  i  Danne -Vang,  hvor  Hjærter  immer 
har  været  og  er  den  rigtige  Trumf. 

Men  nu  maa  jeg  jo  nok  lade  Birkedal  fare 
en  lille  Stund,  for  at  komme  til  det,  jeg  egentlig 
skulde  snakke  om,  og  det  er  nu  »En  Livs- 
F øreise «,     som    hverken    er    mere    eller    mindre 

end  den  kære  Pastor  Birkedals  Liv  og  Levnet 
fra  den  ene  Ende  til  den  anden,  at  sige  af  Bo- 
gen, hvordan  han  fra  en  ringe  Begyndelse,  nemlig 
en  lille  Pog,  lige  som  os  andre,  er  bleven  til  en 
stor  Mand,  som  han  nu  er.  Hvad  jeg  nu  finder, 
at  der  er  saa  fornøjeligt  ved  denne  Bog,  det  er, 
at  den  er  skreven  paa  Vers  helt  igjennem,  og  det 
vil  sige  Noget,  for,  naar  man  regner,  at  hver  Side 
i  den  vel  maaler  hen  imod  etKvarter,  saa  bliver 
Fasit  jo  over  hundrede  Alen  Vers,  men  det 
aller  fornøjeligste  det  er  dog  det,  at  en  stor 
Hoben  af  Versene,  skøndt  Birkedal  ikke  har  sat 
nogen  Tone  over  dem,  saa  er  det  dog  sole-klart, 
at  de  er  gjort  til  at  synges,  for  de  gaar  som  de 
var  smurt  paa  gamle  bekj endte  Toner,  og 
det  har  været  en  rigtig  Glæde  for  mig  og  Frøknen 
og  Kapellanen  at  hitte  de  rigtige  Toner  og  saa 
synge  dem.  Saadan  gaar  nu  den  Side  476,  hvor 
han  fortæller  om  sit  Bryllup,  paa  Danmarks 
dejligst  Vang  og  Vænge,  og  monstro  der  er 
Noget,  der  kan  kvidres  nysseligere  til  den  Tone 
»Jeg  gik  mig  ud  en  Sommer-Dag  at  høre«  end 
for  Exempel  det  Vers  Side  83: 

O  I,  som  fere  Smaa  til  Pagtens  Kilde, 
Kan  paa  Hjærte-Harpen  ej  I  spille, 

Da  er  Alt  Besværing  — 

Uden  Livets  Næring 

Visner  Bårne -Sjælen  hen  af  Tæring. 

Og  saa  er  der  den  om  Kvinden,  som  Birke- 
dal og  hans  Ven  Niels  sidder  og  drofter  ved 
Frokosten,  og  hvor  Niels  har  Ordet  og  siger: 

»Er  ej  Formerne  det,  der  kan  rive  os  hen,« 
Sagde  Niels,   »og  som   skænker  sin  Glans? 
»Rank  som  Pølsen  paa  Fad  og  saa  smækker  som  den 
»Er  hun  sikker  paa  Skønhedens  Krans. 

»Og  saa  fyldig  som  Osten,  saa  trind  og  saa  rund 
»Uden  Kant,  uden  Bræk,  uden  Brud 
»Skal  hun  være  og  eje  saa  formet  en  Mund 
»Som  hin  Flaske  med  buede  Tud.« 

Er  det  nu  ikke  tydeligt,  at  baade  disse  Vers  og 
de  følgende,  hvor  Birkedal  faar  Ordet  og  ordenlig 
trækker  Niels  til  Vands,  er  gjort  til  at 
synges  paa  den  konne  svenske  Tone  til  »Vikinge- 
balke n«?  Jeg  bér  bare  Enhver  probere,  saa  skal 
han  faa  Noget  at  hore.  Des  værre  er  der  dog 
nogle  imellem,  som  jeg  ikke  har  kunnet  faa  til  at 
glide  rigtig,  som  f.  Ex.  den  Side  371,  som  hedder 
»Præsten  og  Degnen-,  hvor  Birkedal  og  hans 
to  Venner  venter  paa  Bryllupet: 

»Vi  kom  igjen  ved  fjerde  Klokke -Time. 
Til  Kirkens  Indgang  styred  vi  vort  Trin. 
Der  hørte  Klokkeren  vi  højt  at  kime 
Til  Bryllups-Færd  i  Aftnens  sagte  Vind. 
Men  Bryllups-Tog  kan  ej  paa  »Time«  rime. 
Hun  var  ej  kommen  end  det  lille  Skind, 
Sophie,  med  den  Mand,  hun  havde  kaaret: 
Hun  sad  vist  end  ved  Middags-Lamme-Laaret.« 

Det  er  jo  muligt,  at  der  ikke  er  nogen  Tone  til 
den,  men  i  saa  Fald  vilde  det  rigtig  nok  være 
rart,  om  en  af  vore  Tone-Digtere  vilde  sætte 
en  ny  Tone  til  »Præsten  og  Degnen«,  og  den 
vilde  ogsaa  som  en  Sok  kunne  bruges  til  en  anden 
en,  nemlig  den,  hvor  de  unge  Mennesker  rejser 
hjem  fra  Bryllupet  med  Ap ostlernes  Heste  og 
Moster  er  syg  og  de  heller  ikke  faar  Noget  til 
Foden  inde  i  Præste-Gaarden,  hvor  de  dog  gik 
ind  for  det  Sammes  Skyld: 

»Vi  fik  ej  mindste  Bid,  ej  mindste  Billing. 

Saa  gik  ad  Vejen  vi  til  Stubberup. 

Der  ved  et  Hus  vi  saa'  en  Katte -Killing, 

Som  gjorde  mangt  et  lystigt  Spring  og  Hop. 

»Kan  Æbler  her  vi  faa  for  fire  Skilling?« 

Vi  spurgte  Konen  med  den  tykke  Krop. 

Vi  fik  dem  gratis,  og  i  Æble -Mosten 

Vi  drak  Forlig  paa  Lande -Vejens  Bro -Sten.« 

Og  saa  siger  Birkedal  i  For-Talen,   at  han 

egentlig  ikke  er  Skjald,  men  det  kan  han  saa- 
mænd  ikke  binde  Nogen  paa  Ærmet,  som  sér, 
at  han  kan  binde  et  saadant  Kvad  som  det 
sidste,  som  rigtig  er  min  Kæle-Dægge,  fordi 
det  viser,  at  Birkedal,  hvad  han  saa  gjør,  saa 
glemmer  han  aldrig  »deSmaa«,  og  det  vilde  da 
ogsaa  være  baade  Synd  og  Skam,  da  »de  Smaa« 
jo,  som  han  selv  lærte  os  ved  den  næst- sidste 
Grundtvigs-Fest,  er  de  bedste  Grundt- 
vigianere, og  jeg  tor  nok  vove  Noget  paa,  at 
Birkedal  har  skænket  os  det  Vers  der  oppe  og 
en  Slump  til  af  samme  rare  Tønde,  for  at  der 
ogsaa  kunde  være  en  sød  lille  Sopken  for  »de 
Smaa«,  som  jo  holder  saa  meget  af  saadanne  pæne 
Smaa-Dyr,  som  Katte-Killinger  og  Smaa- 
Grisse,  ikke  at  tale  om  vi  Andre,  saa  mange,  som 
har  lært  at  gaa  rigtig  i  Barndom.  Men  hvad 
der  dog  aller  mest  lader  os  titte  ind  i  Birkedals 
herlige  Hjærte,  det  er  saadan,  som  han  taler  om 
Ministrene,  som  var  Perle-Venner  med  ham 
i  hans  grønne  Ungdom,  for  skont  det  er  soleklart, 
at  de  har  bragt  GamleDanmark  ynkelig  p  a  a  P  o  t- 
ten  og  ikke  kan  gjøre  noget  Bedre  end  pakke  ind 
snarest  mulig  og  rømme  Stole-Stadet  til  nogle 
rigtige  Danne -Mænd,  som  vi  da  ikke  behøvede  at 
lede  længe  efter,  og  skøndt  Birkedal  tit  og  mange 
Gange  har  læst  dem  Texten  og  oplyst  os  om,  hvad 

de  er  for  nogle  Harer,  som  vil  forsvare  os  med 
Jeres  Krage-Tær  i  Stedet  for  at  vise  Løve- 
Klor  ene  frem,  saa  falder  det  ham  dog  aldrig  ind 
at  lade,  som  om  han  ikke  vilde  kjendes  ved  dem, 
men  tvært  imod  fortæller  han  os  baade  tidlig  og 
sildig  om  dem.  hvad  de  sagde,  og  hvad  de  gjorde, 
og  der  kunde  dog  rigtig  nok  ellers  være  god  Grund 
for  ham  til  at  tie  bom-stille  og  rent  ud  for- 
nægte dem,  jeg  mener  først  for  Gamle  Dan- 
marks Skyld,  da  det  jo  maa  være  sole-klart  for 
Birkedal,  at  Folket,  naar  det  nu  faar  Sort  paa 
Hvidt  for,  at  Ministrene  har  været  Venner  med 
en  saadan  Mand,  som  at  Birkedal  han  er,  let 
kunde  komme  paa  den  splitter-gale  Tro,  at  der 
dog  maa  være  Noget  ved  dem,  efter  som  det  jo 
hedder  »Sig  mig,  hvem  dine  Venner  er,  og  jeg  skal 
sige  Dig,  hvad  Du  er  for  en  Karl«,  og  dersom  at 
det  saa  havde  til  Følge,  at  Ministrene  fik  Lov 
til  at  blive  og  gjore  nye  Ulykker,  saa  vilde  det  jo 
dog  blive  Birkedal,  som  ogsaa  fik  de  Ærter  at 
klare.  Se,  alt  det  har  Birkedal  jo  ogsaa  nok  kunnet 
indse,  og  derfor  passer  han  ogsaa  immer  sit  Snit 
og  siger  dem  nogle  Sandheder,  at  de  ikke  skal 
kro  sig  alt  for  meget,  men  tage  Skeen  i  den 
anden  Haand,  om  de  ellers  vil  blive  ved  at  have 
Folket  til  Ryg-Stød,  hvilket  er  nødvendigt,  hvis 
de   ikke    skal   gaa    bag  af  Dansen  og  blive  »til 

Grin«  ligesom  de  to  Gardister,  som  Birkedal 
fortæller  om  i  »Et  Genrebillede«,  som  blev  ved 
at  spankulere  hen  ad  Gaden,  uagtet  hele  Regi- 
mentet var  drejet  om  ad  en  Sidegade,  og  som 
han  saa  giver  det  Skuds-Maal,  at  de  var  nogle 
drabelige  Karle,  da  de  havde  de  Andre  bag 
efter  sig,  men 

■  Ene  var  de  Børn  med  Trang  til  Patte." 

i 
Saadan  siger  nu  Birkedal  lige  ud  af  Posen  om 

Kirke-Ministeren  : 

»Han  søgte  Sandhed  —  fandt  den  ej,« 
og  det  er  rene  Ord  for  Pengene  og  Ord  i  rette 
Tid,  som  man  kan  se  deraf,  at  det  ikke  er  Alt, 
som  under  den  nuværende  Kirke -Minister  gaar 
saadan,  som  det  skulde,  med  Hovedet  op  og 
Benene  ned,  men  der  er  meget,  der  vender  den 
forkerte  Ende  i  Vejret.  Var  det  maaske  ikke 
Monrad,  som  i  sidste  Rigs-Dag  kom  med  den 
Snak,  at  det  ikke  kunde  gaae  an  at  lade  Præsterne 
afgjøre,  hvad  Børnene  skulde  lære  i  Skolerne,  fordi, 
sagde  han,  der  var  Præster,  der  var  fornøjede,  naar 
Børner. e  kunde  Troen  og  en  Stump  gamle  Ord- 
sprog. Jeg  gad  nu  vidst,  hvad  Mere  der  skulde 
behøves,  naar  vi  ellers  havde  gjort  Børnene  le- 
vende? Eller  skulde  vi  maaske  hellere  lade  dem 
slagte  i  saadan  nogle  Død-Bider- Anstalter 
som  den,    Birkedal  gik  i,    og  som  han  fortæller 

om,  saa  Ha  ar  ene  kan  rejse  sig  paa  Hovedet, 
naar  man  læser  det,  saa  man  næsten  ikke  kan 
forstaa,  at  han  er  kommen  levende  ud  af  den  som 
den,  han  er,  uden  at  man  vil  antage,  og  det  tror 
nu  jeg,  atVor-Herre  ved  et  Mirakel  har  holdt 
Livet  i  ham.  Ja  her  kan  nu  Enhver  læse  sig  til, 
hvad  de  gamle  Latinere  var  for  nogle  Ulve- 
Unger,  at  de  tænkte  som  Røvere  og  handlede 
som  Røvere  og  talte  et  Røver- Sprog,  og  enten 
man  saa  sender  Børnene  i  en  Latin-Skole  eller 
mellem  Røvere,  det  er  jo  Hip  som  Hap,  efter- 
som det  begge  Steder  er  Livet  om  at  gjøre. 
Nej,  da  lover  jeg  vore  gamle  For- Fædre,  de  stolte 
Vikinger  og  Fortællingerne  om  dem,  det  var  dog 
nogle  ganske  anderledes  Karle! 

Saa  er  der  et  andet  Sted,  som  huer  mig,  og 
det  er  det,  hvor  de  tre  unge  Mennesker  falder  i 
dybe  Tanker  paa  Lande- Vej  en  over  en  Pyt,  og 
En  af  dem  siger,  at  det  vilde  være  en  ringe  For- 
nøjelse at  staa  Skildvagt  ved  saadan  en  Pyt  hele 
sit  Liv  igjennem,  og  efter  at  Birkedal  har  for- 
talt os  det,  synger  han: 

O  Ditlev!  Ditlev!  husker  du  Moralen, 

Som  selv  du  drog  af  Vejens  Pyt  den  Gang! 

Men  staar  du  nu  ej  selv  med  Skildvagts -Kvalen 

Ved  Pytten,  en  Soldat  af  første  Rang, 

Ved  Helstats -Pyttens  Pel,  hvortil  med  Pralen 

Vor  Fjende  har  omskabt  den  danske  Vang? 

Du  holder  Vagt  ved  Pytten  med  de  Andre, 
Den  Pyt,  hvori  det  danske  Skib  maa  kantre. 

Man  maa  dog  blive  underlig  benovet,  naar 
man  saadan  som  Kirke-Ministeren  her  paa  en  Gang 
bliver  varskoet  om,  at  man  sidder  midt  i  Suppe- 
dasen, uagtet  man  for  har  været  paa  rette  Vej. 
Det  er  for  Resten  en  magelos  Sandhed,  det  om 
Pytten  og  de  mange  Ded-Bidere,  der  staar 
Skildvagt  om  den,  og  det  passer  paa  saa  Mange; 
jeg  vil  nu  bare  nævne  Skrift-Theologerne,  der 
staar  Vagt  over  deres  dyrebare  Papirs-Bunker, 
at  Ingen  skal  rore  ved  dem,  og  hvad  er  saa  Al- 
Ver  den  s  Skrift  Andet  end  noget  Krims-Krams- 
Kristian- Syvtal,  der  er  flydt  af  Blæk- Hornet, 
som  er  den  værste  Pyt  af  alle,  da  den  fyldes  fra 
Døds-Søen,  og  saa  tror  de  Tosse-Hoveder, 
at  der  kan  flyde  noget  Liv  af  den  Pyt  —  jo  pyt, 
sa'e  Per  til  Kongen. 

Første-Ministeren  faar  da  ogsaa  Et  og 
Andet  paa  sin  Tallerken,  saa  han  skal  ikke 
bare  glæde  sig,  for  med  alt  det,  at  Birkedal 
siger,  at  han  holder  af  ham,  saa  taler  han  dog 
jevnlig  Donners  til  ham,  saadan  som  i  den  mor- 
somme Historie  om  Marken,  som  Birkedal 
allerede  en  Gang  for  har  gottet  os  med  ved  en 
Folke- Fest;  jeg  kunde  saamænd  kjende  det  igjen 
Ord  til  andet,    skønt   det  jo    nu  er    blevet  sat 

paaVers,  men  saadan  en  god  Ting  kan  da  heller 
ikke  siges  for  tit.  Det  kan  ellers  ogsaa  synges, 
som  man  kan  prøve,  paa  den  kønne  Tone  »Erindrer 
De,  det  var  i  Kongens  Have«,  som  Frøknen  saa 
tit  synger  for  Kapellanen.     Det  hedder: 

Sig  husker  du  den  Gang,  vi  gik  med  Marken  — 
Den  var  i  Lommen  da  vor  ganske  Skat  — 
Hos  Kehlet  ind  med  gravitetisk  Sparken 
Og  Chokoladen  frem  for  os  blev  sat  — 

Da  han,   som  staar  til  Rors  i  Syndflods -Arken, 
Ministeren,  som  Ka'l  er  for  sin  Hat, 
Mig  hvisked  tyst  i  øret  »Har  du  Marken?« 
—  Han  har  nu  Marken,  Dåne -Marken  fat. 

O  pas  paa  Marken!     Danemarks  Minister, 
Som  gjennem  Kongehænder  gik  fra  Gorm; 
O  gjem  den  vel  i  Folkehjærtets  Kister! 
Der  er  den  vel  forvart  mod  Mol  og  Orm. 

Tal  Ordet  ud!  rent  ud  af  Danmarks  Pose, 
Der  pludres  tykt  af  Mund  med  Helstats -Sut. 
Tal  Ordet  ud!  at  man  skal  ikke  skose 
Vort  Folk  som  pukkelrygget  Lilleput  —  — 
og  saa  til  sidst 

Vis  Marken  frem,  med  Volmers  Krone  mærket! 
Vis  Marken  frem  med  Ebbesens  Bedrift  — 
Vis  Marken  frem  fra  Sund  til  Danneværket! 
Hejs  Banret  op  med  Sejrens  stolte  Vift! 

Se  det  var  nu  Noget   af  det,    som  jeg  synes 
bedst   om  i  Bogen,    og  naar  man  læser  det  og 

saa  hvad  den  ellers  indeholder  og  især  da,  naar 
man  synger  det,  saa  faar  man  det  rette  Syn  paa, 
hvad  Birkedal  er  for  en  Mand,  og  hvor  kiste- 
glade vi  maa  være  over  ham,  for  er  der  Nogen, 
der  rigtig  for  Alvor  er  Karl  for  sin  Hat  og  for 
Gamle  Danmarks  med,  saa  det  har  Noget  at 
sige,  naar  han  trækker  fra  Læderet,  om  det 
saa  bare  er  Mund- Læ  der  et,  enten  det  saa  er 
for  at  aflægge  Vidnesbyrd  om  Folkeligheden, 
som  han  gjorde  i  Kasino  forleden,  eller  for  at  tugte 
Folkelighedens  Fjender,  og  det  baade  med 
Svøber  og  Skorpioner,  saadan  som  den  Gang 
Apothekeren  ved  Folke-Festen  vilde  tage  Livet  af 
os  med  sine  Stik-Piller,  og  Birkedal  pinte  ham 
til  at  æde  dem  i  sig  igjen,  saa  er  det  den  kære 
Pastor  Birkedal,  hvis  herlige  lille  Bog  vist 
vil  finde  Indgang  i  mange  Hj ærter,  især  om  de 
slaar  deres  Pjalter  sammen  et  Par  Stykker, 
som  vi  gjorde  her  ovre,  for  femten  Mark  er  mange 
Penge,  især  med  saadan  en  Kapitelstaxt, 
som  vi  maa  trækkes  med  i  Aar  —  ja  med  den 
skal  man  saamænd  ikke  have  let  ved  at  vise 
Marken  frem,  endsige  hele  femten. 

Jens  Birke-Ris 


Knud  Valles  efterladte  Digte  og  Fortællinger. 


Hvor  skal  jeg  sætte  min  Søn 
i  Skole? 


En  Tidsbetragtning 
af 

Jens  Birke-Ris. 


Kære  Hr.  Bladstyrer ! 

J a  hvis  De  nu  er  Karl  for  at  klare  de  Æ r t er 
for  mig,  saa  skal  De  rigtig  nok  have  saa  mange 
Tak,  som  der  er  Straa  i  en  Stak,  for  naar  jegaabner 
mit  Hj  ær  te -Kam  mer  for  Dem,  saa  vil  De  snart 
se,  at  det  ligger  Hulter  til  Bulter  der  inde,  saa 
det  er  plat  umuligt  at  hitte  det,  som  En  netop 
leder  efter.  —  De  husker  jo  nok  vores  lille  Nik ke- 
laj,  eller  Nik,  som  vi  er  van  at  kalde  ham  — ja 
han  er  min  Sandten  bleven  en  drabelig  Karl, 
siden  De  sidst  saa'  ham,  saa  De  vilde  nok  knap 
tro  deres  egne  -Øjen-Stene,  om  De  kastede  dem 
paa  ham,  og  derfor  sender  jeg  Dem  ogsaa  med  det 

Samme  hans  Sol- Stik,  som  jeg  nu  finder,  at  vi 
skulde  slaa  vore  Pjalter  sammen  om  at  sige  i  Stedet 
for  det,  som  de  gamle  Stiv-Stikkere  kalder 
Foto-Grafier,  for  det  véd  jo  dog  hvert  Barn, 
at  vi  siger  baade  Kobber-Stik  og  Staal-Stik 
og  Jord- Beskrivelse  i  Stedet  for  Geo-Grafi  — 
men  for  Resten  var  det  jo  ikke  om  Stik,  vi  skulde 
snakke,  det  var  jo  om  lille  Nik.  De  véd  jo  nok, 
at  det  immer  har  været  vores  Mening,  at  han  ad 
Aare  skulde  i  Kjolen,  og  der  er  jo  imellem  Mutter 
og  mig  ikke  to  Meninger  om,  at  vi  jo  maa  kunne  faa 
et  rigtig  godt  Stykke  af  en  Danne-  og  Præste- 
Mand  ud  af  ham,  for  for  det  Første  er  han  jo 
vores  eget  Kjød  og  Blod  og  saa  dejlig  rød  fed 
som  nogen  af  de  Bedste  af  dem,  som  har  gaaet 
paa  de  aller  bedste  Folke -Høj -S  koler,  og  for 
det  Andet  saa  har  han,  saa  lang  han  er,  ikke  lært 
det  aller  bitteste,  skønt  der  jo  mere  end  en 
Gang  har  været  dem,  der  har  havt  deres  Garn 
ude  for  at  fange  ham  og  faa  ham  afrettet  efter 
deres  Hoved. 

Der  var  nu  først  salig  Moster.  Ja  hun  kunde 
saamænd  godt  have  tegnet  en  Mester  Erik  som 
sit  Bomærke,  og  Enhver  skulde  have  kjendt,  at  det 
var  hende,  og  saa  kan  De  jo  nok  tænke,  at  hun 
var  ikke  efter  mit  Hoved,  og  Nik  var  jo  i  det 
Kapitel  ikke  falden  langt    fra  Stammen,    men    ser 

De,  Knægten  skulde  jo  have  al  Ting  efter  hende, 
ogsaa  kunde  En  jo  ikke  altid  vende  det  Laadne 
ud  —  hun  fik  nu  saa  travlt  som  en  Mus  i  Barsel- 
Seng  med  at  faa  Fingre  i  denne  gamle  Mand- 
Draber  og  Bårne- Morder,  som  vi  i  gamle 
Dage  kaldte  A.  B.  C.  ten,  men  som  jeg  er  i  Vilde - 
Kede  med,  hvad  jeg  skal  kalde  nu,  da  vi  har  op- 
sagt den  Bog-Stav  C.  og  bedt  den  flytte  der  hen, 
hvor  Peberet  gror,  om  man  skal  sige  A. B.D.'en 
eller  bare  A. B.'en,  men  det  haaber  jeg  nu,  de 
kan  faa  vedtaget  paa  det  næste  nordiske  Ret- 
Skrivnings-Møde,  hvis  at  de  rigtige  Folk 
kommer  sammen  der,  saa  at  det  ikke  bliver  et 
Fejl-Skrivnings-Møde  i  Stedet  for,  hvor  de 
bare  laver  nye  Bog- Staver  til  at  pine  de  Smaa 
med.  Men  som  sagt,  Moster,  det  Skind,  havde  da 
endelig  faaet  manet  denne  gamle  Kong  Herodes 
op  af  Kisten,  for  hun  havde  nu  en  Gang,  da  man 
ikke  vidste  bedre,  faaet  lært  at  læse,  og  det  var 
hun  nu  i  sin  Enfoldighed  saa  kiste-glad  over, 
og  da  hun  nu  blev  aflægs,  det  Liv,  og  ikke  mere 
selv  kunde  stavre  ud  af  Stuen,  saa  bildte  hun 
sig  ordenlig  ind,  at  hun  virkelig  kunde  have  nogen 
Hj ærte- Glæde  af  at  sidde  Time  ind  og  Time 
ud  og  glo  i  Bøgerne,  skøndt  vi  jo  for  længst  er 
bleven  oplyst  om,  at  alle  Bog -Staver  er  døde, 
selv    om    de    er  skrevne  med  Engle- Fingre  og 

Stjærne-Penne.  Hun  var  da  kommen  saa  vidt, 
at  hun  havde  faaetNik  lokket  ind  til  sig  med  en 
stor  Honning-Kage,  som  hun  holdt  for  Næsen 
ad  ham  lige  som  et  Knippe  Hø,  naar  man  skal 
have  et  gammelt  øg  til  at  gaa  hen  og  slagtes; 
men  Meningen  var  jo  at  forgive  ham  med  dette 
rene  Barne-Rotte-Krudt,  og  jeg  skulde  be- 
gribeligvis være  uden  for  det  Hele,  og  det  var  jeg 
nok  ogsaa,  for  jeg  stod  uden  for  Vind-øjet  og  saa' 
det  Hele,  og  det  var  en  ren  Styrelse,  jeg  havde 
just  ligget  og  lantret  mig  ude  i  Engen  og  røget 
min  Pibe,  og  da  jeg  saa  hverken  kunde  faa  Kik 
paa  Nik  i  Provstens  S  tikkels- Bær  eller  inde 
hos  Grissene,  saa  kunde  jeg  jo  begribe,  at  der 
maatte  være  Ugler  i  Mosen,  og  saa  gik  jeg  til 
Mosters  Kammers  og  tittede  ind,  —  jo,  jeg  takker! 
Der  sad  ganske  rigtig  den  gamle  Ugle!  —  »Naa 
min  egen  lille  Laj,«  siger  hun,  for  hun  tog  ham 
nu  i  alle  Maader,  enten  hun  nu  var  sød  eller  sur, 
fra  den  forkerte  Ende,  og  derfor  kaldte  hun  ham 
alle  Tider  for  Laj,  «naa  lille  Laj,«  siger  hun  og 
peger  ned  i  Bogen,  »hvad  siger  saa  b — a — k?« 
Men  saa  skulde  De  jo  have  set  ham,  hvordan  at 
han  stod  og  skrævede  ud  med  Bag -Benene  og 
begge  Næverne  i  Buxe-Lommerne,  og  saa  satte 
han  Stump -Næsen  i  Sky,  saa  han  saa'  en  hel 
halv  Tomme  højere  ud  end  ellers  og  sagde  ikke  et 

Muk.  »Naa  lille  Laj,«  begyndte  Moster  igjen,  og 
saa  var  hun  saa  fin  som  Fedt  paa  en  Ært,  »hvad 
siger  saa  b— a— k?  Det  siger  jo  bak,  ikke  sandt?« 
Men  saa  snappede  han  hendes  Glar-øjne,  som 
hun  lige  havde  lagt  fra  sig,  og  satte  dem  paa  sin 
egen  Næse  og  saa'  paa  hende  og  sagde:  »Hvor 
kan  de  tre  sorte  Trolde  sige  bak?«  og  saa  snub- 
bede han  Honning-Kagen  og  stak  i  Rend  ud  ad 
Doren  og  op  i  det  store  Sommer-Pære-Træ,  og 
der  sad  han  og  tærede  den  Mellemmad  med  Glar- 
øjne  paa,  og  jeg  var  jo  nær  ved  at  sprække  af 
Latter.  Men  det  Artigste  ved  det  Hele  det  var 
dog,  at  Borte  tog  Mosters  Glar-Øjne  med  det 
Samme,  om  Knægten  nu  har  ladt  dem  hænge  oppe 
i  Træet  eller  prøvet,  hvordan  at  de  vilde  klæde 
Grissemand,  og  saa  var  hun  jo  pisket  til  at 
holde  sin  Næse  fra  Bøgerne,  det  er  jo  ikke  hver 
Dag,  at  Kræmmeren  kommer  med  Glarojne,  og  jeg 
var  jo  immer  saa  kort  for  Hukommelsen  de 
Gange,  jeg  skulde  til  Bys  — ja,  det  var  jo  dog 
for  meget  forlangt,  at  En  selv  skulde  række  Haand 
til  at  faa  sit  eget  levende  Kjod  og  Blod  byttet 
om  med  saadan  en  Skifting  af  en  Bog- Orm. 
Men  saadan  slap  Nik  nu  den  Gang! 

Naa  —  saa  drev  det  jo  over  et  Aars  Tid  eller 
to,  men  saa  kom  Provsten  en  Dag  og  gav  sit 
Besyv    med   i  Lavet    om  Nik,  —  ja    saadan   En 

bilder  sig  nu  immer  ind,    at  det  er  hans  Pligt  at 
stikke    sin   Næse   i   Næstens    Gryder,    al   den 
Stund  han  dog  gjorde  klogere  i  bare  at  passe  sin 
egen  Potte,   og  jeg  havde  godt  nok  Sind  til  at 
vise  den  Karl  Vinter -Vej  en,    men  det  var  nu, 
som  De  jo  nok  kan  tænke,  ikke  saa  nemt  endda, 
og   saa    sagde  jeg  saa  mange  Tak,    og   at  jeg 
skulde  tænke  over  den  Sag,  og  det  gjorde  jeg  ogsaa. 
Jeg  vidste  jo  nok,  hvordan  at  jeg  helst  vilde  have 
lavet  det  efter  min  egen  Koge-Bog,   jeg   mener, 
om  jeg  kunde  have  faaet  Fingre  i  saadan  en  rigtig 
Danne -Mand,    som  vilde  have  paataget  sig  det 
ærefulde   Hverv    at    være    aandelig   Foster- 
Fader  for  Nik  og  faa  ham  lavet  i  Stand,    saa  at 
han  kunde  slippe  saa  lempelig  igjennem   de    for- 
skjellige  Prøvelser,  uden  at  han  havde  nødig  at 
faa  sit  lille  danske  Hoved  sat  af  og  et  af  de  for- 
skruede   latinske    skruet   paa    i    Stedet    for    — 
saadan  en  af  dem,    der  strax  kan   faa  de  Smaa 
kjørt  ind  i  den  rigtige  Skure,    saa  at   det    fra  det 
Første,  de  kan  begynde  at  mæle,  staar  sole-klart 
for  dem,  at  hele  den  øvrige  Verden  er  spedalsk, 
men    de    Danske    er    Hjærte-Folket    og  Vor- 
Herres  udvalgte  Folk  og  bestemt  af  ham  til  at  blive 
det  berømteste  af  alle  Folk,  fordi  Læge-Dommen 
for   Tidens    Spedalskhed   findes    der    og    der 
alene,    saa  at  Vor-Herre  ikke  kan   undvære    os 

for  at  faa  sin  Verden  kureret,  hvad  der  maaske 
kan  holde  haardt  nok  for  ham,  hvis  de  sætter  sig 
paa  Bag -Benene  og  ikke  med  det  Gode  vil  give 
os,  som  har  Blikket  for,  hvad  der  fejler  dem,  og 
véd,  hvor  de  rigtige  Urter  gror,  Lov  til  at  kurere 
paa  dem.  —  Ja,  havde  jeg  bare  kunnet  faa  Fingre 
i  en  af  de  Bedste  af  dem,  vi  ejer,  til  at  tage  sig 
af  Tingen,  det  havde  rigtig  nok  været  Mad  for 
Mogens!  men  des  værre!  der  skal  jo  mere  til  at 
fange  en  Fugl  end  bare  at  fløjte,  og  da  jeg  ikke 
kunde  skaffe  den  Lim,  der  behøvedes  til  den 
Pind,  saa  maatte  jeg  jo  lade  den  Fugl  flyve. 
Og  den  Gang  var  det  virkelig  kommet  saa  vidt, 
at  jeg  for  Alvor  gik  og  tyggede  Drøv  paa  det,  om 
det  ikke  var  lige  saa  godt  at  springe  i  det  som 
krybe  i  det  og  putte  Nik  lige  paa  Hovedet  ind 
i  den  sorte  Skole,  selv  om  den  var  lige  saa  sort 
som  den  lede  Satan  —  det  var  nu  sidst  paa 
Aaret,  Graa-Vejr  og  taaget  var  det,  og  Gigten  var 
haard  ved  mig,  men  saa  traf  det  sig  saa  mageløst, 
at  det  netop  blev  Ny-Aar  i  de  Dage,  og  da  man 
jo  ikke  godt  kan  lade  være  at  kjøbe  sig  en  ny 
Almanak,  saa  tænkte  jeg,  at  jeg  lige  saa  godt 
kunde  kjøbe  den,  som  Anton  Nielsen  og  Mads 
Hansen  gav  ud  i  Fjor.  Og  det  var  en  velsignet 
Dag,  da  den  herlige  lille  Bog  kom  i  Huset  hos 
mig,   og  det  kan  nok  være,    at  jeg  igjen  blev  Karl 

for  min  Hat,  da  jeg  fik  Pastor  Hostrups  dejlige 
lille  Afhandling  om  »Lidt  om  Dannelse«  til 
Livs.  Det  smagte!  jo,  jeg  takker,  og  det  lige  ned 
i  Støvle- Skafterne.  Der  har  han  rigtig  nok  læst 
den  latinske  Dannelse  og  alt  »det  latinsk- 
tyske Død -Bi  deri«  Texten,  saa  jeg  gad  se  den, 
der  kunde  tage  Troen  fra  ham  i  det  Stykke,  og 
derfor  har  jo  selv  Tang  ikke  troet,  at  han  kunde 
gjøre  det  bedre,  men  bare  trykt  alt  Hostrups 
»Lidt  om  Dannelse«  af  i  sin  sidste  Bog.  Jeg  vil 
nu  bare  bede  Dem  slaa  op  i  den  Almanak  og  læse, 
hvad  der  staar  skrevet  Side  —  ja,  naar  jeg  ser 
rigtig  til,  saa  er  det  Løjerligt  nok,  for,  skøndt  der 
naturligvis  er  lutter  gode  Sider  ved  den  Almanak, 
saa  skal  det  dog  knibe  for  En  at  udpege  en  eneste 
god  Side  ved  den,  for  de  har  nok  rent  glemt  at 
sætte  Siderne  oven  over  med  Tal,  og  derfor  er  det 
vel  bedst,  at  jeg  trykker  det  af  Alt  sammen,  og 
det  er  da  heller  ikke  nogen  Skade  til,  for  en  god 
Sag  bliver  da  ikke  sagt  for  tit,  fordi  den  siges 
tre  Gange. 

Der  siger  altsaa  Pastor  H  o  s  t  r  up :  »Jeg  kjender 
ikke  synderlig  til  de  nuværende  Latinskoler,  men 
stor  Forandring  til  det  Bedre  er  der  dog  neppe 
sket,  siden  jeg  færdedes  paa  de  Steder.  I  min  Tid 
læste  vi  der  Latin  hver  evige  Dag  i  hele  otte  Aar, 
og  da  vi  saa  slap  ,    var   der   neppe    nogen   af  os, 

der  kunde  saa  meget  deraf,  at  han  læste  en  latinsk 
Bog  med  Lyst,  og  det  Indtryk,  vi  havde  faaet  af 
den  saakaldte  klassiske  Oldtid,  var  overordenlig 
fattigt.  Vil  man  saa  sige:  Ja,  det  er  heller  ikke 
Sagen,  thi  Udbyttet  deraf  er  ikke  de  Kundskaber, 
man  faar,  det  er  den  almindelige  Dannelse,  og  der 
er  dog  Ingen,  der  bliver  saa  dannet  som  de,  der 
have  gaaet  den  lærde  Skole  igjennem,  der  er  Ingen, 
der  lærer  at  tænke  som  de,  saa  svarer  jeg:  ja,  det 
er  klart,  at  man  slider  ikke  saadan  i  det,  uden  at 
en  eller  anden  Evne  bliver  skærpet  derved;  dette 
Udbytte  vilde  man  vel  ogsaa  have  af  i  otte  Aar 
at  bygge  Korthuse  eller  skære  Svovlstikker.  Men 
det  kommer  an  paa,  om  den  menneskelige  Ud- 
vikling i  det  Hele  taget  fremmes  derved.  Skal  vi 
s'é  bort  fra  de  egentlige  Kundskaber,  som  natur- 
ligvis siden  kan  komme  til  Nytte,  saa  at  vi  godt 
kan  sige  som  Per  Degn,  at  vi  ikke  vil  sælge  det 
Latin,  vi  kan,  for  hundrede  Daler,  ja  for  hundrede 
Daler  til,  skulle  vi  betragte  Latinlæseriet  og  Latin- 
skriveriet som  Dannelsesmiddel,  saa  vil  jeg  sige,  at 
vi  blev  meget  mindre  dannede  derved,  end  vi  blev 
afrettede,  øvede  i  en  spidsfindig  og  skruet 
Tænkning,  som  var  vor  Natur  imod.« 

Ja,  det  staar  der,  og  naar  Nogen  ønsker  at 
vide,  hvad  det  vil  sige,  at  man  bliver  afrettet, 
saa  staar  der  paa  Side  —  eller  hvad  jeg  vilde  sagt, 

længere  foran,  at  det  er  saadant  Noget  som,  at 
naar  en  Hest,  »som  man  stundom  ser  det  hos 
Kunstberiderne,  er  bleven  indøvet  i  at  sidde  ved  et 
Frokostbord  som  et  Menneske  med  en  Serviet  om 
Halsen  og  trække  i  en  Klokkestreng,  saa  er  den 
afrettet«. 

Er  det  nu  ikke  mageløst?  Det  er  jo  paa 
en  Prik,  som  om  den  Gamle  selv  havde  havt 
Ordet!  Da  jeg  havde  faaet  læst  det  om  Svovl- 
Stikkerne  og  Kort-Husene,  var  det,  som  om 
der  paa  en  Gang  blev  tændt  Lys  i  min  Sjæl  og 
mine  daarlige  Planer  blev  pustede  omkuld  som 
Kort-Huse.  Og  jeg  gad  nok  vidst,  hvad  Bojsen 
ovre  i  Gjedved  nu  siger,  efter  at  han  har  læst  dette 
hersens,  om  han  ikke  maa  tage  i  sig  igjen 
Noget  af  det,  han  sagde  i  sin  Tale  den  Gang,  de 
fire  Høj-Skoler  holdt  Møde  i  Dons,  som  Morten 
Eskesens  Folkeblad  »Fylla«  fortalte  os  om  lige 
fra  Først  til  Sidst.  Hun  har  et  Par  dejlig  lange 
ører,  den  lille  Fylla,  ogspædmælet  skal  Ingen 
sige  hende  paa,  at  hun  er,  saa  hvad  hun  faar  at 
vide,  det  skal  nok  løbe  Landet  rundt  og  volde 
Glæde  for  Mange,  men  da  jeg  ikke  véd,  om  De 
hører  til  hendes  Holdere,  saa  vil  jeg  fortælle 
Dem,  hvad  det  var,  jeg  tænkte  paa,  det  var  den 
Tale,  som  Bojsen  holdt  og  sammenlignede  Dig- 
terne ved  Mærgel-Gravere,  som  skulde  hjælpe 

paa  den  udpinte  Folke-Jord.  ■> Dybest  nede,« 
sagde  han,  »staar  Grundtvig  og  maaske  Oehlen- 
schlåger.  Grundtvig  kaster  nogle  ordenlig  store 
Klumper  op,  saa  store,  at  han  ikke  kunde  Løfte 
nogle  af  dem.  Højere  stod  Ingemann,  Hostrup, 
Holberg,  de  staa  paa  Bænken  og  kaste  op,  hvad 
de  første  have  faaet  Løs.«  »Men,«  sagde  han  siden, 
»der  er  to  Slags  Mærgel,  Kalk -Mær  gel  og 
Sand-Mærgel,  den  første  var  den  bedste, 
Grundtvigs  var  alene  af  den  Slags,  den  anden 
var  mindre  god,  men  kunde  dog  gjøre  Gavn,  dertil 
hørte  Ingemanns,  Hostrups  o.  fl.«  —  jeg  mener, 
at  naar  Bojsen  nu  læser,  hvad  Hostrup  har  skrevet 
i  Almanakken,  saa  maa  han  kunne  se,  at  han  er 
kommen  godt  efter  det,  og  at  han  selv  har  Ret, 
naar  han  siger,  at  Hostrup  bare  kaster  op  det 
Samme,  som  Grundtvig  har  faaet  lost  og  kastet  op, 
men  saa  maa  det  jo  være  den  samme  gode  Slags 
Mærgel,  og  saa  vil  han  vist  ogsaa  som  de  Fleste 
nu  om  Stunder  sætte  Hostrup  noget  dybere,  end 
han  lod  til  at  have  Lyst  til  den  Gang. 

Der  sad  jeg  i  en  slem  Klem- Hær ke,  for 
Nik  grode  jo  til  —  vi  behøvede  saamænd  ikke  at 
betale  i  dyre  Domme  for  at  faa  ham  afrettet 
til  at  sidde  ved  et  Frokost-Bord  —  og  Provsten 
pressede  jo  paa  fra  den  ene  Side,  medens  Alma- 
nakken klemte  imod  fra  den  anden,    saa  jeg  sad 

grangivelig  som  en  Graa-Ben  imellem  et  Par 
Negle  og  var  vist  bleven  klemt  helt  flad,  hvis  der 
ikke  igjen  var  sket  et  Mirakel  —  Kapellanen 
fik  Kald  ovre  paa  Heden  og  blev  gift  med  Frøknen, 
og  saa  ved  Brylluppet  var  hun  jo  saa  glad  som 
en  nyslaaet  Toskilling,  og  saa  lovede  hun  mig 
at  tage  Nik  med  sig  der  over  et  Aars  Tid,  og  saa 
kunde  Provsten  jo  se  sig  om  efter  et  Par  andre 
ører,  han  kunde  ty  Ide  sit  Spilde-Vand  i  end 
mine,  for  de  meldte  sig  paa  en  Gang  fra  den 
Tjeneste. 

Nu  tænkte  jeg  jo,  at  al  Ting  var  klappet  og 
klart,  og  hvad  der  gjorde  Glæden  topmaalt, 
det  var,  at  de  oppe  i  Folke-Thinget  begyndte  at 
pille  ved  det  latinske  Skole-Væsen,  for  jeg 
bildte  mig  jo  ind,  at  det  maatte  de  jo  sagtens 
kunne  faa  pillet  itu,  saa  pil-raadent  som  det 
var,  og  der  var  jo  Folk  der  oppe,  som  endelig 
vilde  gjøre  Alvor  af  det  og  sætte  en  folkelig 
nordisk  Dannelse  i  Høj -Sædet  i  alt  Fald  ved 
Siden  ad  den  latinske,  som  jo  bare  har  ført  til 
»Polituren,  som  egentlig  er  den  franske  Dan- 
nelse, og  Afretningen,  som  hos  os  er  den 
tydske«,  som  Hostrup  allerede  siger  i  sit  »Lidt 
om  Dannelse«,  men  den  Glæde  varede  da  ikke 
længere  end,  fra  Høns  fløj  op  til  Høns  fløj  ned, 
for  jeg  og  andre  Danne- Mænd,  som  havde  frvdet 

os  til,  at  vi  dog  nu  endelig  kunde  faa  vore  Børn 
paa  en  grøn  Gren,  vi  fik  kuns  en  lang  Næse, 
da  det  Hele  lab  ud  til  Torske- Suppe,  og  de 
netop  gik  hen  og  kappede  den  nordiske  Gren  af, 
og  saa  blev  der  jo  kun  de  elendige  to  Vissen  - 
Pinde  tilbage,  nemlig  den  latinske,  paa  hvilken 
man  da  ikke  skal  kunne  finde  Spor  af  Fugls 
Føde  for  de  Smaa,  uden  maaske,  hvad  de  latinske 
Skader  har  efterladt,  som  har  siddet  paa  den,  og 
den  er  jo  ogsaa  saa  død,  som  den  kan  være,  og 
saa  den  mathematiske,  som  nok  maa  være 
døde  re  endnu,  da  vi  jo  for  længe  siden  er  bleven 
oplyst  om,  at  Mathematiken  er  det  dødeste 
af  Alt,  saa  man  maatte  nok  spørge,  som  at 
Morten  Eskesens  Fylla  hun  spurgte  for  længe 
siden:  »er  ikke  det  at  aflive  Børnene  i  Stedet  for 
at  oplive  dem?«  Ja,  de  Folk,  som  ikke  betænkte 
sig  paa  at  slaa  til  den  Dag,  det  aandsfor- 
bryderske  Forslag  var  til  Afstemning,  de  bildte 
sig  vel  sagtens  ind,  at  det,  de  lavede,  vilde  kunne 
slaa  til  som  Føde  for  de  Smaa,  og  jeg  tænker 
ogsaa  nok,  at  det  kan  slaa  til,  det  vil  da  sige 
som  ved  Skrædderens  Barsel,  hvor  de  aad 
Barnet  med,  og  derfor  siger  jeg  med  et  lille 
Ændrings-Forslag  det  Samme  som  Kudolph 
Schmidt  siger  saa  mageløst  i  det  sidste  Nummer 

af  »Ide  og  Virkelighed«,  at  »det  Barn,  der  blev 
avlet  den  Nat,  det  er  der  nok  ikke  Liv  i«. 

Men  i  Nik  var  der  Liv,  da  han  kom  tilbage 
igjen ,  men  der  var  jo  des  værre  ogsaa  Liv  i 
Provsten,  og  saa  begyndte  han  jo  forfra  med  den 
gamle  Vise,  og  det  var  jo  Vanskeligheden,  at  jeg 
kunde  ikke  nægte,  at  »alle  de  Bedste,  vi  eje«, 
baade  Grundtvig  og  Birkedal  og  Hostrup,  de  har 
jo  dog  selv  gaaet  i  den  sorte  Dødbider-Skole 
og  er  dog  blevne  til  det,  de  er,  og  selv  om  der 
ogsaa  maatte  et  Par  Mirakler  til  for  at  faa  Noget 
ud  af  Birkedal,  som  vi  jo  kan  læse  det  i  hans  Livs- 
Forelse,  saa  kunde  En  jo  ogsaa  vente,  at  Nik  vilde 
kunne  blive  hjulpen  paa  samme  Maade,  hvis  det 
kneb,  og  da  jeg  saa  lagde  rigtig  Mærke  til,  at  der 
i  »Lidt  om  Dannelse«  med  reneOrd  stod,  at  der 
næppe  var  sket  stor  Forandring  til  det  Bedre 
med  Latin- Skolerne,  saa  var  jeg  jo  lige  ved  at 
gaa  i  Fælden  eller  rettere  jage  min  egen  Dreng 
i  den. 

Men  saa  skete  det  andet  Mirakel,  hvorved 
den  Lille  slap  for  den  latinske  Krum- Slutning! 
Ja  tænk,  om  En  selv  havde  været  Skyld  i,  at  han 
var  gaaet  hen  og  bleven  saadan  en  latinsk 
Skriver-Hans  og  folkelig  Kristen-Skæv-Ben, 
som  Hostrup  nok  har  været  paa  gode  Veje  til  at 
blive  ved  at  være,  inden  han,   som  han  selv  siger, 


112 

»blev  helbredet  for  den  latinske  Hovmod«! 
Til  al  Lykke  fik  jeg  at  læse  de  Taler,  som  de  holdt 
for  hinanden  paa  Marien-Lyst,  da  Karle- 
Flokken  kom  til  den  1ste  November,  og  da  jeg 
læste,  hvad  Hostrup  nu  sagde,  saa  kunde  jeg  jo 
skønne,  at  han  maatte  have  faaet  bedre  Forstand 
paa  de  Dele,  siden  han  var  med  til  at  trykke  den 
forrige  Almanak,  for  nu  sagde  han  lige  rent  ud 
af  Posen,  at  i  gamle  Dage,  då  han  og  Inge- 
mann gik  i  Latin-Skolen,  da  kunde  de  jo  nok 
more  sig  der,  men  Sagen  var,  at  den  Gang  havde 
man  daarlige  Latin-Skoler,  men  jo  bedre  de 
bliver,  des  mindre  Gammen  bliver  der  Plads  til, 
saa  til  Sidst  bliver  de  rent  utaalelige,  og  saa  alt 
det,  han  sagde  om  de  stakkels  latinske  Smaa 
med  det  trykkede  nedbøjede  Ydre  og  næsten 
bekymrede  Ansigt  —  ja,  hvor  havde  jeg  dog 
havt  mine  Tanker  henne!  det  var  jo  paa  et  Haar 
det  selv  samme,  som  Morten  Eskesens  Fylla 
hun  skrev  for  et  Par  Aar  siden  i  det  herlige  Stykke, 
som  var  overskrevet:  »Skole-Bænk  og  Pine- 
Bænk«,  om  hvordan  de  stakkels  Smaa  bliver 
klemt  og  hærpet  med  Alle- Haande,  enten  de  saa 
piber  eller  synger,  om  hvordan  »de  sidder  paa 
Skole-Bænkene,  som  tit  er  sande  Pine-Bænke 
for  dem,  medens  de  kun  altfor  tit  finder  sig  taalig 
deri,   ja,    véd    ikke  Andet,   end   at  de   er  rig'tig 

glade  ved  det,  fordi  Livet  allerede  er  presset 
ud  af  dem,  og  de  allerede  ikke  længer  véd  Rede 
paa,  hvad  barnlig  Glæde  er.«  Se  —  Alt  det 
kom  jeg  jo  saa  til  at  tænke  paa,  og  saa  slap  Nik 
jo  for  Pine-Bænken  den  Gang. 

Og  Jeg  —  Ja  nu  skal  De  bare  hore!  En 
Dag  fo'r  det  lige  som  et  Lyn  igjennem  mit 
Hoved,  at  det  kunde  dog  maaske  hænde  sig,  at 
ikke  alle  Latin- Skolerne  var  bleven  det,  som  de 
Høj -Lærde  kalder  for  »bedre«,  og  da  jeg  lige  i 
de  Dage,  som  De  véd,  var  paa  en  længere  Rejse, 
angaaende  Politiken,  saa  tog  jeg  mig  for,  med 
det  Samme,  alle  Vegne  at  spørge  om  Skole- 
Rygte,  for  jeg  lurede  jo  paa,  at  jeg  dog  et  eller 
andet  Sted  skulde  faa  den  Besked,  at  det  var  en 
»daarlig  Skole«,  for  saa  kunde  man  jo  begribe, 
at  det  maatte  være  den  aller  bedste,  men  alle 
Vegne,  hvor  jeg  selv  kom  og  hvor  jeg  fik  sendt 
Bud  hen  — ja,  saa  vidt  er  det  nu  kommet  i 
gamle  Danmark!  —  alle  Vegne  krode  de  sig 
af,  at  det  var  rigtig  gode  Skoler,  som  var  bleven 
meget  bedre,  siden  Ingemann  gik  i  dem,  og 
værre  Skuds-Maal  kunde  de  da  ikke  godt  give 
sig  selv,  saa  jeg  skulde  jo  nok  bare  mig.  Men 
saa  falder  der  mig  en  Dag  en  Avis  i  Haanden,  og 
der  ser  jeg,  hvor  meget  Is-Lænderne  har  at  be- 
klage sig  over,  at  de  er  bleven  forsømt  og  gjort 

Knud  Valløs  efterlndte  Digte   og  Fortællinger.  ° 

Uret,  og  saa  kom  jeg  i  Tanke  om,  at  der  er  jo 
ogsaa  en  Latin- Skole  der  oppe,  og  den  har  vel 
ogsaa  maattet  være  Stiv-Barn.  Véd  De  kanske 
Noget  om  det?  Ja,  den  ligger  da  saa  langt  borte, 
at  de  mange  nymodens  Forbedringer  kanske  ikke 
er  naaet  der  op,  og  det  skal  være  ganske  vist,  at 
de  høj-latinske  Older-Mænd,  som  rejser  om- 
kring om  Sommeren  for  rigtig  til  Bunds  at  spænde 
de  Latin-Skoler,  vi  har  her  nede,  ind  i  den  latinske 
spanske  Kappe,  endnu  ikke  nogen  Sommer  har 
stukket  deres  Næse -Ben  inden  for  Dørrene  der,  og 
derfor  har  jeg  tænkt  at  sende  Nik  der  op,  for,  ser 
De,  hvis  De  nu  kan  sende  mig  det  Bud,  at  det  er, 
hvad  De  kalder  en  daarlig  Skole,  saa  kunde  jeg 
jo  aldrig  ønske  mig  en  bedre  for  ham,  og  dersom 
den  nu  ogsaa  var  begyndt  at  fordærves,  saa  vilde 
det  dog  vare  en  lille  Stund,  inden  de  kunde  be- 
gynde at  tage  Livet  af  ham  med  deres  latinske 
Tør -Fisk,  da  der  jo  dog  skal  være  nogen  For- 
skel paa  Sproget,  og  han  har  jo  ikke  lært  det,  og 
saa  har  jeg  jo  rigtig  nok  Noget  at  stoppe  Mun- 
den paa  Provsten  med,  naar  han  begynder  at  dreje 
den  gamle  Lire.  Og  der  er  en  anden  Ting,  jeg 
ogsaa  har  tænkt  paa,  at  efter  Haanden,  som  han 
rigtig  lærer  at  snakke  med  dem  der  oppe,  saa  vil 
han    nok  kunne  hitte  mange  af  de  gode  gamle 

Ord,  som  han  kan  tage  med  sig  hjem,  for,  som 
Christopher  sagde  ved  det  sidste  Venne-Møde, 
»naar  man  bare  først  fik  de  nordiske  Ord  frem, 
saa  vilde  A  an  den  nok  komme  bag  efter«,  og  saa 
kunde  vi  kanske  nok  leve  den  Dag,  :"da  han  kunde 
sætte  disse  latinske  Skole-Pine-Bænke-Bidere 
i  Skamme-Krogen. 

Ja,  til  gamle  Is- Land!  Hvad  siger  De  om 
det?  Det  maa  dog  bestemt  være  en  Indskydelse! 
Og  kunde  De  nu  maaske  pirre  lidt  ved  dem  der 
inde,  saa  at  Damp- Skibet  kom  til  at  gaa  lidt  snart 
i  Stedet  for  at  ligge  paa  den  lade  Side  der  inde, 
saa  var  det  rigtig  rart. 

Deres  hengivne 

Jens  Birke-Ris. 


Efter-Skrift.  Og  hvis  De  saa,  kære  Hr. 
Blad- Styrer!  for  gammelt  Venskabs  Skyld  vilde 
spinde  en  Ende  for  dem  der  oppe  iKigs-Dagen, 
saa  at  der  kunde  blive  lagt  en  lille  Stamp  Lyn- 
Buds -Tov  op  til  Is-Land  —  nu  har  de  jo 
•»Tordenskjold«  til  at  besørge  det  —  at  vi  kunde 
høre  saa  jævnlig  fra  Nik,  men  det  forstaar  sig, 
der  maatte  jo  med  det  Samme  sørges  for,  at  det 
blev  meget  billigt,  for  det  var  jo  Is-Lænderne, 

der  skulde  bruge  det,  for  blev  det  dem  for  dyrt, 
saa  vilde  jo  baade  de  og  Bjørnsson  og  Høgs- 
bro ogsaa  faa  det  Tov  at  hænge  sig  i,  og  det 
kunde  jo  Ingen  fortænke  dem  i. 


J.  B-R. 


Skrødder-Madsens 

Populære  Foredrag. 


(Holdt  ved  et  Marked  i  Foreningen   »Fremtiden«.) 


Mine  Damer  og  Herrer! 

Der  er  en  stor  Digter,  som  hedder  Goethe, 
og  hansiger:  »Das  eigentliche  Studium  der  Mensch- 
heit  bleibt  doch  immerwech  der  Mensch«,  og  det 
bemærker  paa  Dansk,  at  Mennesket  skal  immer 
væk  studere  paa  sit  eget  Bedste,  og  derfor  maa  vi 
passe  paa,  at  vores  Kundskab  til  Verdensordningens 
Natur  og  Væsen  ikke  bliver  til  den  falske  Dan- 
nelses uægte  Flitterstads ,  for  den  gaar  inte, 
Granberg ! 

Vi  maa  derfor  immer  væk  bemøje  os,  for  at 
betragte  Naturens  mærkbare  Skabninger  i  deres 
Forhold  til  Menneskene,  som  jo  er  Skabningens 
Herrer,  om  de  er  nyttige  eller  skadelige  og  for- 
tærende Dyr,  at  vi  kan  tage  vore  Forholdsregler 
derefter  og  immer  væk  komme  til  at  leve  be- 
hageligere og  bedre,  for  det  er  dog  Meningen  med 
Livet. 

Hvad  er  Livet?     Ja,  jeg  siger  nu,  at  Livet  er 

ikke  Andet,  end  at  man  slaas  for  Føden  fra  Mor- 
gen til  Aften,  og  det  kan  man  se  hver  Dag,  som 
for  pr.  Exempel,  at  Sjoverne  de  slaas  med  By- 
budene, og  det  er  Føden,  de  slaas  for,  og  Dyrene 
slaas  med  Dyrene,  og  det  er  Føden,  de  slaas  for, 
og  Menneskenes  Børn  slaas  med  Dyrene,  og  det 
er  Føden,  de  slaas  for,  og  naar  to  er  oppe  at  slaas, 
saa  ender  det  jo  gemenlig  med,  at  den  Ene  af  dem 
han  maa  give  tabt,  og  somme  Tider  er  det  Men- 
nesket, der  maa  give  tabt,  og  somme  Tider  er  det 
Dyrene,  som  maa  give  tabt,  og  derfor  mener  jeg, 
at  naar  vi  er  færdig  med  Mennesket  og  skal  til  at 
inddele  Dyrerigerne,  saa  kan  vi  passeligst  inddele 
dem  i  de  Dyr,  som  æder  Mennesket,  og  de  Dyr, 
som  Mennesket  æder. 

Angaaende  Mennesket,  paa  Tysk:  der  Mensch, 
paa  Latin:  homo  sapiens  Linné,  saa  har  de  Lærde 
fundet  ud,  at  der  skal  være  5  forskellige  Kacer 
Uge  til  at  tælle  paa  Fingrene,  nemlig  den  sorte, 
den  hvide,  den  røde,  den  brune  og  saa  den  gule 
eller  Kineserne,  som  ogsaa  skal  kj endes  paa,  at  de 
har  noget  Aparte  i  Hodet,  nemlig  en  Pisk.  Men 
denne  Inddeling,  den  dur  ikke,  du,  Lars  Frandsen! 
For  jeg  har  kjendt  en  Karl,  han  var  saa  gul  i  An- 
sigtet som  nogen  Citron,  for  hans  Kone  ærkede  ham, 
og  saa  slog  han  sig  til  Flasken  og  havde  en  Pisk 
fra  Morgen  til  Aften  og  fra  Aften  til  Morgen,  bare 

med  den  Forskel,  at  han  gik  med  den  om  Dagen 
og  laa  med  den  om  Natten,  ganske  som  Kineserne, 
som  dog  NB.  har  Nat,  naar  vi  har  Dag,  og  Dag, 
naar  vi  har  Nat,  baade  her  i  Kjoge  og  i  Peder- 
hvidtfeldtstræde,  for  der  var  Karlens  Forældre  fra, 
saa  han  var  ingen  Kineser,  men  lige  saa  god  Mand, 
som  De,  mine  Damer  og  Herrer. 

Og  saa  er  der  disse  to  Portræter,  sande  Mester- 
stykker, som  er  malede  af  den  berømte  Archilles, 
dog  ikke  ham,  som  blev  greben  i  Hæleri  i  den 
trojanske  Krig,  og  straffet  paa  Livet  for  samme 
hans  Sags  Skyld,  for  det  var  flere  Aar,  før  Moster 
blev  født  og  Faster  døde. 

Angaaende  Moster,  saa  var  hun  lige  saa  rød, 
som  nogen  af  de  Kobberrøde,  og  vi  kaldte  hende 
immer  væk  for  Selvkogeren,  naar  hun  ikke  hørte 
paa  det,  for  jeg  skal  sige  Dem,  den  salig  Sjæl  var, 
naar  hun  var  i  bedst  Humør,  saa  arrig,  at  man 
kunde  ikke  komme  hende  nær,  uden  naar  hun  sov, 
og  saa  var  det  raadeligst  at  passere  forbi  paa 
Hosesokker.  For  Resten  var  hun  Lemmekok  paa 
Almindelig  Hospital,  men  om  det  Røde  nu  kom  af, 
at  hun  stod  hele  Dagen,  fra  Morgen  til  Aften,  over 
Gryden  paa  Almindeligheden,  eller  om  det  kom  af 
Arrigskaben,  som  stod  i  hende  fra  Morgen  til  Aften 
i  Almindelighed,  det  véd  man  ikke,  men  hvad 
man  véd,  er  at  hun  var  født  i  Rødby,   og  uden  at 

være  af  de  Kobberøde  i  Amerika,  var  hun  saa 
rød,  at  havde  hendes  Fødeby  ikke  været  døbt 
Rødby,  før  hun  blev  født,  saa  havde  den  nok  faaet 
dét  selv  samme  Navn  efter  hende. 

Saa  er  der  Faster.  Véd  De,  hvad  hun  var? 
Hun  var  sort  i  Ansigtet.  Men  véd  De,  hvad  hun 
var  i  Livet,  for  nu  er  hun  død?  Hun  var  Vasker- 
kone og  bode  i  Kjøbenhavn  ved  Rosenaaen  eller, 
som  dens  egenlige  Navn  nok  er,  Koléraaaen,  men 
det  har  nu  Borgermester  og  Magistrat  befalet,  at 
den  ikke  maa  hedde,  for  det  er  nok  Noget  af  det, 
der  driller.  Men  om  det  Sorte  kom  af  Svineri,  des 
formedelst  at  hun  ikke  vaskede  sig,  eller  af  Ren- 
lighed, des  formedelst  at  hun  vaskede  sig  i  Vandet 
fra  Rosenaaen,  det  er  der  gjort  tre  Doktor- 
disputatser om  uden  andet  Resultat,  end  at  de 
blev  Doktore  alle  Tre.  Deraf  læres,  at  de  mest 
forskellige  Aarsager  kan  have  samme  Virkning,  og 
at  det  ikke  duer  at  inddele  efter  Kuløren,  saa  meget 
mere,  som  der  er  Folk,  der  skifter  Kulør,  lige  som 
Pigerne  skifter  Kondition,  i  maanedsvis,  saa  de  har 
en  Kulør  i  Marts  og  en  anden  i  Avgust  og  en 
tredie  i  Oktober. 

Saa  er  der  andre  Lærde  —  for  de  Lærde 
kjendes  netop  paa,  at  de  immer  er  uenige  og  i 
Haarene  paa  hinanden,  om  de  saa  er  lige  saa  skal- 
dede som  et  Æg  —  og  de  har  villet  reflektere  paa 

Hovedernes  Facon,  men  den  Reflektion  kan  man 
ikke  anbefale,  og  uden  gode  Anbefalinger  skulde  da 
Pokker  reflektere,  for  naar  man  som  jeg  har  rejst 
tværs  igennem  hele  Jordkloden  fra  Lapland  til 
Kapland  og  fra  Lolland  til  Holland,  saa  lærer 
man  snart,  at  der  gives  Folk  med  firkantede  Ho- 
veder alle  Vegne,  saa  det  er  ikke  Noget,  vi  har 
Patent  paa  her  hjemme.  Og  naar  jeg  skal  sige 
min  Mening  om  den  Ting,  saa  gaar  det  med  Hoveder 
akkurat  som  med  Flasker :  det  kommer  ikke  an  paa 
Faconen,  men  paa,  hvad  der  er  i  dem,  og  saa  kunde 
man  jo  inddele  dem  i  dem,  der  har  Noget  i  Hodet, 
og  dem,  der  ikke  har  Noget  i  Hodet,  men  naar 
man  saa  træffer  En,  der  har  Noget  i  Hodet,  saa 
er  man  aldrig  sikker  paa,  om  ikke  det  kommer  af, 
at  han  ikke  har  Mere  i  Flasken,  og  træffer  man 
ham  saa  en  Dag,  da  han  har  Noget  i  Flasken,  saa 
horer  han  maaske  til  dem,  der  ikke  har  Noget  i 
Hodet,  saa  den  Inddeling  duer  ikke  heller,  og  deraf 
læres  blot,  at  de,  der  ikke  har  Noget  i  Hodet,  be- 
høver blot  at  gaa  over  i  et  af  Teltene,  saa  kan  de 
faa  den  Sorg  slukket  og  Tørsten  med,  og  skulde  de 
faa  lidt  for  meget  i  Hovedet,  saa  véd  vi  jo,  at  det 
er  menneskeligt,  men  naar  vi  véd,  hvad  der  er 
menneskeligt,  saa  véd  vi  jo  ogsaa,  hvad  Men- 
nesket er,  og  da  det  netop  var  det,  vi  skulde  vide, 
saa  kan  vi  jo  nu  gaa  over  til  Dyrene. 

Angaaende  de  Dyr,  som  æder  Mennesket,  saa 
kalder  man  dem  Menneskeædere,  og  dem  vil  vi 
tage  først,  for  man  skal  nu  immer  væk  gemme  det 
Behageligste  til  sidst. 

Af  Menneskeæderne  har  man  foruden  Lopper 
og  dsl.,  som  jeg  ikke  vil  tale  om,  for  jeg  véd,  hvad 
der  skikker  sig  for  et  pænt  Menneske  i  godt  Sel- 
skab, og  Trikinerne,  som  vi  siden  skal  omtale,  tre 
Slags  af  de  værste,  nemlig  Haj  fisk,  Krokodiller  og 
Ny-Zeelændere.  Angaaende  disse  Dyrs  Forhold  til 
Mennesket  er  det  at  bemærke,  at  de  to  første  æder 
ham  raa,  hvilket  er  aldeles  raat,  men  de  sidste 
ynder  at  æde  ham  kogt  eller  stegt,  dog  med  koldt 
Blod,  som  dog  er  noget  mere  kultiveret. 

Nu  skal  jeg  præsentere  Dem  min  Ny-Zeelænder, 
men  De  skal  ikke  blive  bange  af  Dem,  for  jeg  har 
været  saa  betænksom  at  gjøre  ham  ganske  uskadelig. 
Han  er  rigtig  nok  af  den  Grund  ikke  ganske  kom- 
plet, men  efter  som  De  jo  nok  véd,  at  i  den  nyere 
Videnskab,  saa  kjender  man  fornemmelig  Dyret  paa 
hans  Tænder,  saa  skulde  jeg  dog  mene,  at  De  vil 
kunne  danne  Dem  et  godt  Begreb  om  saadan  en  Ny- 
Zeelænder,  naar  jeg  nu  viser  Dem  denne  Kind-Tand 
hvormed  han  mange  Gange  har  holdt  sit  ugudelige, 
afskylige  Maaltid.  Vil  De  saa  behage  at  bemærke, 
at  denne  Tand  er  hul,  hvilket  er  en  stor  Mærk- 
værdighed bos    de   vilde  Dyr,    eftersom    det  plejer 

van  at  være  en  af  Kulturens  Frugter.  Deraf  læres, 
at  det  er  ikke  alle  Kulturens  Frugter,  som  er  af 
de  behagelige. 

Saa  kommer  vi  til  Hajfisken,  paa  Tysk:  der 
Hai-Fisch,  paa  Fransk:  Labbaleine,  som  er  bedre 
konserveret,  skøndt  han  har  nok  Noget  af  den  samme 
Skavank  som  det  forrige  Dyr,  at  der  er  saa  Lidt 
af  ham.  De  skal  nu  fornemmelig  betragte  Tæn- 
derne, af  hvilke  man  har  talt  5,555  i  Overkæften 
og  lige  saa  mange  i  Underkæften,  men  det  kan 
dog  nok  være,  at  det  er  de  5  for  mange.  Om 
dette  Dyr  bemærkes,  at  hans  Tænder  bliver  aldrig 
hule,  des  formedelst  at  han  kan  aldeles  ikke  kulti- 
veres. 

Her  er  nu  Krokodillen,  paa  Tysk:  der  Kroko- 
dille, paa  Latinsk:  Crocodillus  Linné,  som  er  det 
Dyr,  vi  har  læst  om  i  Abeceten,  at  naar  Kroko- 
dillen ynksomst  græder,  den  aller  snarest  Folk  op- 
æder, og  han  er  altsaa  i  visse  Maader  det  selv 
Samme  for  de  varme  Lande  som  Vægtere  og  Politi- 
betjente for  et  Par  Aar  siden  var  for  de  kolde, 
nemlig  naar  de  gratulerte  »Glædeligt  Nyt- Aar,  maa 
jeg  bede  om  en  Mark«  om  Morgenen  og  slog  Folk 
til  Pensjonister  med  Koner  og  Børn  om  Aftenen. 
Deraf  læres,  at  hvert  Land  har  sin  Plage,  bare 
har  den  forskellig  Facon  i  de  forskellige  Gestrikter 
af  Jorden.      Han    er  nu  et  af  de  forgiftigste  Am- 

fibier,  som  kan  leve  baade  paa  Vandet  og  i  Landet, 
og  for  at  det  ikke  skulde  gaa  med  ham,  som  det 
gik  med  Tigeren,  som  De  nok  har  læst  om  i  Ham- 
borg, at  han  brak  ud  i  den  Berlingske  Avis,  der 
ikke  kunde  faa  ham  aflivet,  førend  en  Karl  kastede 
sig  over  ham  med  sandt  Lovemod,  saa  har  Poli- 
tiet i  Kjøbenhavn  væt  saa  vittigt  og  vaaren  saa  be- 
hageligt at  skære  mig  Hovedet  fra  Kroppen,  og 
Kroppen  har  de  sat  deroppe,  hvor  man  faar  de 
vaade  Skjorter  paa  Kroppen,  for  at  Hovedet  og 
Kroppen  ikke  skulde  løbe  sammen  igjen,  inden  Sol 
gaar  ned,  som  De  véd,  at  Tilfældet  er  med  Snogen, 
der  ogsaa  er  et  Amfibium,  naar  man  hugger  ham 
over.  Om  Krokodillen  er  endnu  det  at  bemærke, 
at  efter  ham  er  Krokodillegaden  opkaldt. 

Saa  kommer  vi  til  de  Dyr,  som  Mennesket 
æder,  og  det  er  ulige  behageligere,  og  der  er  nu 
baade  højere  og  lavere  Dyr.  Angaaende,  hvad  det  vil 
sige,  at  vi  kalder  dem  for  højere  Dyr,  saa  skal  jeg 
forklare  Dem,  at  saadan  kalder  vi  alle  de  Dyr,  som 
saadan  kan  løbe  og  kan  gaa  og  retirere  sig  selv  i 
det  Hele  taget.  Dertil  hører  nu  Hornkvæget,  saa- 
ledes  kaldet  til  Forskel  fra  det  Kvæg,  der  ikke  er 
Hornkvæg.  Hertil  hører  Oxen,  paa  Tysk:  der  Ochs, 
paa  Fransk:  le  boeuf.  Angaaende  Menneskets  For- 
hold til  dette  Dyr,  saa  æder  han  ham  stegt  med 
Løg  og  Kantøller,   som  begge  hører  til  Planteriget 

eller   Botaniken,    som    De    nu   selv    kan    se   Alt- 
sammen. 

(En  Boeufsteg.) 

Af  Hornkvæget  gives  der  flere  Slags  eller 
Racer,  af  hvilke  denne,  som  jeg  ynder  mest,  er 
den  engelske,  men  den  anden  er  fra  Frankerige  og 
hedder  Fransk-Boeuf  og  fortæres  med  Smør  og 
Persille,  hvoraf  læres,  at  Smag  og  Behag  er  meget 
forskellig  i  de  forskellige  Lande.  Til  Hornkvæget 
horer  endnu  dette  Dyr: 

(Et  skoldet  Kalvehoved) 
som  er  den  forlorne  Skildpadde,  at  sige,  naar  han 
kommer  i  brun  Sauce  og  Mælkepunch.  Han  maa 
ikke  forvexles  med  den  ægte  Skildpadde,  som  De 
ser  her,  og  som  er  meget  forskellig  fra  den  anden, 
undtagen  naar  man  vender  ham  om  paa  Ryggen, 
for  saa  er  han  ogsaa  forloren. 

Saa  kommer  vi  til  de  lavere  Dyr.  Af  det, 
som  jeg  før  sagde  Dem  om  de  højere  Dyr,  kan  De 
nu  sige  Dem  selv,  at  til  de  lavere  Dyr  horer  alle 
de  Dyr,  som  ikke  kan  gaa  og  ikke  kan  lobe  og 
ikke  retirere  sig  selv  i  det  Hele  taget.  Dertil 
hører  nu  Østers  eller  Skaldyr,  hvoraf  haves  3  Slags, 
Limfjords,  Flensborgs  og  friske  Fladstrands.  Dette 
Dyr  bestaar  udvendig  af  Skallen,  som  De  ikke  skal 
forsøge  paa  at  fortære,  des  formedelst  at  den  er 
aldeles  ufordøjelig,  og  saa  Dyret,  som  sidder  inden  i 

paa  en  Stol  med  et  stort  Skæg,  og  det  kan  glide 
ned  Altsammen  uden  Frygt  for  at  faa  Ben  i  Halsen 
hverken  af  Dyret  eller  af  Stolen,  efter  som  ingen 
af  dem  har  Lemmer.  Angaaende  Menneskets  For- 
hold til  dette  Dyr,  saa  balberes  han  og  spises  raa, 
men  i  Berlin  fortæres  de  raadne,  for  det  er  nu 
Moden  der,  hvoraf  læres,  at  Moden  ogsaa  er  meget 
forskellig  i  de  forskellige  Lande. 

Her  ser  De  nu  en  østers,  saadan  et  rigtigt 
Guds  Ord  fra  Landet,  lige  saa  vaad  som  den  er 
trukken  op  af  Vandet.  Men  det  er  ikke  alle  østers, 
der  ser  saaledes  ud,  for  den  nyere  Videnskab  har 
nemlig  lært  os,  at  naar  man  behandler  en  Østers 
med  Omhu  og  Kjærlighed,  saa  bliver  dens  Skal 
meget  finere  i  alle  Maader,  og  derfor  har  man  nu 
hittet  paa,  at  man  fanger  de  vilde  østers  og  sætter 
dem  i  en  Slags  højere  Dannelsesanstalt  for  østers, 
og  naar.de  saa  er  bleven  tæmmet  og  balberet,  saa 
ser  de  saaledes  ud 

(En  østerspostej) 
og  saa  kan  man  æde  baade  Skallen  og  Dyret,  og 
det  er  et  Fremskridt,  og  deraf  læres,  at  Verden 
gaar  frem  og  ikke  tilbages,  naar  man  selv  iblandt 
østers  kan  finde  saadanne  rigtige  Fremskridts- 
mænd. 

Angaaende  Østerserne,  saa  véd  De  jo  nok,  at 
der    en    Gang   var    et    stort    Regnevejr,    som    hed 

Syndfloden,  og  den  Gang  dronede  alle  Mennesker 
undtagen  Noah,  hans  Kone,  hans  3  Sønner,  Sem, 
Cham  og  Japhet,  og  deres  Hustruer  og  saa  øster- 
serne, for  de  levede  begribeligvis  højt  og  formerede 
sig  gevaldig  og  det  baade  til  Lands  og  til  Vands, 
for  der  var  jo  vaadt  alle  Vegne,  og  saa  blev  der  saa 
mange  af  dem,  at  Menneskene  mange  hundrede 
Aar  efter  levede  af  bare  østers.  Skallerne  hev  de, 
som  rimeligt  var,  paa  Modningen,  eftersom  de  jo 
snart  maatte  gjøre  den  Erfaring,  at  de  var  aldeles 
ufordøjelige,  og  disse  Mødninger  viser  man  endnu 
den  Dag  i  Dag,  og  lærde  Folk  rejser  mange  Mile 
for  at  se  dem,  som  jeg  dog  mener  er  Luxus,  da 
man  hver  Dag  kan  se  Magen  efter  dem  paa  øster- 
gade uden  for  ølhallen,  den  bajerske.  Der  er  for 
Resten  dem,  der  mener,  at  denne  Gades  egentlige 
Navn  er  østersgade  efter  de  mange  østers,  man 
træffer  der,  men  det  skal  jeg  nu  ikke  sige  min 
Mening  om,  eftersom  det  dog  kun  er  en  Strid 
om  Ord. 

Fra  Menneskene  og  Dyrene  kan  vi  nu  gaa 
over  til  Svinene,  som  horer  begge  Steder  hen.  For 
de  kan  deles  i  de  tobenede  og  de  firbenede,  men 
de  tobenede  er  vi  allerede  færdige  med.  Men  de 
firbenede  er  nu  de  alier  vigtigste  Dyr,  eftersom 
de  har  lige  saa  mange  Lyder  og  Dyder,  som  de 
har  Ben,  nemlig  4.     De  udmærker  sig  nemlig  ved 

Ku  ud  Valles  efterladte  Digte  og  Fortællinger.  9 

indvendige  Dyder  og  udvendige  Lyder  og  ind- 
vendige Lyder  og  udvendige  Dyder.  De  ind- 
vendige Dyder  er  nu  forst  det  dejlige  Flæsk,  som 
vist  Enhver  vil  indrømme  er  en  Dyd  baade  i  en 
Skaal  Ærter  og  i  en  sulten  Mave,  og  saa  de  sorte 
Pølser.  Til  de  indvendige  Lyder  horer  Tinter  og 
Trikinerne,  der  begge  er  af  Slangefamilien,  som  fra 
Oldtiden  er  berygtet  for  en  vis  Snedighed.  Af 
Slangerne  gives  der  nemlig  to  Slags,  de  udvendige 
Slanger  og  de  indvendige  Slanger.  De  udvendige 
Slanger  angriber  deres  Bytte  udvendig  fra,  dem  kan 
De  se  afmalet  her  udenfor,  deraf  Navnet.  De 
indvendige  Slanger  angriber  deres  Bytte  indvendig 
fra,  deraf  Navnet.  Til  disse  hører  Tinterne  og 
Bændelormene ;  af  de  sidste  gives  to  Slags,  de  med 
ét  Hoved,  som  findes  i  Maven  paa  forskellige  Dyr, 
og  de  med  to  Hoveder,  som  nok  kun  findes  i 
Hovedet  paa  Doktor  Hanisch,  saa  det  er  rimeligt 
nok,  at  det  ene  Hoved  er  hans  eget.  De  har  længe 
været  kjendt  og  frygtet  som  et  grimmigt  Rovdyr, 
men  i  den  nyere  Tid  er  det  lykkedes  en  Mand  fra 
Blæsenborg,  at  de  kan  garves,  hvorved  han  opnaar 
en  Styrke  som  de  bedste  hollandske  Skruebændler. 
—  For  Trikinerne,  som  er  saa  smaa,  at  De  kun 
kan  se  dem  med  Forstørrelsesglas,  har  man  endnu 
ikke  fundet  anden  Anvendelse  end  til  Oprettelse 
af  Trikinkontorer.      Men  om  Slangerne  kan  endnu 

bemærkes,  at  naar  de  udvendige  Slanger  gaar  i 
Stykker,  saa  dør  de,  men  naar  de  indvendige 
Slanger  lever,  saa  gaar  de  i  Stykker. 

Til  Svinenes  udvendige  Lyder  hører  Svineriet, 
som  de  altid  er  befængt  med,  og  som  begribelig 
er  af  forskellig  Art  efter  Pølen ,  de  har  sølet 
sig  i.  Til  de  udvendige  Dyder  hører  Børsterne, 
og  hvad  var  vi  Mennesker  uden  dem  Andet  end 
Svin?  For  det  Vigtigste  for  et  Menneske  er  dog, 
at  man  er  et  pænt  Menneske,  og  naar  man  nu 
skrubber  sit  Gulv,  fejer  sin  Stue,  støver  sine  Møbler 
af  og  børster  sin  Kakkelovn,  hvem  takker  man  saa 
for  Børsterne  til  alle  de  Skrubber  og  Koste?  — 
Svinet!  Og  naar  man  børster  sine  Negle,  hvis 
man  ikke  har  bidt  dem  af,  naar  man  polerer  sine 
Tænder,  hvis  man  har  nogle,  og  glatter  sit  Haar, 
hvis  man  ikke  er  skaldet,  hvad  er  det  saa,  der 
gjør  En  ren  og  pæn?  Børsterne,  og  det  er  igjen 
Svinet.  Og  hvordan  skulde  man  faa  Dunene  af 
sin  Frakke  og  Støvlerne  blanke  og  Hatten  glat 
uden  Klæde- ,  Negle-  og  Skobørste  ?  Og  alt  det 
er  Svinets  udvendige  Dyders  Skyld.  Ja  selv  dets 
udvendige  Lyder  maa  tjene  til  Menneskets  Kenlig- 
hed —  hvordan  skulde  en  Moder  faa  optugtet  sit 
Barn,  naar  hun  ikke  kunde  sige  til  det:  »Føj,  din 
lille  Gris!«  Angaaende  Svinenes  Forhold  til 
Mennesket,    saa  bliver   de  altsaa  de   aller    højeste 

Dyr,    naar  vi  ellers  er  enige  om,    at  Renlighed  er 
en  god  Ting,  som  hun  sagde,  Kjærlingen. 

Angaaende  de  øvrige  Dyr,  saa  ser  jeg,  at  jeg 
har  saadant  et  dannet  Publikum  for  mig  og  skal 
derfor  ikke  fornærme  Dem  ved  at  ville  belære  Dem 
om,  hvad  De  véd  i  Forvejen,  for  pr.  Exempel,  at 
denne  Fugl  er  FLejfisken,  og  at  den  har  kun  den 
ene  Vinge  des  formedelst,  at  den  mangler  den 
anden ,  det  kan  De  jo  sige  Dem  selv.  Derfor  vil 
jeg  bare  i  al  Godmodighed  anmode  Dem  om  at 
være  saa  behagelige  snarest  mulig  at  forføje  Dem 
væk,  at  nogle  Andre  kan  komme  til,  for  jeg  skal 
have  den  Ære  at  sige  Dem,  Videnskaben  har  være 
god  nok,  men  det  er  dog  Profitten,  man  skal  leve  af! 


Politisk-satiriske 


Digte   og  Viser. 


(Af  »Punch «.) 


Brev  til  en  Ven  i  Grønland. 

April  1375. 


Du  længes  efter  Danmark!     Du  vilde  være  glad, 
Hvis  igjen  Du  sad  til  Bords  her  i  Landet. 
Nej  bliv  blot,  hvor  Du  er;  selv  vor  lækreste  Mad 
Er  nu  om    Stunder  gjennemtrængt  af  Trannet. 

Til  »Civilisationen«  din  Hu  nu  atter  staar, 
O  bliv  hos  dine  halvvilde  Flokke! 
Du  aner  ej,  hvor  helvildt  her  Fangedansen  gaar, 
Du  kjender  ikke  vore  Angekkokke. 

Og  drømmende  Du  sukker  efter  vore  Festers  Fryd, 
Du  skulde  bare  vide,  hvad  Du  roser! 
Her  nede  kan  man  neppe  længer  hore  ørenlyd 
For  lutter  Snakketøjs-Virtuoser. 

Du  melder,  at  Du  skræmtes  af  en  Hvid-Bjørn  —  ak 
En  enkelt,  som  med  Isen  kom  drivende! 
Du  skulde  daglig  baxes  med  det  Rod-Bjornpak, 
Som  yngler  her  til  Lands,  og  som  er  blivende. 

Og  Du  er  led  og  ked  af  dine  grønlandske  Klæ'er, 
Kan  østergades  Herlighed  ej  glemme. 
Men  tro  Du  mig,  vi  ogsaa  har  Skindpelse  her, 
Og  deriblandt  —  ja  fy  for  den  Slemme! 

Du  klager,  Du  maa  rejse  omkring  i  »Konebaad«, 
Og,  som  Du  har  Forstand  til,  Du  snakker. 
Vi  farer  nok  med  Panserskib?    Jo  pyt,  vort  Folkeraad 
Vil  ha'e,  at  vi  skal  nojes  med  Kajakker. 

Du  skriver,  at  din  Himmel  den  er  saa  grumme  graa, 
For  sjeldent  ser  Du  Morgenskyen  gLøde. 

—  Fryd  Dig  ved  dine  Ræve,  min  Gut!  de  er  jo  blaa, 
Mens  vore  er  saa  djævleblændt  rode. 

Dit  Liv  med  Hundekjorsel  et  Hundeliv  Dig  er. 

—  O  kunde  jeg  som  Du  la'e  Pisken  knalde! 

Du  Lykkens  Kæledægge !    Vi  har  Hundegalskab  her, 
Og  »Basen«  han  er  galest  af  dem  alle. 

Du,  som  vandrer  under  Nordlysets  klare  Straalespil, 
Jeg  kunde  Dig  misunde  al  din  Glæde! 
Her  er  saa  Mange,  Mange,  der  for  Nord-Lys  gjælde  vil. 
Ak,  de  oser  som  de  spædeste  »Spæde« ! 

„Hvad  Svalen  sang". 

Maj  1875. 

JMu  Svalen  svæver  hid, 

Det  er  Haabets  lyse  Tid, 

Selv  »de  mindste  blandt  de  Smaa« 

Tør  med  Vingerne  slaa. 

Al  Verden  gaar  omkring' 

I  en  grøn  Kasseking; 

I  en  grøn  Kasseking 

Gaar  al  Verden  omkring! 

Bondemanden  gaar  og  saar, 
Frisk  og  grøn  Bugen  staar, 
Og  Smaalærkerne  spaar 
Ham  en  Guldhøst  i  Aar. 
Bondemanden  gaar  omkring 
I  en  grøn  Kasseking  — 
I  en  lun  Kasseking 
Bondemanden  gaar  omkring. 

Embedsmanden  bag  sin  Pult 
Regner  ud  —  Facit:  Sult. 
Men  nu  liaaber  han  paa 
Lidet  Guldkorn  at  faa. 
Embedsmanden  gaar  omkring 
I  en  grøn  Kasseking  — 

Hvis  han  har  en  Kasseking, 
Gaar  Embedsmanden  omkring. 

Chresten  Berg  slaar  til  Lyd, 
Og  i  Kroen  er  der  Fryd! 
Og  fra  Kroen,  o!  hvor  let 
Vejen  til  en  Taburet! 
Chresten  Berg  gaar  omkring 
I  en  grøn  Kasseking, 
I  Guld-Uhr-Kasseking 
Chresten  Berg  gaar  omkring! 

Alberti,  han  staar  klar 
Til  at  spille  i  » Spar « ! 
(Ganske  sandt  er  det  nok  ej, 
Han  debutere  vil  i  »Nej«!) 
Alberti  gaar  omkring 
I  en  grøn  Kasseking  — 
I  Guld-Spare-Kasseking 
Gaar  Alberti  omkring. 

Mod  at  gaa  bag  af  Dan- 
sen den  gamle  J.  A.  Han- 
sen ved  Brand- Assuran- 
cen assurere  sig  kan. 
J.  A.  Hansen  gaar  omkring 
I  en  brandgul  Kasseking  — 
I  Guld-Brand-Kasseking 
J.  A.  Hansen  gaar  omkring. 

Folketinget  bander  »Vi! 
»Vi  er  al  Ting  og  I 
»I  er  Uting,  som  blot 
»Lystre  skal  i  Stort  og  Smaat!« 
Folketinget  gaar  omkring 
I  en  grøn  Kasseking  — 
Snart  som  slet  ingen  Ting 
Folketinget  gaar  omkring. 

Landstinget  vaagner  op: 
»Lille  Børn!  hor  nu  stop! 
»Kan  man  faa  en  Smule  Ro? 
»Strax  paa  Plads!     Quos  ego! 
Landstinget  gaar  omkring 
I  en  grøn  Kasseking  — 
I  splinterny  Kasseking 
Gaar  Landstinget  omkring. 

Ja  lad  revne  kun,  Du  Smaa! 
Du  al  Verden  vise  maa: 
Vi  har  ogsaa  Næseben 
Her  i  Nordens  Athen! 
Al  Verden  gaar  omkring 
I  en  bagvendt  Kasseking  — 
I  en  bagvendt  Kasseking 
Gaar  vi  ogsaa  omkring! 

Snart  Bøgen  staar  i  Brud 
Saa  vil  vi  springe  ud! 
Og  hvor  Fugle  synge,  vil 
Vi  Dryaden  drikke  til  — 
Til  Skoven  gaar  omkring 
I  en  grøn  Kasseking  — 
Til  i  grøn  Kasseking 
Skoven  danser  omkring! 


Folke-Hymne. 

September  1875. 

JVong  Chresten  stod  i  Jyders  Kro 

I  Blaamands  Os. 
Højt  lød  hans  Ord  i  Aftnens  Ro 
Om  Kjærlighed,  om  Haab  og  Tro, 
Og  dybt  fra  Folkehjertets  Bo 

Da  steg  hans  Ros: 
»Skal  Danmarks  Skib  i  Havnen  naa, 
»Bør  Bogøs  Drot  i  Stavnen  staa 

»Som  Lods!« 

Kækt  J.  A.  Hansen  smed  sin  Syl 

Paa  Langeland. 
Da  klang  hans  Røst  lig  Fenris-Hyl, 

Han  gav  de  Store  Prygl  paa  Prygl 
Og  sanked  atter  Syl  paa  Syl 

Ved  Baal  og  Brand. 
Han  slog  —  paa  Sagas  Skjold  der  staar 
»Hvo  kan  i  Danmark  klove  Haar 

»Som  han?« 

Dit  Navn,  Alberti!  glemmes  ej 

Af  Sjællandsfar! 
»Spar!«  raabte  Du,   »og  spar  hos  mig! 
»Kun  aldrig  den  forkerte  Vej 
»Med  Solvertojet!  Nej!  Nej!  Nej! 

»Spar  Bonde,  spar!« 
Og  Sparekassen  blomstred  smukt, 
Til  Folkegavens  Gylden-Frugt 

Den  bar. 

Du  Winthers  Vej  til  Solv  og  Guld, 

Brandpolitik! 
Saa  længe  Bonden  saar  i  Muld, 
Saa  længe  Faaret  gaar  med  Uld, 
Hos  Dig  min  Pose  faar  jeg  fuld, 

Brandpolitik! 
Lad  pløje  hver,  som  pløje  gad! 
Skænk  Du  mig  Klæder,  Sko  og  Mad 

Og  Drik! 

Scene 

af 

„Intriguerne  paa  Kristiansborg", 

Et  Mindeblad,  tilegnet  Hærudvalget  samme  Steds. 
Oktober  1875. 


Formanden. 
JNu  begynder  Mødet  da. 
Ingen  vil  vel  Ordet  ha'e?  (pav»e) 
—  Ingen  af  den  hele  Klynge? 
Ska'  vi  synge? 

Hele  Udvalget. 
La1  vos,  ja! 

Formanden. 
Hvad  skal  vi  med  Militær? 

Berg  og  Bojsen. 
Dannemænd  kan  dove  Sværd! 

Hele  Udvalget. 
Ja  det  ka'  vi.    Kommer  Prøjsen, 
Træder  Bojsen 
I  Gevær. 

Frede  sin  Vrede  da  vil  ikke  dæmpe, 
Sangens  Kæmpe  skal  vort  Hjem  be- 
skytte trods  en  Hær! 

Formanden. 
Men  hvis  Bojsen  synker  ned  ? 

Berg. 
Rykker  frem  et  nyt  Geled. 

J.  A.  Hansen. 
Tauber  være  skal  dets  Forer, 
Thi  ham  rorer 
Ingen  ved! 

Hele  Udvalget. 
I  Monduren  blank  og  stram 
Fjenden  flygte  vil  med  Skam  — 

Zahle. 
Hvis  ej  strax  vor  lille  Zahle 
Med  en  Tale 
Gjor  ham  tam. 

Hele  Udvalget. 
Projsen!     Af  dine  vi  frejdig  kan  grine. 

(Det  banker.     Døren  aabuet 

Formanden  (dæmpet) 
Dod  og  Pine!  Fy  for  Dine- 
sen!    Der  har  vi  ham! 

Danmark  dine  Mærgelgrave. 

Januar  1876. 


1/anmark!  dine  Mærgelgrave 

Er  en  kostbar  Skat! 

Hvad  var  vel  din  skjonne  Have, 

Var  ej  der  de  sat? 

Hvad  var  dine  gyldne  Agre 

Uden  dem?    Kun  Heder  magre! 

Hvad  var  Bondens  tykke  Mave 

Uden  dem?  —  Af  Lave! 

Danmark!  dine  Mærgelgrave 

Er  en  kostbar  Skat! 

Ve  Enhver,  som  i  din  Have 

Vandre  skal  ved  Nat. 

Over  Marken  hen  han  skyder, 

Men  med  Et  et  Plask  der  lyder.  — 

Sent,  naar  Morgensol  oprinder, 

Død  Mands  Krop  man  finder! 

Gildet  paa  „Banen". 

Januar  1876. 


X  aa  Banen  skulde  være  Gilde 

Alt  for  den  gamle  Svend, 

Som  jo  saa  gjerne  vilde 

Forsamle  sine  Mænd. 

Og  alle  Blade  kalde 

Og  røre  deres  Skralde, 

Saa  snart  som  Larsen  gi'r  Signal 

Med  Møddingens  Morgengal. 

At  byde  Gæster  mange 

Hr.  Chresten  skulde  gaa: 

Han  havde  Ben  saa  lange 

Med  Syv-Hundred-Mil-Støvler  paa. 

Til  hver  en  Kro  han  drog, 

Tre  Gange  Trommen  slog, 

At  byde  alle  Bønder  smaa 

Til  Gildet  flux  at  gaa. 

Fra  B  læ  senborg  den  fine 
Hr.  Græve  drog  derhen 
At  lyse  op  med  sine 
Katholske  Lygtemænd. 

Knud  V  alle-s  efterladte  Digte  og  Fortællinger.  10 

Han  Salen  skulde  pynte, 
Hvor  Gildet  skulde  staa, 
Med  røde  Rævelunter 
Og  med  Brandlilier  smaa. 

A  Ib  er  ti  skulde  ogsaa 
Være  deres  Præst, 
Hans  sorte  Kjole  viste, 
At  han  var  Kaldet  næst, 
Han  var  en  højlærd  Mand, 
Klog  over  al  Forstand. 
Han  siger:  »Nej«  og  »Ja  men« 
Trods  Nogen  i  vort  Land. 

Og  Bandholtz  skulde  ogsaa 
Være  deres  Degn. 
Han  kan  saa  grumme  meget, 
Skøndt  han  er  grumme  klejn. 
Hans  Tale  er  en  Lyst, 
Han  har  en  dejlig  Røst, 
Han  er  lidt  tysk  i  Mælet, 
Men  dog  »so  dansk«  i  Bryst. 

Og  Bojsen  skulde  være  Skaffer 
Og  sætte  Mad  paa  Bord; 
Thi  han  var  den  iblandt  dem, 
Der  var  saa  meget  stor. 

Og  dersom  Nogen  kommer 
Og  Lyst  til  Maden  faar, 
Saa  kan  han  ene  magte  dem, 
Med  Knævren  han  dem  slaar. 

Og  Skænkere  de  havde, 
Det  var  de  Bonder  smaa. 
De  tænkte  ej  paa  Andet 
End  paa  at  tappes  af: 
»Lad  Bøssen  kun  gaa  om, 
Saa  snart  den  bliver  tom! 
Vi  vil  den  ikke  fylde, 
Saa  gjor  vi  højre  —  om!« 

De  havde  og  to  Spillemænd, 

Og  de  var  meget  smaa: 

Det  var  den  lille  bitte  Zahle  gal 

Og  Wie-wie-wiegell,  Aa! 

De  slog  sit  Hakkebrædt 

Tre  Gange  hver  saa  net, 

Til  alle  af  Musiken 

Var  bleven  ganske  træt. 

Paa  Banen  stod  det  Gilde, 

Det  var  saa  bedsk  en  Taar. 

Den  Gamle  grinte  ilde, 

Han  saa  sit  Banesaar. 

10* 

Han  raabte:   »Ved  din  sorte 
Kalot!  hvi  er  Du  borte 
Kalot!  hvi  er  Du  borte, 
O  Høgsbro!  med  dit  Kuld?« 

Han  rundt  i  Salen  søgte, 
Fandt  ej  sin  fordums  Ven. 
Han  sukked:  «Ak,  naar  skulle 
Vi  favnes  dog  igjen? 
O  vé,  o  vé,  o  Plage! 
Jeg  kan  det  godt  forstaa, 
Det  Forenedes  Leve-Dage 
De  er  nu  ganske  faa.« 


Loftets  Bæger. 

Den  sidste  Aften  paa  Bundtmager- Loftet 
April  1876. 

Ved  Vinter-Tid,  naar  Ploven  staar, 
Naar  Bonden  tungt  til  Loen  rokker, 
Hvor  Plejlen  rask  mod  Kærnen  slaar, 
Mens  Tinget  sig  paa  Slottet  flokker  - 
Paa  dette  Loft  saa  mangen  Gang 
Vi  mødtes  efter  Klokkens  Klang 
Og  glemte  Højres  Dødning-Sang, 
Thi  der  var  Venstre  i  vort  Hjærte! 

Men  Estrup  driver  lumsk  sit  Spil, 
Thi  medens  sorgløst  her  vi  spøgte 
Og  glemte  rent,  at  han  var  til, 
At  hævne  sig  han  snildt  forsøgte. 
»To  Maaneder!«  lød  fra  hans  Bord, 
Og  vi,  vi  grinte  højt  i  Kor 
Og  glemte  rent  det  gamle  Ord: 
»Den  ler  dog  bedst,  som  ler  til  Slutning !« 

Selv  Du,  vor  Berg,  som  højt  har  let 
Ved  Tanken  om  en  snar  Forandring, 
Til  hvem  med  Fryd  vi  op  har  set, 
Er  kun  en  Hr.  Berg  paa  vor  Vandring. 
Du  kom  hertil,  Alt  var  saa  smukt, 
Ustandset  steg  Dit  ønskes  Flugt. 
Ved  Tronen  vinkte  Talens  Frugt  — 
Ak!  for  at  naa  den  Du  bortdrager! 

Vor  Hæders-Kalk  er  alt  udtømt, 
Det  staar  til  Folket  nu  at  vælge. 
Vi  vandre  skal,  til  det  har  dømt, 
Omkring  i  vore  egne  Bælge! 
Lad  Urnen  skille  Ven  fra  Ven! 
Med  Zahle  søge  vil  igen 
Landflygtig  vi  til  Salen  hen, 
Hvor  han  sit  Vid  har  ladt  tilbage. 

Ny-grundtvigiansk  Fædrelands-Sang 

til  Nutids-Brug 

efter  en  ældre  Tekst  læm  pet  af  en  Grundtvigiuneroide. 
Maj  1876. 


At  Over-Tal  er  Over-Magt, 
Det  glemte  han,   »den  Gamle«, 
Men  det  er  nu  for  Lyset  bragt, 
Det  véd  hvert  Barn  paa  Skamle; 
At  Stemmer  ikke  tælles  bør, 
Men  vejes,  som  man  vaased  før, 
Er  Løgn  i  Højre-Halsen. 

Det  saa'  alt  Fonnesbech,  den  Dværg, 

I  Fjor  med  hans  Værk- Fæller, 

At  Ingen-Ting  mod  Age-Berg 

Det  nytter,  at  de  spræller. 

De  plat  ud  glemte  dette  her: 

Ved  Over-Tal  en  Jætte- Hær 

Bli'er  til  en  Hær  af  Aser. 

Vort  Lands  og  Venstres  Sag  er  én 
Trods  alle  Højres  Finter. 
Vi  véd,  at  Bogøs  Drot  staar  ren 
Som  Bjørnbak  og  Gert  Winther. 

Og  Højre  fra  sit  Dødning- S traa 
Skal  fare  ræd  til  Hel- Hej ms  Vraa, 
Naar  han  staar  frem  i  Vaaben! 


Som  Venstre  trende  Gange  alt 
Har  trodset  Kæve -Rænker, 
Vi  pine  skal  den  Høj  re -Pjalt, 
Til  Kongen  kønt  os  bænker 
Paa  Pladsen,  som  er  for  vor  Bag 
Bestemt,  og  helst  den  Dag  i  Dag 
Paa  Stats- Vogns-Kuske-Bukken ! 

Da  skal  der  skingre  Piske- Skrald 

Om  døve  Højre-øre! 

Med  Venstre-Knald  til  Højre-Fald 

Vi  skulle  Vognen  kjøre. 

Ti  nu  er  vi  i  Over-Tal 

Og  derfor  Over-Tallet  skal 

Og  være  Over-Magten. 

Sommer-Livs-Billede . 

Juli  1876. 


i/e  Venstre-Mænd  kommer  kjørendes 
De  mange  hundrede  Mil,  Mil,  Mil. 
Ja,  det  er  dog  oprorendes  — 
At  de  aldrig  kan  faa  Hvil, 
Men  de  maa  altid  kjøre: 
»For  Højre  skal  ha'e  Kil  — 
»Ej  komfallera,  Hurra! 
»For  Højre  skal  ha'e  Kil.« 

For  Bønderne  op  de  snakker 
Om  Tiende  og  Told,  Told,  Told, 
Paa  Kaffe  og  paa  Tobakker 
Og  paa  alskens  Alkohol, 
»For  Tolden  og  Ministeriet 
»Skal  sendes  Pokker  i  Vold  — 
»Ej  komfallera,  Hurra! 
»Skal  sendes  Pokker  i  Vold«. 

Som  Vaaben  kan  de  bruge  Alt, 
Endog  en  skæv  Rekrut,  -krut,  -krut, 
Og  Bonden,  han  kan  sluge  Alt, 
Hvad  der  ham  bliver  budt, 

For  hvis  selv  han  vilde  tænke, 
Saa  var  han  jo  kaput! 
Ej  komfallera,  Hurra! 
Saa  var  han  jo  kaput! 

Men  lakker  det  saa  mod  Aften 

Og  naar  de  trætte  bli'er,  bli'er,  bli'er, 

Saa  bringer  Krofa'er  Saften, 

Og  saa,  ja  sikken  Svir! 

Minister- Porteføljer 

Hinanden  rask  de  gi'er  — 

Ej  komfallera,  Hurra! 

Hinanden  rask  de  gi'er. 

Og  naar  saa  hver  sig  redet  har 

En  Tur  paa  den  hoje  Hest,  Hest,  Hest, 

Og  naar  de  hinanden  gnedet  har 

Med  Ros,  som  de  kan  bedst, 

»God  Nat!«  siger  de  til  Bonden, 

»Sikken  dejlig  Folke-Fest  — 

»Ej  komfallera,  Hurra! 

»Sikken  dejlig  Folke-Fest!« 

Vælger  -  i  -Vaaben  -  Sang. 

(Motivet  fra  »Rover-Borgen «.) 
Åvgust  1876. 

Velkommen  Venstres  Purpur-Skaal! 
I  Kroen  ved  det  røde  Baal 
Din  Virak  sig  omkring  os  slynger, 
Mens  Venner  Venners  Lov-Sang  synger: 
Først  tommer  Du  et  Glas  for  mig, 
Saa  drikker  jeg  en  Skaal  for  Dig: 
O  Chresten!  hor  ved  Bæger-Klang 
Vor  Vælger- Sang,  vor  Vaaben- Sang. 

Ej  Chresten  elsker  Borg  og  Stad, 
Hvor  Kvæget  broler,  er  han  glad; 
Og  Kjær  og  Strandskov  ham  forlyster 
Og  Zahle,  som  sin  Musa  kryster. 
Og  naar  vi  som  Pionen  rod 
Ved  Bollen  staar  i  dobbelt  Glød, 
Da  glæder  ham  ved  Bæger-Klang 
Vor  Vælger- Sang,  vor  Vaaben- Sang. 

Det  Bedste  mangler  dog  endnu, 
O  Bogøs  Drot!  det  bringe  Du 
Til  Trods  for  Estrups  onde  Vætter: 
En  halv  —  en  hel  Snes  Taburetter, 

Som  vi  kan  favne  glad  i  Hu, 
Saa  magtbegj ærlige  som  Du  — 
Da  lyder  Dig  fra  Kroen  trang 
Vor  Vælger- Sang,  vor  Vaaben-Sang. 


Telegrammet. 

Gammel  Folke-Tone. 
Avgust  1878. 


lir.  Chresten  sad  paa  sit  Kontor 

Med  Haanden  under  Kind. 

Han  skottede  ad  Gaden  ned 

Og  smilede  bag  Skind. 

Fordi  han  ventede,  fordi  han  ventede  Telegrammet. 

»Sex  hundred  Skole-Mestres  Flok 

»Til  Aars  er  dragen  hen, 

•>Og  hver  af  de  sex  hundred  véd, 

»Jeg  er  hans  bedste  Ven.« 

Fordi  han  ventede,  fordi  han  ventede  Telegrammet. 

Hr.  Chresten  saa  paa  sit  Guld-Uhr; 
Det  led  mod  Senge-Tid  : 
Da  stænged  han  sin  Port  og  lod 
Sin  Smaa-Dreng  kalde  hid. 

"Og  hvis  der  kommer  Telegram, 
»Du  liden  Trykker- Pilt, 
»Af  søden  Søvn  Du  raabe  mig, 
»Endog  det  vorder  sild!« 

Hr.  Chresten  sov  den  ganske  Nat 
Og  drømte  hart  iblandt, 
Men  der  han  slog  sit  øje  op, 
Sin  Kaffe-Taar  han  fandt. 

»Af  Sted  Du  liden  Trykker-Pilt! 
»Du  være  ikke  sen! 
»Ligger  maaske  Telegrafens  Bud 
»Alt  med  et  brudt  Laar-Ben!« 

Hr.  Chresten  pudser  sit  Glar--Oj' 
Og  stirrer  efter  ham, 
Saa  tren  han  ind  og  mælte,  der 
Var  intet  Telegram. 

Hr.  Chresten  sank  i  Stolen  ned, 
Tog  af  sin  Daase  Pris, 
Og  læste  saa  —  men  af  hans  Haand 
Faldt  Berlingske  Avis. 

»Ved  Danmarks  trende  tusind  Ris! 
»Sligt  tør  I  byde  mig? 
»En  Tak,  en  Hilsen  sendt  af  Sted, 
»Men  den  forkerte  Vej.« 

Hr.  Chresten  læste  om  igjen, 
Hans  øje  stod  i  Vand, 
Men  intet  Bud  til  Bogøs  Drot, 
Kun  til  Kong  Christian  ! 

»Til  Gardarike  —  ha!  ha!  ha! 
»Med  Tak  —  hvorfor?    Ej,  ej! 
»Hvem  er  da  Danmarks  første  Mand, 
»Mon  han?  hvad  eller  jeg?« 

Hr.  Chresten  greb  sit  Tude-Horn 

Og  tuded  over  Land, 

Og  »Morgenbladet«  tuder  med 

Alt,  hvad  Hr.  Chresten  kan. 

Fordi  han  ikke  fik,  fordi  han  ikke  fik  Telegrammet. 


Kejseren  af  Brasilien. 

(Musik  af  F.  A.  Reissiger.) 
Avgust  1876. 


borten  Røg  over  øster- Sø  gaar, 
Højt  i  Nykjøbing  paa  Falster  staar 
Kammerherre  To  bies  en, 
Spejder  over  Hav  mod  Rostock: 
Kommer  ikke  Kejseren  af  Brasilien? 

Ti  Gang  Hundred  omkring  ham  staa 
Falstringers  Flok.     Mod  Rostock  saa 
Solstegte  Mænd,  da  steg  det: 
Hvor  bliver  Dampskibet  »Jylland«? 
Kommer  ikke  Kejseren  af  Brasilien? 

Men  da  Solen  stod  middagshøj, 
Skinned  bare  paa  Middagsmads-Røg, 
Blev  det  som  Storm  at  høre: 
Hvor  bliver  Dampskibet  »Jylland«? 
Kommer  ikke  Kejseren  af  Brasilien? 

Stille,  stille  i  samme  Stund 
Alle  stod,  thi  fra  Mavens  Grund 
Knurred  som  Suk  mod  Brystet: 
Borte  bli'er  Dampskibet  »Jylland«! 
I  Bajreuth  er  Kejseren  af  Brasilien! 

Siden  efter  i  mange  Aar 
Kjole-Bryster  til  Følge  faar, 
Helst  dog  i  festlyse  Nætter: 
Borte  blev  Dampskibet  »Jylland«,. 
I  Bajreuth  sad  Kejseren  af  Brasilien. 

En  ny  Vise 

om  den 

,,  Ærbødighed*4, 

som  i  et  frit  Land  skyldes  Folkets  Repræsentanter 
(Motivet  fra  "Morgenbladet«  for  2den  December.; 
Melodi:   Trankebar- Visen. 
December  1876. 

JNu  vil  jeg  synge  en  Morgen-Sang, 
O  lytter  vel  til  min  Røst,  I  Unge! 
Hvis  det  skal  gaa  Eder  vel  en  Gang, 
Pas  paa  at  styre  jer  Pen  og  Tunge! 
De  Mænd,  som  Folket  paa  Tinge  hylder 
Og  kaarer,  glem  ej,  at  dem  I  skylder 
Ærbødighed! 

Selv  naar  I  læser  Hr.  Zahles  Blad, 
Og  I  maa  holde  paa  Eders  Mave, 
Og  naar  I  skuer  ham  kisteglad 
Ad  Vægge  op,  ned  ad  Stolper  trave, 
Husk  han  er  kaaren!  I  maa  ej  grine! 
Betænk,  I  skylder  ham  Død  og  Pine 
Ærbødighed! 

Og  naar  vi  færdes  ved  Folke-Fest 
Der  ovre  mellem  de  jydske  Bønder, 
Og  Søren  Kjær  hamrer  løs  som  bedst 
Og  river  Godtfolks  "Pjalt  Lintøj«  sønder, 

Saa  prøv  blot  ikke  at  slaa  til  Søren, 
Vis  ham,  hvis  han  smider  Jer  paa  Døren, 
Ærbødighed! 

Naar  Chresten  Berg  ta'er  sig  af  vor  Drot 
Og  »varer  ham  loyalt«  paa  Tinge, 
Idet  han  slænger  sig  kort  og  godt, 
Imens  de  andre  et  Hurra  bringe, 
Saa  sig  blot  ej,  der  er  »some  thing  rotten«, 
Nej,  rejs  Dig  op  og  vis  Bogø-Drotten 
Ærbødighed! 

Og  naar  Du  træder  i  Tingets  Sal 
Og  horer  En  paa  den  store  Tromme 
Bestandig  buldre,  som  han  var  gal, 
Mens  Andre  stadig  væk  gi1  er  »den  Stumme«, 
Husk,  at  Du  skylder,  naar  der  de  møder, 
Endog  de  værste  Rabalder-Jøder 
Ærbødighed! 


Smaadigte 


og 


L  e  j  1  i  g  h  e  d  s  s  a  n  g  e. 


1864  —  77. 


Knud  Vallos  efterladte  Digte  og  Fortællinger  11 


Dannebrogs-Sang. 


JNaar  frem  jeg  føres 
Med  frejdig  Sang 
Til  Kuglens  Fløjten 
Og  Sværdets  Klang, 
Naar  Fjender  falde 
Som  Høstens  Rug  — 
Da  luer  dobbelt 
Min  røde  Dug. 

Trindt  om  den  spreder 
Sit  lyse  Skær, 
Og  stærkt  det  straaler 
Igjen  fra  Hver, 
Som  Hjertet  vender 
Mod  Fjenden  fro, 
Hans  Tal  ej  tæller, 
Men  slaar  for  to. 

ir 

Naar  hjem  han  stævner 
Fra  blodig  Dyst, 
Mit  Billed  lyser 
End  fra  hans  Bryst, 
Et  Kampens  Minde, 
En  Billed- Skrift: 
»Dig  takker  Danmark 
»For  din  Bedrift«. 


Farvel,  Lille  Jens! 


•  JJille  Jens,  kjære  Dreng !    Lille  Jens,  kom  herhen 
»Til  din  Mo'er!    Her  er  Fare  paa  Færde. 
»Det  er  Mikkel,  den  Lux;  jeg  har  sét  ham  igjen 
»Luske  om  udenfor  ved  vort  Gjærde.<« 

—  »Er  det  Mikkel?    Aa  nej  da!     Saa  skal  han 

faa  Skam! 
»Jeg  gad  vidst  blot,  om  det  er  den  samme, 
»Som  jeg  mønstrede  sidst;   for  i  Fald  det  er  ham, 
»Ja,  saa  har  han  en  ordenlig  Skramme.  <• 

—  »Ak,  ja  stænges  han  burde  bag  Lukke  ogLaas! 
»Hans  Tanker  gaar  paa  rent  gale  Veje. 

»Nu  han  tænker,  fordi  han  har  plukket  min  Gaas, 
»Saa  er  ogsaa  min  Høne  hans  Eje.«. 

—  »Lad  ham  tænke!    Jeg  henter  min  Knippel 

fra  Krog, 
»Og  saa  skal  nok  Hr.  Mikkel  jeg  lære, 
»At  om  ogsaa  han  er  saa  umaadelig  klog, 
»Saa  han  kunde  dog  klogere  være.« 

—  »Saa  Farvel,  lille  Jens!    Jeg  bli'er  hjemme  imens. 
»Jeg  gaar  ind  for  at  koge  og  bage. 

»Du  kan  tro  mig,  min  Gryde  skal  ej  være  læns, 
»Naar  igjen  Du  til  Huse  kan  drage.« 

—  »Saa  Farvel!  —  Naa  saa  Mikkel  vil  ha'e  sig 

.   en  Steg. 
»Ja  men  Du  kan  tro  Nej,  lille  Moppe! 
»Du  er  kry,  fordi  Solen  er  gaaet  sin  Vej, 
»Men  pas  paa  —  lille  Jens  han  er  oppe! 


Til 

Jens. 

Adr. :  Dannevirke. 
(Hermed  et  Portræt.) 

Vær  hilset  Jens,  min  Hjertensven! 
Hvor  staar  det  til  dernede, 
Hvor  Volden  knejser  stolt  igjen 
Og  kæk  som  far  den  danske  Svend 
Staar  med  sin  Riffel  rede? 

Jeg  hører,  hvad  jeg  godt  forstaar, 
At  Tiden  stundom  glider 
Lidt  smaat,  omtrent  som  Sneglen  gaar, 
Mens  Vintrens  Storm  med  Vingen  slaar 
Og  barsk  i  Næsen  bider. 

Og  saa  jeg  fatte  kan,  at  nu 

Du  heller  vilde  stride 

Med  Tysken;  om  han  end  er  snu, 

Han  er  dog  Kjod  og  Blod  —  og  Du 

Igjen  da  kunde  bide. 

Nu  har  jeg  gaaet  og  tænkt  derpaa, 
Om  ej  jeg  kunde  skikke 
Dig  Lidt,  for  Tiden  at  forslaa 
Og  dertil  Grillerne  de  graa, 
Om  de  Dig  skulde  stikke. 

Saa  sprang  jeg  ud  at  høre  Nyt, 
For  Dig  en  Slump  at  melde. 
Hos  Per  og  Povl  jeg  spurgte  lydt, 
Men  alt  det  Svar,  jeg  fik,  var  »Pyt! 
»Hvad  kan  Du  selv  fortælle?« 

Ja  Jens!  Du  venter  Nyt  fra  mig, 
Men  hvad  skal  jeg  Dig  række? 
Naar  jeg  skal  ha'e  min  Mad  fra  Dig, 
Og  Du  er  læns,  er  ogsaa  jeg, 
Og  sulte  maa  vi  begge. 

Men  paa  min  Vej  jeg  fandt  et  Kort 
Til  Dig;  kun  et,  ej  flere; 
Men  det  er  af  en  egen  Sort: 
Om  det  kan  blæse  Griller  bort, 
Det  kan  Du  nu  probere. 

Det  er  et  rigtigt  Herre- Blad, 

Det  ene  Kort,  jeg  sender. 

Stil  alle  Jenser  op  paa  Rad, 

Gaa  Rækken  rundt  og  spørg  dem  ad, 

Om  de  den  Herre  kj ender. 

Jeg  vædder,  ved  det  første  Blik 
De  Munden  op  vil  spærre 
Og  sige  med  et  venligt  Nik: 
»Gud  signe  ham,  Kong  Frederik! 
»Det  var  en  prægtig  Herre!« 

—  Ja  mørkt  her  var  i  mange  Aar, 
Kun  tynd  var  Danmarks  Lykke, 
Og  trange  kun  var  Folkets  Kaar. 
Det  var,  som  om  den  milde  Vaar 
Ej  vilde  Landet  smykke. 

Saa  kom  han,  lig  den  varme  Sol, 
Som  bringer  Alt  i  Grøde, 
Som  væver  Skovens  grønne  Kjol 
Og  virker  ind  den  blaa  Fiol 
Og  Hegnets  Roser  røde. 

Saa  kom  han,  Danmarks  bedste  Skjold, 
Og  var  hans  Tid  end  liden, 
Dog  fik  han,  før  hans  Haand  blev  kold, 
Af  Gruset  rejst  den  sunkne  Vold, 
Som  nu  skal  staa  i  Striden. 

Ja,  ham  Du  ser,  ret  som  han  stod 
Blandt  os  i  Danmarks  Have, 
Saa  kæk  og  stærk,  saa  mild  og  god, 
Saa  huld  og  vennesæl  imod 
Den  Høje  som  den  Lave. 

Ja  Jens!  det  var  en  Drot  for  os, 
En  Drot  for  danske  Drenge! 
Og  Tyskens  Ravne- Skrig  til  Trods 
For  Frederiks  Værk  vi  ville  slaa's, 
Saa  det  skal  spørges  længe. 

—  Det  Kort  vel  Plads  hos  Dig  kan  faa? 
Vel  værdt  at  gemme  er  det, 
Og  dersom  Tiden  ej  vil  gaa, 
Saa  tag  det  frem  og  se  derpaa 
Og  se  Dig  glad  om  Hjertet. 

Og  nu  Farvel,  min  Jenselil! 

Jeg  skrive  skal  saa  ofte, 

Som  jeg  kan  finde  Tid  dertil, 

Thi  selv  jeg  grumme  gerne  vil. 

Lev  vel!  Din 

Vemmetofte. 

Efter-Skrift. 
Man  om  en  »Konferens«  har  talt 
Og  Noter  til  os  sender. 
Det  var  i  Grunden  ej  saa  galt, 
Naar  blot  man  ikke  der  blev  kvalt 
Af  sine  gode  »Venner«. 

Dog  mene  somme  Folk,  at  Sligt 
Var  godt  i  alle  Maader. 
Det  var  saa  grumme  hyggeligt, 
Og  Danmark  er  jo  netop  rigt 
Paa  Konferense-Raader. 

Dog  véd  jeg  kun  én  »Konferens«, 

Hvorved  vor  Sag  kan  fremmes: 

Naar  den,  som  skal  for  Danmark  skænd's, 

Vor  Konferense-Raad,  er  Jens 

Og  der  »med  Kugler  stemmes«. 


Vaar  eller  Vinter? 


(  iivi  vandrer  Du  saa  sorgfuld?    Se  op,  og  se 

Dig  ud, 
Hvor  Solen  atter  stiger  højt  paa  Himlen! 
Alt,  hvad  der.  lever,  lyder  den  stærke  Herskers  Bud ; 
Se,  frem  af  Jorden  mylrer  Blomster- Vrimlen ! 

De  milde  Vinde  vifte  med  Bøgens  unge  Blad, 
Det  muntre  Firben  mellem  Løvet  leger, 
Den  sorte  Snog  af  Jorden  sit  Hoved  rækker  glad 
Og  i  det  varme  Solskinsbad  sig  kvæger. 

Hør  blot,  hvor  Hesten  vrinsker  og  stamper  med 

sin  Hov, 
Mens  Pisken  knalder  over  Bondens  Ager. 
Der  trækker  dybe  Furer  i  Jord  den  skarpe  Plov, 
I  Sporet  trolig  fulgt  af  hæse  Krager. 

Ja  selv  de  gamle  Trær,  som  staa  levnet  hist  og  her 
Med  Stammen  hul  og  Kronen  brudt  foroven, 
De  loves  og  en  Smule  og  drømme  saa,  de  er 
Som  fordum  end  de  fejreste  i  Skoven. 

Og  alle  de  Smaavæsner,   som  kummerlig  kun  krøb 
Omkring  og  gnaved  Kaalens  tykke  Blade, 
Nu  flagre  frem  i  Lyset  fra  det  sprængte  Puppesvøb 
Og  suge  Honning,  spraglede  og  glade. 

Og  Fuglen  kommer  flyvende  herhjem   fra  fremmed 

Strand 

Og  jager  med  de  Frænder  smaa  i  Lunden. 

Hvor  gaar  den  lille  Strube  paa  den  brudesmykte  Han! 

Den  kom,  den  kvad  —  og  saa  var  Magen  vunden. 

Og  Kukkeren,  hin  Bøgeskovens  gamle  Myslifax, 
Du  hører,  hvor  de  dunkle  Skygger  vinke: 
» Kukkuk!«  Hvor  er  den  henne?  Ja  fløjen  er  den  strax 
At  lægge  sine  Æg  hos  liden  Finke. 

Fra  Hulen,  hvor  det  sovende  den  lange  Vinter  laa, 
Det  gamle  Pindsvin  gaar  mod  Aften  silde, 
Nu  Jagten  skal  begynde  imellem  Løv  og  Straa; 
Pas  paa!    Det  gjælder  Dig,  Du  vævre  Bille! 

Og  hist,  hvor  Taagen  ligger  over  Engen  som  et  Slør, 
Du  døves  fast  af  glade  Frøers  Kvækken. 
Hej  hopsa!  hvor  de  springe  afsted  blandt  Siv  og  Rør, 
Indtil  de  plumpe  hovedkulds  i  Bækken. 

I  Mudderet  det  rører  sig;  hvad  glider  der  forbi? 
Se  Krebsen,  færdig  just  med  Ham  at  skifte, 
Den  spræller  i  sit  nye,  sit  røde  Liberi 
Og  plumrer  Vandet  med  sin  Hales  Vifte. 

Nu  ligger  den  og  lurer;  der  kommer  —  pas  nu  paa! 
Det  er  nok  Noget,  som  var  godt  til  Føde. 
Den  klemmer  og  den  klemmer,  men  ak!  det  vil  ej  gaa. 
Den  Stakkel!     End  er  Saxene  for  bløde. 

Ja,  hvor  dit  Blik  Du  vender,  Du  skuer  Vaarens  Værk, 
Hvorfor  vil  Du  da  gaa  omkring  i  Blinde? 

Nei,  knæl  og  vend  dit  Aasyn  mod  Foraarssolen  stærk, 
Saa  vil  paa  Dig  en  Straale  ogsaa  skinne!« 

—  »Ak!  paa  min  Broders  Ager  har  Haglen  holdt 

sin  Høst, 
Hans  stolte  Skov  staar  hvert  et  Blad  berøvet! 
Formørket  er  hans  øje  og  klangløs  er  hans  Røst, 
Hans  fejre  Haab  blev  grusomt  traadt  i  Støvet. 

Ja,     dybt    vor    Broder     sørger!    Hans    Sorg    mig 

nager  mer 
End  min,  og  derfor  kan  jeg  Dig  ej  lyde. 
Du  taler  om  en  Sol,  hvor  jeg  klamme  Taager  ser 
Og  Intet,  Intet,  som  kan  Taagen  bryde!« 


Vugge-Sang. 


Oov  nu  min  Lille,  sov  sødt  og  sov  længe! 
Sov,  til  Du  vaagner  med  Roser  paa  Kind! 
Husk,  at  din  Moder  kan  trænge  til  Drenge, 
Drenge  med  Kræfter  og  Kækhed  i  Sind! 
Ser  Du,  med  Hovedet  bøjet  hun  staar, 
Moderens  tungeste  Sorg  har  hun  fristet; 
Hører  Du  Sukket,  naar  Tankerne  gaar 
Bort  til  de  Mange,  hun  misted'? 

Blandt  sine  Børn  sad  hun  frejdig  i  Haven, 
Sangen  lød  højt,  og  Høst-Leen  klang. 
Da  blev  der  tyst,  da  bar  de  til  Graven 
Sønnen,  den  stærke,  som  værned'  om  Vang. 
Voldsmænd  da  sprang  over  Gjærdet  paa  Stand, 
Stormede  frem  —  hendes  Skare  var  liden. 
Spejdende  saa  hun  om  Hjælp  over  Strand  — 
Hun  blev  alene  i  Striden. 

Kampen  var  kort ;  men  som  Skyer,  der  fare 
Fremad  og  jage  hinanden  paa  Flugt, 
Spurgtes  de  tungeste  Tidenders  Skare, 
Budskab  om  Sorg,  som  i  Kummer  blev  slukt. 
Vangen  blev  trampet  til  Vaabnenes  Brag, 
Søn  efter  Søn  saa'  hun  kæmpende  segne  — 
Over  hans  Grav  vajer  Voldsmandens  Flag, 
Moderen  kan  den  ej  hegne. 

Saa  kom  der  Fred  og  saa  kom  der  Smerte: 

Sønner  og  Døtre  saa  ædle  og  tro, 

Vristed'  med  Vold  fra  det  elskende  Hjerte, 

Aande  nu  tungt  i  Fjendernes  Bo. 

Husk  det,  min  Dreng,  naar  Du  staar  som  en  Svend ! 

Der  er  et  Maal,  imod  det  skal  Du  stævne! 

Der  er  saa  Meget  at  vinde  igjen! 

Der  er  saa  Meget  at  hævne! 

Læreren  og  Drengen  ved  Rosenbusken. 

En  Fabel. 

»>  Og  det  har  Du  kaldet  en  Rose,  din  Knægt?« 

»Bryd  dig  aldrig  om  den!   den  er  ikke  korrekt! 

»Har  Du  ikke  bemærket,  Du  lille  Nar, 

»At  for  mange  Blade  de  Kroner  har? 

»Se!  denne  er  skæv  paa  den  ene  Side! 

»Det  er  nu  Noget,  jeg  ikke  kan  lide; 

»Og  det  er  Noget,  som  Du  burde  vide, 

»At  dette  med  Mere  kan  ikke  passe 

»Paa  en  Blomst,  Du  véd,  af  den  tolvte  Klasse. 

»Nej!  Tax-Træet  hist,  det  skulde  du  heller 

»Betragte  —   det   er  bygget  af  »prikkede  Celler«.« 

Drengen  vidste,  hans  Lærer  var  klog, 

Og  talte  saa  godt  som  den  bedste  Bog. 

Saa  rykked'  han  Busken  op  —  med  et  Suk, 

Thi  han  syntes  i  Grunden,  at  Blomsten  var  smuk. 

Og  medens  den  visned'  forglemt  i  Krogen, 

Han  lærte  sin  Rose  korrekt  efter  Bogen. 

Men  se!  da  Sommeren  atter  kom, 

Han  saa'  sig  bedrøvet  i  Haven  om 

Og  sukked':  »ak,  havde  jeg  Rosen  plejet! 

»Det  var  dog  den  skjonneste  Blomst,  jeg  ej  ed'!« 

„Lærer  i  Naturhistorie". 


Kai  s  er:    „Og   det  vil  De  vise  fremfor  Per>gre?w 
Trop:    „Ja,  hvorfor  ikke  !  etc.u 

Ja  vel!    Ja  vist!    Jeg  vil  vise  den  frem! 
Jeg  vil  vise  den  frem  for  Penge! 
Thi  jeg  hører  til  dem,  som  af  Fjeldets  Gem 
Daglig  Sølvet  maa  sprænge. 

Jeg  gjerne  det  gjorde  for  slet  ingen  Ting 
Og  tog  med  Takken  til  Takke, 
Men  Skræder  og  Skomager  gjør  slet  ingen  Sting 
Gratis  paa  Støvler  og  Frakke. 

Nu  kj ender  jeg  lidt  til  den  Vrimmel  af  Dyr, 
Som  tumler  sig  inde  i  Skoven, 
Som  løfter  sig  højt  mod  de  sejlende  Skyr, 
Som  kløver  sig  Vej  gjennem  Voven. 

Nu  kj  ender  jeg  lidt  til  det  Blomsterflor, 
Som  pranger  med  Duft  og  med  Farve, 
Som  vrister  Brødet  af  Luft  og  af  Jord 
Til  os  og  den  ringeste  Larve. 

Og  lidt  til  de  lønlige  Kræfter,  som  bor 
Og  rastløs  virker  i  Hjertekamret, 
Og  lidt  til  det  virksomme  Værksted,  hvor 
Tankens  Kjæde  bli'er  hamret. 

—  Og  saa  er  der  dem,  der  vil  vide  Besked 
Om  Livet,  som  trindtom  sig  rorer; 
Til  dem  jeg  bringer  det  Bedste,  jeg  véd, 
Og  det  gjennem  -Øjne  og  ører. 

Dog  helst  jeg  dvæler  ved  det,  der  er  smukt, 
Som  fængsler  -Øre  og  øje, 
Thi  det  gi'er  Tanken  Vinger  til  Flugt 
Fra  Støvet  op  mod  det  Høje. 

Og  hver  Gang  en  Hilsen  fra  Skjønheds  Kyst 
Som  denne  —  til  mig  sig  svinger, 
Saa  gaar  min  Gjerning  med  større  Lyst, 
Og  glad  min  Tak  jeg  da  bringer. 

Ja  glad  —  men  i  Glæden  der  stiger  et  Suk, 
Og  Grunden  jeg  skal  Dem  betro  den, 
Jeg  synes,  at  Jorden  er  alt  for  smuk 
For  de  Fleste  af  dem,  der  bebo  den. 


Gamle  Minder. 

Xlvor  Kirketaarnet  knejser 
Blandt  Bondehytter  smaa 

Som  den  ranke,  hvide  Svane 
Mellem  Ungerne  graa  — 
Hvor  Tørven  staar  i  Stakke 
Paa  det  friske  Mosegræs, 
Mens  Hesten  langsomt  trækker 
Til  Bys  det  sorte  Læs  — 

Og  hvor  de  høje  Linde 

I  lysegrønne  Dragt, 

En  Rad  af  stærke  Kæmper, 

Om  Haven  staa  Vagt 

Og  stemme  Ryg  mod  Stormen, 

Naar  den  vil  bryde  ind 

For  at  lege  med  de  Æbler 

Med  den  rødmende  Kind  — 


Derhen,  til  Præstegaarden, 
Jeg  gik  saa  mangen  Gang 
I  Høst,  naar  Rugen  segned 
Til  Leernes  Klang, 
Og  naar  Marken  var  et  Snehav, 
Og  naar  Vaaren  bragte  Tø, 
Saa  Vejen  blev  til  Mose 
Og  Mosen  til  en  Sø. 

Knud  Valløs  efterladte  Digte  og  Fortællinger  lz 

Og  tren  jeg  ind  i  Stuen, 
Et  »Velkommen«  der  klang, 
Som  naar  Vaarens  første  Lærke 
Dig  hilser  med  Sang. 
Da  fik  Du  travlt,  min  Højre! 
Fra  Haand  til  Haand  Du  gik, 
Og  Hjertets  Sommervarme 
I  hvert  Haandtryk  Du  fik. 

Ja,  det  var  Solskinsdage, 
Var  det  end  Regn  og  Blæst, 
Thi  vi  var  jo  som  hjemme, 
Og  Glæden  var  vor  Gæst, 
Og  los  det  gik  med  Løjer 
I  Mark  og  i  Eng, 
Fra  vi  fo'r  ud  af  Fjerene 
Og  til  vi  sank  i  Seng. 

Kan  Du  huske,  hvor  vi  avede 
Den  trodsige  Natur, 
Betvang  den  vilde  Ranke 
Paa  Stuehusets  Mur, 
Stjal  Sten  af  Havegjærdet 
Og  taarned  op  en  »Alp«, 
Og  lærte  gode  Sæder 
Den  vævre  Hundehvalp? 

Og  Hængeaskfabrikken! 
Ja,  skøndt  Alverden  véd, 
At  Hovedet  skal  opad 
Og  Benene  skal  ned, 
Kæk  voved  Du  at  tvivle, 
Du  rykked  Asken  op, 
Grov  Toppen  ned  i  Jorden, 
»For  saa  bli'er  Roden  Top!« 

Fredløse  Kylling- Bane! 

Forvorpne  sorte  Kat! 

Du  var  klog,  Du  havde  Klor, 

Men  dog  fik  vi  Dig  fat. 

For  Hullet,  hvor  Du  fjæled  Dig, 

Vi  spændte  snildt  en  Sæk, 

Saa  fo'r  Du  ind  i  Sækken 

Og  saa  var  Du  væk! 

Og  husker  Du  mod  Aften 

De  beundrende  Blik, 

Naar  Mærgelkassen  langsomt 

Foran  Havestuen  gik? 

Alt  det  Skjonne,  alt  det  Herlige, 

Som  Saga  har  i  Gem, 

Paa  Thespiskarren  saa  man 

Livagtig  manet  frem. 

Og  naar  vi  havde  støjet 
Og  til  Hvile  os  lagt, 
Hvor  sov  vi  da  trods  Katten 
Og  hans  vilde  Rotte-Jagt  — 
Den  Kjære,  han  tog  Skylden, 
Naar  vi  paa  Kattefjed 
Ved  Daggry  fra  en  L'hombre 
Til  Sengen  listed'  ned. 

De  Dage  længst  er  svundne, 
Og  mangen  En  af  dem, 
Som  var  glad  blandt  de  Glade, 
Gik  til  det  sidste  Hjem. 
De  Dage  længst  er  svundne, 
For  Tanken  Alt  dog  staar 
Saa  frisk  som  var  det  Minder 
Fra  i  Dag  og  i  Gaar. 

Jeg  var  der  aldrig  siden 
I  Sengeløse  By, 
Véd  ej,  hvad  der  er  sunket 
Og  spiret  frem  paa  ny. 
Der  sysle  andre  Kvinder, 
Der  virke  andre  Mænd, 
Og  kun  i  Tanken  vandrer 
Jeg  tit  med  Tak  derhen. 

Det  har  jeg  gjort  i  Aften. 
Alene  her  jeg  sad, 
Men  man  skal  være  to, 
Skal  man  rigtig  være  glad. 
Saa  tog  jeg  Dig  i  Følge 
—  Ja  hvad  der  synes  glemt, 
Det  ligger  stundom,  Kjære, 
Just  aller  troligst  gemt. 


Til  min  Ven  N.  N.'s  forlorne 
Karnevals-Skæg. 


Du  lille  Skæg!  Fortæl!  Fortæl 
Mig  hvert  et  Ord,  han  sagde, 
Naar  hun  sin  Arm  hin  lyse  Kvæld 
I  Ungersvendens  lagde. 

Paa  Læben,  hvor  Du  sad,  saa  nemt 
Det  Ord,  Du  kunde  fange, 
Som  Lod,  for  hende  kun  bestemt, 
I  blomstersmykte  Gange. 

Ej   sandt  —  et  Ord  lig  skjon  Musik, 
Der  Hjertet  kunde  trylle, 
Fordi  det  selv  fra  Hjertet  gik 
Med  al  dets  rige  Fylde? 

Du  hørte  og  det  dybe  Suk, 
Der  steg  ham  op  fra  Barmen, 
Hver  Gang  en  Anden  kom  med  Buk 
Og  bod  den  Skjonne  Armen. 

Ej  sandt  —  et  Suk  lig  det,  der  gaar 
Ved  Lovfaldstid  i  Skoven, 
Naar  Aftnens  Sol  paa  Nippet  staar 
At  synke  rod  i  Voven? 

Men  naar  igjen  hans  Hjertes  Brud 
Ham  svæved  let  i  Mode, 
Du  saa'  dem  atter  springe  ud 
De  Kindens  Eoser  rode  — 

Et  Flor,  hvorfor  selv  østerlands 
Sig  ydmygt  skulde  boje  — 
Den  Sol,  som  gav  dem  Farvens  Glans, 
Det  var  jo  hendes  øje. 

Og  hvad  der  ej  med  Ord  blev  sagt, 
Men  dog  paa  Tungen  brændte, 
Det  saa'  Du  vist  i  Blikket  lagt, 
Han  lonlig  hende  sendte  — 

Ej  sandt  —  et  Blik,  der  Sporgsmaal  bar 
Og  tavse  Lofters  Vrimmel  — 
Et  Blik,  der  fik  et  Blik  til  Svar, 
Et  Glimt  fra  Glædens  Himmel! 

Fer  Ballet. 


lræd  med  mig  ind  i  Huset  her, 
Som  straaler  for  dit  øje, 
Hvor  Portneren  i  Kisteklæ'er 
Just  aabner  Portens  Fløje. 
Paa  Gangen  flammer  Blus  ved  Blus, 
Paa  Trappen  bølge  Tæpper  bløde  — 
Paa  Kvisten  bor  den  unge  Rus, 
Hos  ham  vi  vil  gi'e  Mode. 

Men  er  det  og  den  unge  Rus, 
Det  Sorgens  Barn,  der  spanker 
Paa  Gulvet  i  sin  bedste  Puds, 
Et  Rov  for  mørke  Tanker? 
Hvorfor  staar  vel  hans  Kind  i  Brand? 
Hvad  tændte  disse  Flammeblikke  ? 
Og  hvorfor  har  sin  Halsklud  han 
Paa  Stolen  ladet  ligge? 

Han,  der  jo  Mester  var  som  Faa 
Til  Sløjfen  smukt  at  slynge, 
Naar  han  sig  rusted'  til  at  slaa 
For  Sejr  i  Skjønheds  Klynge! 
Hvor  er  da  nu  hans  ædle  Konst? 
Er  den  alt  gaaet  ham  af  Minde? 
Ak!  skjønnest  Sløjfe  slaas  omsonst, 
Naar  ej  den  slaas  for  hende! 

Men  tys!     Nu  lyder  der  Musik, 

Dernede  Bassen  brummer  — 

Han  Sløjfen  slaar,  men  med  et  Blik, 

Der  røber  Hjertets  Kummer. 

Ja  stakkels  Kus!  Stor  er  din  Kval, 

Skyd  Dig  kun  lige  strax  for  Panden  ! 

—  Hun  skal  paa  Bal  paa  første  Sal, 

Og  Du  —  Du  skal  paa  anden ! 


For  Øjeblikket, 


Mel.     I  Gaar  jeg  fik  min  Treje. 

Uer  gives  -Øjeblikke 
I  Livet,  véd  Du  nok  — 
Mer  er  jo  Livet  ikke 
End  øjeblikkes  Flok  - 
Og  nogle  gaa  og  komme 
Som  Skibets  Spor  paa  Hav, 
Men  der  er  stundom  somme, 
Der  mindes  til  vor  Grav, 
Og  den  er  at  beklage, 
Som  endnu  aldrig  fik 
I  sine  Levedage 
Et  rigtigt  -Øjeblik. 
Tra  la  la  la  la. 

Mel.     Af  Mangel  paa  Fødder  kan  2det  Vers   ikke  gaa  paa 
samme  Melodi,    men   det   kan   svømme   stolt  paa   »Kodans 

Beige«. 

Der  gives  Øjeblikke 

—  O  tag  Dig  vel  i  Agt!  — 

I  hvilke  der  kan  ligge 

En  sælsom  Tryllemagt. 

En  Gang  to  -Øjne  saa'  jeg, 

Et  Blik  de  sendte  mig: 

Som  lænket  Fange  laa  jeg, 

Og  se!  her  ligger  jeg. 


Mel.     I  Gaar  jeg  fik  min  Trøje. 

En  Gang  to  øjne  saa'  jeg, 

Et  Blik  de  sendte  mig, 

Som  lænket  Fange  laa  jeg, 

Og  se!  her  ligger  jeg 

Og  ønsker  hver  min  Næste, 

Som  hidtil  ene  gik, 

Det  alier  aller  bedste: 

Et  saadant  øjeblik. 

Saa  lad  en  Skaal  os  drikke, 

Forend  vi  drage  hjem, 

For  disse  øjeblikke 

Og  dem,  der  sende  dem. 

Tra  la  la  la  la. 

Føljeton. 

(Fra  den  gamle  Studenterforenings  Ankeprotokol.) 


Det  var  en  Aften  mod  Midienat, 

Jeg  kom  her  op,  jeg  var  træt  og  mat; 

Jeg  satte  mig  hen  paa  en  magelig  Plads 

I  Sofahjørnet  og  fik  mig  et  Glas 

Af  Værtens  Arrak,  den  vel  bekj endte, 

Som  altid  kan  faas,  naar  man  bare  kan  vente. 

Jeg  drak  og  stirrede  søvnig  hen 

Paa  Lampen,  som  stirrede  søvnig  igjen; 

Tilsidst  jeg  vandrede  Søvnens  Vej, 

Og  den  gjorde  ganske  det  Samme  som  jeg. 

Men  som  jeg  nu  hvilte  i  Slummeren  blid, 
Et  Billed  jeg  saa'  fra  min  Barndoms  Tid. 
Jeg  drømte,  jeg  sad  i  min  Faders  Hus 
Og  saa'  en  Kjærling,  som  havde  en  Rus, 
Blive  surret  til  Stigen  med  stærke  Reb 
Og  slæbt  af  Sted,  medens  Drengene  peb. 
Jeg  gøs  ved  Synet  og  spurgte:  »Men 
»Hvor  slæbe  de  dog  Mutter  Daniels  hen?  — « 
—  »Den  stygge  Kone  har  drukket  sig  fuld, 
»Og  derfor  hun  skal  i  det  sorte  Hul.«   — 
De  Ord  jeg  hørte  for  første  Gang, 
Og  fulde  af  Rædsel  de  for  mig  klang. 

Jeg  ønsked  at  høre  mer  om  det  Sted, 

Men  var  dog  bange  og  tav  dermed, 

Men  hvor  jeg  i  Mørkningen  satte  mig  end, 

Saa  maatte  jeg  tænke  paa  Hullet  igjen. 

Saa  malte  jeg  mig  da  det  sorte  Hul 

I  Tanken  med  Vægge,  sorte  som  Kul; 

Jeg  tænkte  det  gravet  i  Taarnets  Grund 

Saa  dybt,  at  end  ikke  ved  Middagsstund 

Den  mindste  Straale  af  Lys  kunde  naa 

Der  ned,  hvor  de  onde  Mennesker  laa. 

Jeg  tænkte,  der  mylred'  i  Hullets  Dyb 

Med  øgler,  Slanger  og  hæsligt  Kryb, 

Som  bed  de  Arme  med  giftig  Tand 

Og  drev  dem  hen  imod  Gravens  Rand, 

Thi,  trode  jeg,  var  man  dernede  først, 

Man  døde  af  Kvaler,  af  Sult  og  af  Tørst. 

Saaledes  jeg  malte  det  rædsomme  Sted 

Og  tænkte:    »om  nu  Du  var  puttet  der  ned?« 

Men  Tanken  alene  forskrækkede  mig, 

Saa  jeg  fra  min  Skammel  fo'r  op  med  et  Skrig. 

—  Da  blev  jeg  forstyrret  —  den  nye  Jens 
Havde  faaet  tændt  Blus  paa  Lampen  imens. 
Og  fjernt  fra  Læsestuen  hans  Ord 

—  »En  Arrakspunch«  —  til  mit  øre  fo'r. 

Ej  vaagen  jeg  var  dog,  men  sprang  med  et  Sæt 
Fra  Sofahjørnet,  jeg  vidste  ej  ret, 

Hvor  jeg  egentlig  var,  thi  min  Sjæl  var  fuld 
Af  Rædsel  over  det  sorte  Hul. 
Jeg  strakte  min  Haand  mod  Bordet  ud  — 
Det  var,  som  om  -Øglens  slimede  Hud 
Jeg  følte,  thi  Haanden  klæbede  fast. 
Jeg  rev  den  til  mig  med  Lynets  Hast 
For  ej  at  føle  det  giftige  Sting. 
Saa  stirred  jeg  spørgende  rundt  omkring 
Paa  Væggene,  bod  dem  give  mig  Svar, 
At  ej  paa  det  rædsomme  Sted  jeg  var  — 
Saa  saa'  jeg  paa  Loft,  saa  saa1  jeg  paa  Gulv 
—  O  Himmel!     Jeg  var  i  det  sorte  Hul! 


Et  Indlæg  i  Toldsagen. 

En  Røst 

fra 

det  pathologisk-anatomiske  Musæum, 

Mel.     Peder  Sket. 

l\lænd,  som  hist  i  Rigsraadssalen 
Hovedet  bryder  med  brudne  Tal 
For  at  faa  ud,  hvor  meget  en  Alen 
Duffel  i  Told  erlægge  skal  — 
Hører  om  Tolderens  Lod  min  Sang, 
Og  lad  saa  Tolden  gaa  Tolderens  Gang! 

Mørket  laa  ved  Midnatstide 
Sort  som  Beg  om  Helsingør, 
Stevned'  fra  den  svenske  Side 
Tyst  en  Baad  for  bliden  Bør. 
Ankeret  bed  i  det  bløde  Sand, 
Baaden  bugned'  af  Kontraband'. 

Tavs  i  Vandet  tren  fra  Dækket 
En  med  en  Dunk  og  et  sværtet  Fjæs, 
Fulgte  ham  en  Karl  med  en  flækket 
So  og  en  ditto  med  Ænder  og  Gæs. 
Skovens  Mørke  loved'  dem  Ly, 
Se!  da  brød  Maanen  frem  fra  Sky. 

Hist  bag  Busken  havde  forstukken 
Sig  en  Tolder,  og  da  de  kom  nær, 
Fik  den  Første  et  Dunk  i  Krukken, 
Saa  han  tabte  sin  Dunk  og  sit  Vejr. 
Han  i  sit  Blod  paa  Jorden  laa  — 
Brændevinsdunken  ligesaa ! 

Flux  til  Hjælp  nu  fløj  de  Tvende, 

Tolderen  vilde  løbe  sin  Vej, 

Men  de  nakked'  ham  nok  saa  behænde, 

Brølte:  »Zacchæus!  nu  er  der  til  Dig!« 

Hug  ham  saa  hart  i  Hattepullen, 

Saa  det  gav  Gjenklang  ovre  fra  Kullen. 

Sande  maatte  det  syndige  Væsen, 
Mennesket  er  kun  et  skrøbeligt  Ler. 
Havde  han  før  et  Par  Ben  i  Næsen, 
Fik  han  nu  ni  eller  ti  eller  fler. 
Ja,  Pande-,  Isse-  og  Tindingeben 
Byttet  i  Smaamønt  blev  hver  en. 

Morgensolen  steg  af  Havet, 
Duggen  perled  paa  Tolderens  Krop, 
Sagte  vendte  han  sig  og  gabed', 
Og  saa  sankede  Folk  ham  op. 
Han  blev  kureret,  og  da  det  var  gjort, 
Blev  han  kjørt  ud  af  Nørreport. 

Vise  Mænd  i  Rigsraadssalen 

Ser,  hvad  der  vanker  paa  Toldernes  Vej! 

Kom!  skal  jeg  vise  Jer  Ho'det  af  Karlen, 

Saa  skal  om  Tolden  I  synge  med  mig, 

Der  kommer  intet  Andet  ud 

Af  den  end  lutter  Hovedbrud. 


Efterskrift. 

Ovenstaaende  er  en  sandfærdig  og  virkelig  tilgaaet 
Begivenhed,  hvilket  for  den  uhildede  Betragtning  tilstrækkelig 
fremlyser  deraf,  at  skøndt  den  ej  foregik  ved  Oresundets 
Belger,  eftersom  de  omtalte  Slag  faldt  ved  Kongeaaens 
Vover  og  ej  vare  mange,  men  kun  et  eneste,  der  dog,  som 
Figura  udviser,  var  saa  godt  som  ti,  og  skendt  Smuglerne 

ej  ferte  Fedevarer,  men  en  Flok  Heste,  saa  opbevares 
Hovedet  dog  endnu  den  Dag  i  Dag  af  den  omtalte  Tolder 
til  Advarsel  og  Belæring  paa  det  pathologisk- anatomiske 
Musæum  for  alle  det  menneskelige  Legemes  Gjenvordig- 
heder,  som  bekostes  af  det  Offenlige  og  bestyres  af  en 
Professor,    og   dette  skulde  jeg  dog  mene  var  Hovedsagen. 


Om  at  rydde  Skoven  af  Vejen  m.  m. 

En  Røst  fra  Skoven. 
Den  28.  Januar  1867. 


Mel.     Klang  mine  flickor. 

JtLolla  min  Richardt!    Hvad  dog  man  maahøre! 

Hvad  er  det  for  selsomme  Tidernes  Tegn! 

Er  ej  det  Rygte  alt  naaet  til  Dit  øre: 

Mig,  den  gamle  Skov,  vil  de  rydde  af  Vejen? 

Blæsten,  som  daglig  mig  gjør  sit  Besøg, 

Kom  just  forleden  fra  Folketingssalen, 

Blæsten  docerte,  mens  Birk  og  mens  Bøg 

Rystende  lytted  til  Talen: 

»Skidt  med  det  Skjonne!      Blot  fuldt  op  i  Laden! 
»Der  skal  males  Gjødning  af  Heltenes  Ben! 
»Højen  skal  jevnes!     Paa  Vejen,  paa  Gaden 
»Hurtig  hen  med  Gravkamrets  kløvede  Sten! 

»Trækapitalen  skal  væk!    Hvor  den  staar, 
»Gi'er  den  kun  To,  der  kan  Byggen  gi'e  Fire!« 
—  Sic,  Christian  Richardt!  Men  trorDudetgaar, 
Før  vi  se  Hartkornet  spire? 

Tænk  om  din  Dreng  eller  hans  Maaske-Lille 
Aldrig  skulde  skimte  den  flygtende  Raa, 
Ej  kunde  lytte  til  Nattergalens  Trille 
Eller  bede  »Skovens  Sibylle <•  sig  spaa! 
Tænk  om  Skovmærkens  den  duftende  Krans 
Maatte  trods  Vaarsolens  Straaler  ham  svigte! 
Hvad  om  han  kj  endte  min  lysgrønne  Glans 
Kun  fra  sin  Bedstefaers  »Digte«! 

Nej!  Du,  som  hisset  med  Talernes  Torden 
Tror,  at  Du  kan  styrte  min  stolte  Majestæt, 
Snart  mine  Stridsmænd  skal  mylre  af  Jorden, 
Tusinder,  i  Skjønhedens  Pansere  klædt! 
Jeg  skulde  segne  for  Dig!    Jeg  maa  le! 
Vel  var  jeg  gammel,  før  Du  kunde  skjønne! 
Vent  dog  en  Stund,  lille  Ven,  skal  Du  se, 
Vi  er  vist  begge  for  grønne! 

Den  25.  Juni  1868. 

(I  „Fremtiden".) 

Mel.     Tilgiv  mig,  ærværdige  Hr.  Eremit. 

Velkommen  her  ude!    Er  De  ogsaa  her? 

Velkommen  paa  Bellevue! 

—  Man  maa  jo  benytte  det  dejlige  Vejr 

Og  bort  fra  den  dræbende  By.  — 

Og  saa  dette  Selskab,  som  Torken  lod  samle 

Sig  her  om  de  kvægende  Glas! 

Her  er  jo  min  Salighed  alle  de  Gamle 

Fra  Fortidens  Fremtids-Kalas. 

Der  sidder  jo  Holten  og  Steen  og  Stein! 

Og  hor,  hvor  det  klukker  i  Professor  Hein  — 

Og  Hellmann!     Hellmann!  — 
Nu  mangler  man  bare  lidt  Regn! 

Se  Hellmann,  han  sidder  og  smiler  saa  blidt, 

Gud  véd,  hvad  han  bilder  sig  ind! 

Ham  trætted'  det  evige  Sort  paa  Hvidt 

Og  alle  de  Foliobind. 

Han  lukked1  Butikken  og  sa'e:  Direktoren 

Kan  slet  ikke  træffes  i  Kvæld! 

Og  saa  tog  han  ud  for  at  slaa  lidt  til  Søren 

Og  køles  ved  Pil-Kirstens  Væld, 

Knud  Valløs  eftei  ladte  Digte  og  Fortællinger.  13 

At  søbe  herude  en  grøn  Pot'-Kaal, 
At  tømme  herude  god1  Venners  Skaal. 

Hellmann!     Hellmann! 
Blot  ikke  Du  bliver  til  Aal! 

Paa  Bordet  Dig  venter  en  Dynge  Papir, 

Nys  var  det  saa  nysselig  hvidt; 

Men  det  er  forbi,  for  som  flittige  Bier 

Vi  kom  og  Enhver  bragte  Sit, 

Hvad  Honning  vi  nu  havde  samlet  derude 

Paa  Livets  den  brogede  Mark; 

Og  den  fik  vi  pakket  i  de  salig  Klude, 

Som  Drewsen  forvandler  til  Ark. 

»En  Maler- Hansen«  dem  pakked'  ind 

I  Blæsbergs  det  fineste  Aaleskind. 

Hellmann!     Hellmann! 
Se  her,  hvad  der  staar  paa  det  Bind! 


Du  Stakkel,  som  tænkte  at  komme  paa  Sold, 

Du  neppe  har  sunket  din.  Steg, 

Saa  møder  man  her  med  en  ny  Protokol, 

Og  den  har  Adresse  til  Dig. 

Dog  tab  ikke  Modet  og  bliv  ikke  bange ! 

Saa  vidt  man  betroede  mig, 

Er  det  et  Par  Afdrag,  men  smaa,  fra  de  Mange., 

Som  længe  trak  Vexler  paa  Dig, 

Saa  skynd  Dig  —  og  der  er  jo  langt  til  12 
Maaske  bli'r  der  Tid  til  et  lille  Sold! 

Hellmann!     Hellmann! 
Luk  op  for  den  ny  Protokol! 


Paa   Sikasten.*) 

Den  9.  Juli  1873. 

(Nordisk  Natuvforskermøde.) 


Mel.     Tilgiv  mig,  ærværdige  Hr.  Eremit. 

JMu  synger  vi  snart  paa  det  sidste-  Vers  — 

—  Min  Vise  skal  ej  blive  lang, 

For  der  kom  saa  grumme  meget  paa  tværs, 

Da  jeg  skulde  skrive  den  Sang. 

Forst  var  der  at  trykke  vel  hundrede  Hænder 

Af  Venner,  jeg  kj ender  fra  Nord, 

Saa  var  der  at  tygge  for  Tanker  og  Tænder 

Saa  meget  hver  Dag  paa  vort  Bord. 

For  jeg  skal  nu  sige  Dig:  homo  sum 


*)   —   han   drak,   mare,    Skaal    om   Skaal   med   de   gamle 
Raadsherrer ,   men   paa  Sikasten   maatte    han  dog  give 

sig  tabt;  thi hvordan  skulde  han  kunne  holde 

det  ud  med  slige  Mænd,  der  har  siddet  i  Raadet  i  saa 
mange  Aar. 

Holberg:   Den   pantsatte   Bondedreng.     Akt  3.   8c.    1. 

Et  nihil  humani  ali-enum 

A  me 

Esse 
Puto  —  til  Exempel  vinum. 

Hver  Dag  har  jeg  hørt  og  hver  Dag  har  jeg  set 

Fra  Morgen  til  Aftenens  Stund: 

Ugunstige  Kaar  for  en  stakkels  Poet 

At  synge  med  Maden  i  Mund! 

Og  al  denne  Skjønhed  og  alle  de  Skjønne, 

Som  gjorde  hver  Dag  til  en  Fest, 

Saa  vel  naar  man  lejrede  sig  i  det  Grønne, 

Som  naar  man  var  Lærdommens  Gjæst! 

Ak  kjæreste  Venner,  jeg  nævner  kun 

De  to  —  Mariane  —  og  Lise  Lund! 

Hurra!  4 

Hurra ! 
For  Lise  —  ja  dejlig  er  hun! 

Naturforskermødet  det  ellevte  gaar 

Til  Hvile  som  ti  førend  det. 

Det  Eftermæle,  det  senere  faar, 

Det  haaber  jeg  ikke  blfr  slet. 

Men  dersom  nu  Nogen  den  Paastand  tør  vove, 

At  "Aanden«  er  alt  faret  hen, 

Vi  smilende  svare:   »e  pur  si  muove!< 

Og  samles  ad  Aare  igjen. 

Nu  synger  vi  først  paa  det  sidste  Vers  — 
Hurra  da  for  Mødet  i  Tre  og  Halvfjerds! 

Hurra ! 

Hurra! 
Det  leve  —  for  nu  skal  det  dø! 


Drikkevise. 


JVom  Brodre,  lad  os  tomme 
For  alle  lyse  Drømme 
Ved  Glasset  her  en  Skaal! 
En  Hytte  og  en  Pige, 
En  Dronning  og  et  Kige  — 
Der  har  I  Drømmens  Maal. 

En  Borg  med  gyldne  Tinder, 
Med  gamle,  rustne  Minder, 
Af  dem  kan  hundred1  faas. 
Nej  hist,  hvor  Druen  blinker, 
Mit  Længselsslot  mig  vinker, 
Skænk  mig  Chateau  la  Rose. 

De  Piger,  unge,  fagre, 
Som  lokkende  omflagre 
Lig  Sommerfugle  smaa; 

Dem  vil  jeg  Eder  skænke, 
For  jeg  vil  ha'e  en  Enke, 
Den  hulde  Veuve  Cliqudt. 


Et  lille  Brøl 
ved 

Fedeskuet. 

Den  12.  Maj  1874. 

Præmietagerne  tilegnet. 

Mel.     At  Slyngler  hæves  til  Ærens  Top. 

livor  Lærken  højt  under  Himlen  slaar, 
Hvor  tusind  Blomster  fra  Marken  smile, 
Det  duftende  Hø,  som  i  Stakke  staar, 
Den  drømmende  Ungersvend  lokker  til  Hvile. 
Men  er  de  Stakke 
Kun  for  hans  Nakke 
En  Drømmepude?     Vi  os  betakke! 
:|:  Nej  spørg  vor  Stud!   : : 

Der  drænes,  der  pløjes,  der  harves  med  mer, 

Guano  hentes  fra  Lande  fjerne, 

Fra  Peru,  Chili  og  mange  fler, 

At  godt  den  kan  skjæppe,  den  vægtige  Kjærne. 


199 

Er  den  —  jeg  beder  — 
Nu  kun  for  Eder 

Til  Q\  og  til  Brød  og  til  »varme  Hveder«? 
: :   »Nej  spørg  vor  Stud!  :[: 

Hvor  fæle  Slanger  med  Briller  paa 
Hinduen  bider  med  giftige  Tænder, 
Hvor  Chinas  Sønner  med  Pisken  gaa, 
Der  røgtes  Risen  af  flinke  Hænder. 
Til  Julegrøden 
Vi  skumme  Fløden, 

Men  Affaldet  —  er  det  vel  dømt  til  Døden? 
:|:  Nej  spørg  vor  Stud!  :': 

Hvor  Mennesket  sværtes  saa  sort  som  Muld 
I  Tropesolens  den  brændende  Hede, 
Højt  løfter  sig  Palmen  af  Frugter  fuld, 
Og  fra  disse  Frugter  de  svulmende  fede 
Vi  Olien  drage  — 
Men  hvem  skal  smage 
Den  lækre  Kage,  som  bliver  tilbage? 
: :  Ja  spørg  vor  Stud !  : : 

Og  over  det  blaanende  Middelhav, 
Som  kysser  de  lyse  og  solvarme  Strande, 
De  Frugter,  Johannesbrødtræet  gav, 
Paa  Snekken  gynger  mod  Nordens  Lande. 

Mon  hid  de  stiger, 
Som  Nogle  siger, 

Alene  til  Slik  for  Poge  og  Piger? 
:':  O!  spørg  vor  Stud!  : : 

Ja  spørg  Du  kun  Studen,  saa  svarer  den  Dig: 
»I  Stalden  stander  jeg  stadig  stille. 
»Hvis  Jorden  gaar  rundt,  saa  gaar  den  om  mig, 
»Thi  rende  var  altid  det  Sidste,  jeg  vilde. 
»Fem  Verdensdele 
»Min  Kage  maa  mele, 
»I  mig,  der  mødes  de  Fem  til  et  Hele: 
::    »Det  Fedeste.«   :: 

Hvad  mer  kan  man  vente  end  Brøl  af  en  Stud? 
Med  den  disputere  —  det  ville  vi  ikke. 
Vi  sende  vort  Blik  over  Landet  ud, 
Og  saa  vil  en  Skaal  for  Enhver  vi  drikke, 
Som  véd  at  tvinge 
Sin  Mark  til  at  bringe 

—  Ved  Plovens  Jern  eller  Aandens  Klinge  — 
::  Det  Fedeste*  :: 

Ved  Nedlæggelsen  af  Grundstenen 
til 

Kysthospitalet    paa  Refsnæs 

Den  22.  Juni  1874. 


Mel.     Hvor  Bølgen  larmer  hejt  fra  Se. 

-Hvad  vil  I  paa  den  golde  Strand, 
Hvor  Marehalmen  nejer, 
Naar  Stormen  over  Kystens  Sand 
Fra  Bølgen  Skummet  fejer, 
Hvor  intet  grønt  og  løvrigt  Træ 
Mod  Solens  Straaler  skænker  Læ, 
Hvor  Elementer  kæmpe? 

Vi  søger  just  den  golde  Strand, 
Paa  den  vor  Høst  vi  venter. 
Just  I  til  os  den  bjerge  kan, 
I  stærke  Elementer: 
Du  friske  Luft,  Du  Solens  Brand, 
Du  Jordens  bløde,  hvide  Sand, 
Du  Havets  salte  Bølge! 

Vor  Moder  mælte  tyst  et  Ord, 
For  Børneflokken  bange: 
»Jeg  mægter  ikkun  lidt  paa  Jord 
»Og  Fjenderne  er  mange. 

»Af  Børn  beholdt  jeg  altfor  faa  -- 
»Og  blandt  de  faa  for  mange  Smaa 
»Gaar  om  med  Kinder  blege. 

»Det  Hav,  som  bryder  ned  min  Kyst, 
»Den  Storm,  som  Bøgen  knækker, 
»Den  Sol,  som  svider  Markens  Høst, 
»Det  Sand,  som  Græsset  dækker  — 
»Tving  dem  at  bygge  op  igjen 
»Ti  Fold,  hvad  de  har  vejret  hen!     . 

»Rask!     Haand  paa  Værket,  Drenge!« 


Nu  har  den  første  Sten  vi  lagt, 
Snart  fler  til  den  vi  føje, 
Og  vil  Alkj  ærlighedens  Magt 
Os  støtte  fra  det  Høje, 
Da  skal  Du  se,  vi  plukke  kan 
Til  Barnets  Kind  fra  golde  Strand 
De  Sundheds  Roser  røde! 


Barberen  og  Nattergalen, 


Jtlan  stryger  sine  Knive  den  mørke  Vinterdag, 
Mens  Stormen  mod  Rudens  Blomster  trommer. 
Med  Længsel  han  venter  paa  Nattergalens  Slag, 
Den  er  nu  hans  Lyst  i  Skærsommer. 


203 

Den  Nattergal  synger  i  Ermelundens  Krat 
Blandt  Roser  og  yndige  Blommer; 
Den  synger  i  den  milde,  den  lyse  Sommernat, 
Den  mærker  ej,  Morgensolen  kommer. 

Men  lumskelig  sig  lofter  den  Fuglefængers  Stang. 
En  Larve  saa  lokkende  ser  'en, 
Og  FLojtetoner  lyde  —  den  stanser  i  sin  Sang: 
»Men  det  er  jo  en  Arie  af  Barberen!« 

Den  letter  sin  Vinge  —  sin  Haand  han  hæver  alt, 

Buret  staar  beredt  ved  hans  Side. 

Da  rasler  det  i  Krattet  —  flux  Limstangen  faldt. 

—  »Se  jeg  er  Skovens  Foged,  maa  Du  vide!« 

—  »Og  est  Du  Skovens  Foged,  Du  folge  mig  paa  Vej ! 
»Snart  vi  til  Jægersborgen  kommer. 

»Der  vinker  os  en  Frokost  med  Skinke  og  med  Steg, 
»Med  Asier  og  syltede  Blommer!« 

—  »Nej  hor,  hvor  Du  kan  lloj  te!  Men  det  har  ingen  Hast. 
»Først  skal  jeg  vende  dine  Lommer. 

»En  Fuglelim  flaske!     Nu  sidder  Du  fast, 
»Og  snart  skal  Du  staa  for  din  Dommer!« 

Og  Dommeren  talte:   »Barber!  din  Synd  er  klar. 
»Liflige  er  Nattergalens  Toner, 
»Men  ej  i  Møntergade  —   Barbar!  Du  Valget  har: 
»Rigsdaler  otte  eller  sexten  Kroner!« 

Naar  kommer  den  gode  Tid? 

(Et  Udkast.) 


l/et  Sporgsmaal  hor1  man  nu  saa  tidt: 

»Naar  kommer  den  gode  Tid? 

»Af  Glæde  Hovedet  har  for  lidt 

»Og  Kroppen  for  meget  Slid!« 

Det  Samme  mener  jo  Du  og  jeg, 

Og  derfor  kom  jeg  hid, 

Og  nu  skal  jeg  fortælle  Dig, 

Naar  den  kommer,  den  gode  Tid. 

Naar  Ministerkriser  ej  tænkes  kan 

Der  nede  hos  Kong  Georg, 

Naar  Paven  er  bleven  Huskapellan 

Her  oppe  paa  Lethraborg, 

Naar  Don  Carlos  ikke  mer  gaar  los, 

Naar  Spanien  ej  har  Splid, 

Og  naar  vi  bliver  enige  her  hos  os, 

Saa  kommer  den  gode  Tid. 

Naar  Berg  taler  Fransk  uden  jydsk  Accent 
Og  læser  pænt  med  de  Smaa, 
Naar  ingen  Venstremand  Mer  Trang 
Til.  at  la'e  Klingbeutlen  gaa, 


205 

Naar  J.A.Hansen  lever  af  Syl  og  Risp 
Og  naar  Zahle  dør  af  Vid  — 
Naar  Bjørn  bak  sidder  som  Sjællands  Bisp, 
Saa  kommer  den  gode  Tid! 

Naar  Venstre  har  faaet  styr't  sin  Lyst 

Paa  Præstetienden, 

Naar  Vallø  er  bleven  et  Alderstrøst 

For  aflægs  Folketingsmænd, 

Naar  Grundtvigianerne  gi'r  deres  Smaabørn  Ris, 

Og  naar  Tauber  skinner  saa  hvid 

Som  en  lille  Guds  Engel  i  Paradis, 

Saa  kommer  den  gode  Tid! 

Naar  ej  en  Krumme  mer  der  er 

Her  til  Lands  til  Embedsmænd, 

Naar  disse  »Candidatus  jurisser« 

Er  kvalt  i  Fødselen, 

Naar  Kvaksalverloven  er  kommen  i  Stand, 

Hvorom  der  end  er  Strid, 

Naar  jeg  kan  sove  som  Klog-Kone-Mand, 

Saa  kommer  den  gode  Tid! 

Naar  Krabben  gaar  den  lige  Vej 
Og  ikko  skævt  —  kort  sagt: 
Naar  Alberti  ikke  kan  sige  Nej, 
Og  naar  S  c  hør  ring  kan  holde  Takt, 

Naar  Studenten  ikke  mer  har  Gjæld 
Og  af  Vid  ej  mindste  Bid  — 
Naar  Berg  har  slaaet  Athene  ihjel, 
Saa  kommer  den  gode  Tid! 


Den  17de  September  1876. 

Gammel  Folke -Melodi  (Tavle -Bordet). 


x!jn  Frøken  sad  en  Aftenstund 
Med  Haanden  under  Kind. 
»Hvad  nu?«  —  Da  slog  en  Tanke  ned 
I  hendes  unge  Sind: 
»Hvad  om  jeg  prøved  paa,  hvad  om  jeg  prøved  paa 

—  paa  en  Skole?« 

Hun  gik  —  hun  saa  —  hun  fandt  et  Hjem 
Og  kækt  Kontrakten  skrev. 
Saa  sad  hun  der  i  Stuer  fem 
Hun  selv  og  én  Elev. 
Med  den  hun  skulde  nu,  med  den  hun  skulde  nu 

holde  Skole! 

Kun  én,  og  dog  hun  ikke  græd 
Men  lo:   »De  kommer  nok!« 
Og  se,  den  ene  blev  til  tre, 
Hver  af  de  tre  en  Flok, 
Fordi  hun  kunde  nu,  fordi  hun  kunde  nu  holde  Skole. 

De  Stuer  snart  for  snævre  blev, 
Der  kom  saa  langt  et  Tog, 
Ja  der  kom  Store,  der  kom  Smaa 
Med  Tavle  og  med  Bog, 
Fordi  de  vilde  der,  fordi  de  vilde  der  gaa  i  Skole. 

Nu  flokkes  de  ved  Gammel- Strand, 
Men  Pladsen  er  som  saa: 
Der  gives  øjeblikke,  da 
Som  Strandens  Sild  de  staa, 
Fordi  den  voxede,  fordi  den  voxede,  hendes  Skole. 

Den  Froken  stotter  Haand  mod  Kind, 
Da  hun  den  Trængsel  ser: 
»Mon  det  var  Herrefærd  at  faa 
»Sig  selv  et  Hus  med  mer, 
»Hvori   man    kunde    ret    alt    efter    Hjertens    Lyst 

holde  Skole?« 

Som  tænkt  saa  gjort,  en  Grund  blev  kjobt, 
En  Grundsten  alt  er  lagt  — 
Hvad  den  skal  bære,  være  nu 
Vort  bedste  ønske  bragt: 
Saa  gid  da  længe  der  Nathalie  Zahle  maa  holde 

Skole! 

Menton. 

Den  2den  Marts  1877. 


Motto:    „Men  mon  det  er  jeg?" 
Jeppe  2,    l  Se. 

HJ\u  er  Du  i  Menton!«  —  »Aa  nej!« 
Jeg  mig  i  Armen  kniber. 
Om  jeg  er  her,  hvad  eller  ej, 
Slet  ikke  jeg  begriber. 

Mit  øje  sværge  tør  derpaa: 
»Se  Havet,  som  sig  strækker 
»Mod  Syden!     Se  paa  Himlens  Blaa, 
»Som  ingen  Sky  bedækker! 

»Fra  Haven  Kosen  rod  og  gul 
»Os  smiler  mildt  i  Mode, 
»Og  fra  Orangekronens  Skjul 
»De  modne  Frugter  gLede.« 

Mit  øre  siger:     »Det  er  vist. 
»Vær  blot  en  Smule  stille, 
»Fra  blomstrende  Mimosas  Kvist 
»En  Irisk  slaar  sin  Trille.« 

Og  Næsen  giver  øret  Ket: 
»Jeg  mærker  det  paa  Luften, 

»En  mægtig  stor  Viol- Buket 
»Den  fylder  med  sin  Duften.« 

Og  Tungen  taler :     » Maa  jeg  be'e  ! 
»Jeg  selve  Somren  smager, 
»Spinat  og  Lamme-Frikasee, 
»Ny  Kartofler,  hvad  behager?« 

Ej  sandt,  naar  Syn  og  Lugt  og  Smag 

Og  Horeisen  tillige 

Er  enige  om  samme  Sag, 

Saa  maa  jo  Tvivlen  vige. 

Saa  vil  jeg  ikke  længer  bag 
De  lukte  Døre  ligge. 
Nej  ud!  for  ret  i  lange  Drag 
Den  milde  Luft  at  drikke. 

Men  hurtig  sprungen  var  den  Dans  — 
I  Stuen  jeg  mig  gemte. 
Da  lo  saa  smaat  min  Føle- Sans, 
Som  før  jeg  helt  forglemte: 

»Os  Kulden  jog  fra  Hjemmets  Strand, 
»Men  her  er  næsten  værre! 
»Jeg  spørge  maa  med  Chilian: 
»Har  vi  ikke  vel  rejst,  Herre?« 

Knud  Valles  efterladte  Digte  og  Fortællinger.  14 

Moral: 
I  Fald  Dig  Noget  fra  dit  Hjem 
Til  fremmed  Land  maa  kalde, 
»Vær  blot  ved  dine  fulde  Fem 
»Og  brug  dem  flittig  alle.« 

